广武山楚汉会兵
不说韩信操演人马择日破楚。却说霸王屯兵广武，与项伯、钟离昧等诸将计议曰： 见今汉兵会各处诸侯，总集人马，要与朕决战，但楚军缺食，难以持久，尔等有何良策？ 项伯曰： 太公拘禁于此，未曾还国，何不取来，令太公修书一封，下与汉王，令彼退兵，然后放太公回成皋；若仍前与楚相距，定将太公诛戮，使刘邦为万世之罪人也。陛下若依此计，可抵百万雄兵也。 项羽依项伯之言，差人往彭城取太公。不一日，取太公到广武，来见霸王。霸王召太公入帐下，以言抚之曰： 汝子刘邦，终日与我相距，略不以汝为念。吾今取来，命汝修书一封，着汝子罢兵息争，我就放汝同吕氏回成皋，使汝父子夫妻相聚，汝以为如何？ 太公曰： 刘邦自幼贪财好色，不顾父母，今乃以富贵为重，遂弃我如陌路人一般，恐书去亦不济事，为之奈何？ 霸王曰： 汝且修一封书寄去，看他如何，再作区处。 太公于是修书一封，呈上霸王，霸王看罢书曰： 刘邦见此书，若不退兵，真所谓禽兽衣冠者也！ 即差中大夫宋子连赍书赴成皋。
一日到成皋，有人报汉王曰： 楚遣大夫赍太公家书在外。 汉王闻说太公有书到，即召张良、陈平曰： 楚遣中大夫宋子连赍太公家书到来，此是何意？ 良曰： 此是霸王欲为退兵之计，故使太公付家书，欲大王退兵。大王见书切不可哀泣，只依如此如此回答，管教旬日内，太公还国，虽在楚亦不至害伤。 汉王依张良之言，遂召宋子连入见。呈上太公家书，汉王拆书捧读，书曰：
太公付书汉王刘邦：尝谓虞舜大孝，弃天下如敝履；汝以富责为重，视我如路人，自睢水遭虏，今经三年，幸蒙楚王秉好生之德，不即诛戮，拘处公所，日给饮食，得延性命。王后吕氏，思想太子，泪不能干。汝任意纵横天下，略不以为念，真铁石心肠，土木形骸也！即今霸王取我至广武，累次要诛，欲悬头成皋，以彰汝不幸之罪，我再三哀告，特修以家书付汝，汝可思此身从何而来？世间万物以何为重？若解此理，便如大舜视天下如敝履耳，作速罢兵，取我还国，使父子夫妇完聚，岂不美乎？若仍屯兵相距，我之命决难保，汝纵有天下，是舍父命而图富贵，万世唾骂，汝心岂能自安耶？临楮泣书，汝当自省！
汉王宿酒未醒，看罢家书，醉眼朦胧，若不经意，便说： 我与项王同事怀王，结拜为兄弟，我之父即汝之父，我父在楚，就如在我汉营一般，何必较论彼此？若是霸王杀了我父，岂不独天下人骂我，亦骂汝霸王也！前日霸王阴使季布弑了义帝，尚惹天下诸侯至今切齿，今若杀了我父，不惹天下唾骂？昔孟子尝说杀人之父，人亦杀其父，所差一间耳。汝回去上覆我太公，且宽心在楚营住些时，就如在我汉营一般。 更不说罢兵息争，只混说了一篇，就着两女子扶入帐后歇息。大夫宋子连欲去，未得讨个回信，欲下去，汉王已入内不出。张良、陈平众人设酒款待宋子连，以言催促回广武去讫。
却说霸王专候宋子连回话，忽左右来报，宋子连回营，霸王宣入，宋子连将汉王所言，从头备说一遍。项伯在侧曰： 观汉王所为，终不足以成大事，大王只准备与他交战，料汉亦不能取胜也。 霸王曰： 刘邦乃酒色之徒，视父母妻子如草莽，岂与彼较是非哉？ 宋子连曰； 臣入见汉王时，尚宿酒未醒，看了书通不以太公为念。 霸王曰： 太公且着在楚营伺候，缓急尚有用处。 随召诸将选精兵二十万，各安营寨，预备汉兵到来。
且说韩信操练人马已毕，汉王病伤已平复，召信计议伐楚，信曰： 霸王屯兵广武，持久方懈，正好作速攻击，臣人马操练已精，请大王进发。 王曰： 此行全仗元帅调遣。 于是韩信统领大兵先行，汉王人马陆续前进。一日到广武，离楚营三十里下寨，信吩咐诸将，用心防守合营，远来恐有攻劫。随后汉王亦到，与韩信对面安营。至晚，汉王与张良、萧何、陈平等商议攻守之策，因差人召韩信一同筹画。差人回说韩元帅不在营寨，闻左右传说，今晚领数十轻骑，投东南而去，不知所往。王大惊曰： 楚汉相距，数十万甲兵屯住于此，主将夜晚逃遁，不知所往，莫非惧楚兵之强而远遁乎？或是赚我于此，而欲与霸王连和乎？ 王甚疑虑不决。张良等亦相议，不知何谓。王复使小校打听信营动静，小校回报营中更鼓甚明，防备甚严，但不知元帅往何处去。王曰： 汝可近营探看，得消息回报。 王掌灯坐守。将过五鼓，月已沉西，小校急走回报： 元帅回营矣！ 王犹豫半晌，差萧何往问之。何带领数从人，徐步前往，只见灌婴巡哨，问： 丞相何往？ 何曰： 欲见元帅。 婴曰： 元帅尚秉烛未寝。 即同何到中军，与信相见。信曰： 丞相深夜相访，其必有疑于心乎？ 何曰： 元帅今晚远出，至夜深而归，不知何所往也？ 信曰： 平川对敌，徒恣野战，项王武勇，恐难取胜，因亲往寻一诛项王之处，明日好分遣诸将，各认方向，临期随机应变，自有妙策。虽君臣父子之间，亦不可先传也。主上同丞相诸公，看信明日破楚，擒项王，便知方略。 萧何听说甚喜。回见汉王，备说前情，汉王大喜。
却说次日韩信召诸将听候军令，樊噌、灌婴作第一起，周勃、周昌作第二起，靳歙、卢绾作第三起，吕马通、杨喜作第四起，张耳、张苍作第五起，娄烦作第六起，夏侯婴、王陵作第七起，曹参、柴武作第八起，英布作第九起，汉王同诸将第十起。各近前密切相议停当，各领精兵五千，照定地方驻札，炮响为号，急出攻战，待项王引入广武，已无出路，这十起人马总会一处，圆山围绕，可擒项王矣。韩信人马调拨已定。
却说霸王带领诸将，蜂拥而来，差季布索汉王答话。汉营中韩信出马，请霸王相见。霸王一马突出于军前，大呼曰： 韩信尔原是楚臣，前日使武涉召尔复归楚，尔何执昧不从？今日尔勿得再施奸诈，与尔对敌，决个胜负！ 信曰： 陛下当代帝王，正宜高拱清穆，遣将调兵御外侮可也，岂可亲操戈矛，与臣下较论胜负，自取屈辱耶？ 霸王曰： 汝能说，敢与我战十合，便倒戈息争，将天下让与汉王？ 信曰： 勇不可自恃，强不可持久。倘陛下而有一挫败于臣手，枉坏一世英雄之名，悔无及矣！愿请良将，与臣决战，陛下且回御营，不失威仪也。 霸王听信言大怒，挺枪直取韩信，韩信虚掩一枪，向东南而走。霸王催动三军大叫： 今日定捉此胯夫，以雪我无穷之恨！ 钟离昧、项伯、项庄、周兰、虞子期、桓楚、丁公、雍齿、周殷等，分头随霸王追赶韩信。信引霸王渐渐入广武山，钟离昧急向前曰： 广武山只有此出路，倘紧关之处，用兵阻塞山口，我兵决受困矣！陛下且未可尽力追赶，略少待后军到来，暂且扎营于此，以观事机何如？ 言未罢，前军忽报： 韩信不知所往，前面俱是土山，再无别路。 霸王曰： 既前无出路，且暂屯兵于此，待后军扎定阵脚，徐徐退后。 忽见后军来报： 后军人马被汉将樊哙、灌婴截了一半，不得进发。 只听四面八方，金鼓震天，尽是汉兵围合，把住山口。钟离昧曰： 前有大山之阻，后有汉兵围绕，陛下不可在此屯兵，当就此时杀出重围，以救后兵，否则首尾不能相应，楚兵一散，陛下遽难收拾矣！ 霸王曰： 山口把住，决有重兵围绕，一时冲杀不出，反被围住，我兵受害矣。不若仍照追赶韩信旧路，杀过山去，必有走路，汝等陆续催趱前来，庶脱此重围也。 项伯曰： 恐山路畸岖，大兵不能前进，又将奈何？
正相议未定，四面火炮齐举，不知多少汉兵卷地面来。正北上，樊哙、灌婴、周勃、周昌；正西上，靳歙、卢绾、吕马通、杨喜；左哨张耳、张苍；右哨夏侯婴、王陵；中军汉王同诸将一拥凑来，楚兵不战自乱，诸将按捺不住，霸王大怒曰： 吾破秦兵之时，破釜沉舟，未尝败北；今遇汉兵何乃自怯如此？ 挥动人马，冲杀出来，正遇九江王英布，拦住去路，霸王大骂： 叛国之贼，有何面目相见！ 布曰： 放弑义帝，乃汝所为，致使天下诸侯骂我，我今正诛此悖逆，以明心事！ 举斧直取霸王，霸王举枪交还。霸王与英布战五十回合之上，娄烦人马一面冲来，楚军遂乱。季布、恒楚急举兵器出马，高叫： 陛下且少歇，臣杀此贼！ 霸王暂收住枪，拨转马回到山阜，看二将出马，英布、娄烦就势与二将对敌。
正斗间，曹参、柴武人马又到，四面汉兵又围绕上来，钟离昧近前请霸王向前杀过山去，虽路径狭窄，却人马觉少些，似无预备。霸王急兜转马，仍照旧路趋广武山。天渐昏黑，近山见韩信在山顶上，扎营高坐，两边笙歌齐奏，作欢饮酒。霸王见之，大怒曰： 胯夫乃敢欺我如此！ 急令左右诸将催动人马，分头上山，务捉拿韩信。诸将得令，正欲鼓噪上山，忽见山上擂木炮石，打将下来，军士俱不能上。霸王切齿嗔目，便欲亲自上山，季布谏曰： 不可！此正韩信设此奸计，欲陛下动怒，亲自上山，恐夜黑之际，须防炮石流矢。不若且暂过一宿，侯明日天晓，看那路兵少，撞杀出去。
霸王勒回马，方待少歇，只见汉兵翻江搅海而来，山边高阜处树木皆被火炮烧着，黑晚火起，照如白日。楚兵大乱，呐一声喊，都走了，被汉兵杀的杀了，擒的擒了，止剩霸王并诸将有百十余骑，围在中间。霸王见汉兵势重，奋勇杀透重围，正遇娄烦，娄烦举枪拦住霸王，霸王举枪交还，战未十合，被霸王一枪刺娄烦死于马下，合拢众将，冲杀出阵。方欲行，又遇柴武、王陵各举兵器，拦住去路。霸王力战二将，杀到山脚下，天色甚黑，闻涧水潺潺，马不能进，忽汉兵复又围绕上来。霸王自思曰： 前有川水之阻，后有汉兵围绕，又是月黑之时，不辨东西，吾必危矣！
正在急中，只闻后军乱窜，纷纷退避，有二将杀入阵来，火把之下，认是楚将周殷、桓楚，原领五千人马，不曾失散，闻楚王在山南受困，因此领本部人马策应，果见霸王在此被围。霸王乘周桓二将人马，复又冲杀出来。天渐发亮，举头四望，皆是汉兵，杀得楚兵尸横遍野，血流成渠，犹闻金鼓震天，旗帜沿山，一带连络不绝。霸王与周殷相议曰： 朕自会稽以来，与诸侯交兵，何止三百余阵？未见如韩信用兵利害如此！ 周殷曰： 陛下先声已久，韩信因此预备这件阵势，诱楚兵进山，四面围绕，遂中此奸计，陛下与臣等须冒险冲杀出去，庶脱此难。若再俄延一时，恐汉兵复又攻击入来，以逸待劳，我兵疲乏，何以抵当？ 霸王曰： 吾冲其前阵，汝收后脚。
霸王遂奋然突出，汉兵见者，莫不四下逃避，周殷、桓楚随后拼杀。约行五里，只见山凹下，鼓角齐鸣，喊声大震，一彪军出，为首两员大将，乃周勃、周昌也，骤马拦住，大声叫曰： 大王趁此下马投降，免致取辱！ 霸王大怒，拍马举枪来迎二将，战不数合，二将败走，不敢追袭，望山北大路冲来。一声鼓响，四下伏兵又起，楚兵渐次又伤大半。走不到五七里，前面战声又起，为首两员大将，靳歙、卢绾，阻住楚兵。霸王复战二将，按下枪，举鞭打二将，二将遮架不迭，卢绾左臂上着一鞭，打落下马，众军士救回，靳歙望阵后逃走。霸王又行五七里，忽见伏弩齐发，楚军五千人俱被伏弩，十损七八。周殷、桓楚舍死随霸王策马急急杀出，霸王鞭法神出鬼没，因此伏弩不得近身，遂出重围。周殷、桓楚身被伤数处，一路接连收拾败残军马并楚将季布、钟离昧等，陆续从大路寻觅而来，正遇霸王，合兵一处，径回楚营。汉兵追袭二十里，韩信大获全胜。
汉王回营，请韩元帅会议。韩信整衣急来见汉王，王起身称射曰： 寡人赖元帅行师，大破楚兵，几获项王，使彼他日闻吾兵至，不战而胆落矣！ 信曰： 仰仗天威，大克全胜，但项王未就擒获，须急击勿失，使无复再回彭城可也。 王曰： 元帅当留意，作急攻取，寡人拱听凯还，使三军早得消息，彼此亦自安也。 于是韩信复整三军，来攻楚营。未知如何？且看下回分解。


行反间范增遭贬
却说蒯彻辞燕王至赵，令人报知韩信。信闻蒯彻至，甚喜，曰： 蒯彻来，燕必下矣！ 遂令门吏请人相见。蒯彻见韩信礼节从容，言论温雅，谋士在左，武将列右，营伍严整，甲士精壮，方欲开口，信曰： 大夫此来，欲信罢兵息争，以为说客，盖燕果纳款投降，信自按兵不动，免使生灵涂炭也。若凭大夫数言，使我罢兵息争，而燕犹为楚藩屏，则六国之中，燕为独强，视我为甚怯矣！我将举王于易水之前，试武于燕台之上，虽乐毅复生，荆轲不死，信何惧哉！ 言毕即召左右： 请大夫驿中安歇，容吾伐燕破齐后，再与大夫相见也。 众人不容蒯彻说话，即邀入驿中，陈设帏帐，各样器用之物，一色齐备。
蒯彻本欲下说词，倒被软监于此，怏怏不乐。驿门紧闭，不令人往来，打水取米，皆自缺墙中传入。如此数日，忽一日门人来报，广武君李左车来相访，蒯彻正愁闷间，闻左车相访，急开门请入相见。蒯彻见左车大哭曰： 不意公一旦以赵属汉，陈馀斩首，赵王被擒，丧位失国，甚可哀也！ 左车正色而言曰： 大夫差矣！顺天者昌，逆天者亡。汉王为义帝发丧，天下之义主也，德爱及于百姓，威令行于诸侯，又兼韩信用兵如神，所向无敌，知天命者，即当倒戈而降，乃为明达。苟若囿于一偏之见，而专意于暴楚，乃是助纣为恶，而飞廉、费仲之所为也，不亦得罪于天下乎？我每与赵王陈说利害，不听吾言，遂致丧身失国，此逆天者亡也。且大夫为燕名士，须先观时势，细察兴亡。大夫自以为汉王与项王孰为真命？ 彻曰： 汉王芒砀斩蛇，已符真瑞，天下知汉为真命无疑也。 又曰： 大夫以韩信、良、平与楚诸将孰优？ 彻曰： 韩信、良、平为优，非楚诸将所能及也。 左车曰： 观大夫此言，则汉当兴，楚当亡可知矣。今何抑有道之汉，而从将亡之楚，知天命者果如是乎？ 彻沉思半晌曰： 公言甚有理。我来赵本欲说韩将军罢兵息争，不意反被二公说我也。愿与公同见韩将军，以讲两国之好，吾亦从帐下，将图攀龙附凤也。 左车大喜，即同彻见韩信曰： 大夫蒙元帅不以为敌国之使，而厚礼相侍，深感盛德。愿归告燕王，即开城纳降，彼亦附名麾下，为元帅驱使也。 信大喜。即遣曹参、樊哙领兵一万，同蒯彻先赴燕安营毕，大兵随后即到。
却说燕王不见蒯彻回，正忧疑之间，忽有人来报曰： 蒯彻至矣！ 彻入见燕王，备道汉王之贤，又兼韩信善能用兵，楚终灭亡，不若属意于汉，无为苍生苦也。燕王曰： 吾前日降汉之心已决，但欲大夫往观动静耳。今既真知其为可降，当请二将入城相见。 蒯彻遂请曹参、樊哙领人马进城。安营毕，即与燕王相见，燕王命设宴款待二将。传命预备轻骑数百名，次日，同二将来赵见韩信。信曰： 某正欲统大兵由燕下齐，以定北地，乃劳贤王远来！ 燕王曰： 久慕将军威德，又况汉王宽仁长者，心欲降附久矣。今蒙传檄，即趋麾下，惟望转达汉王，早赐收录。 信大喜，即命燕王写降表，同汉使飞报荥阳。一面传令起兵伐齐不题。
却说范增、钟离昧奏霸王曰： 韩信虏魏豹，斩夏悦，破赵取燕，所向无敌，而汉王坐守荥阳，以收全功，陛下若不急为进兵，恐滋蔓愈盛，益难除矣！ 王曰 连日闻报，正欲起兵，卿等所奏，实合朕意。 即传旨起兵十万，赴荥阳来。
早有汉细作闻此消息，星夜报知汉王。王急召良、平诸谋士计议曰： 项王乘韩信大兵已出，复来攻荥阳，王陵思母患病未愈，英布新回九江，诸将多随韩信出征，城内空虚，为之奈何？ 陈平曰： 项王骨鲠之臣，亚父、钟离昧、龙且、周殷，不过数人耳。大王诚能捐数万金，行反间以离间其君臣，使各疑其心，则谗言易入，画计虽善，项王亦不听也。且楚兵之趋荥阳，项王本无此心，皆范增、钟离昧之言耳。使无此数人，项王岂能用其勇哉？况项王为人，疑忌信谗，必自诛戮，汉因举兵而攻之，楚必破矣。 王与黄金四万斛，不问出入。陈平多纵反间，言昧等功多，不得裂土为王，欲与汉连和，同力灭楚以分其地。项王果疑昧等，遂不与议事。
及大兵至荥阳，按下营寨。次日，项王领人马，将荥阳四面围困。一连三日，城中不见动静。霸王曰： 三军急备火炮火箭，四门攻打。 城上灰瓶石子，如雨点下来，众军士不能近城。又一连五七日，彼此两家扭拗，霸王甚是焦躁。
却说城中张良等众谋士议曰： 霸王攻城甚急，正好遣使诈降。霸王决遣使来讲和，却用陈平之计，使君臣相疑，则计行矣。 汉王曰： 倘楚不准和，则如之何？ 良曰： 项王性躁，而不耐气，刚而无忍，连日攻城不下，心正暴躁，汉使一到，决然依允。 汉王即遣随何为使，先着人上城答话，开了东门，放随何出城去。何到楚营见霸王，具说： 汉王原同陛下会约伐秦，结为兄弟，后封褒中，因见路险，思欲东归，本无图王之志。今幸得关中，此心已足，愿割荥阳以西为汉界，荥阳以东为楚界，收回韩信之兵，各守封疆，以图休养士卒，共保富责。惟陛下察之！ 霸王闻随何之言，寻思： 吾虽建都彭城，地方狭小，近又诸侯反叛，汉已得七八矣，不若依他讲和，且得休养安静，日后再作区画。 遂召范增等计议。增曰： 不可！此因攻城急迫，暂来讲和，实非本心。陛下只可多设火炮，增添人马，星夜攻打，城破之后，玉石俱焚。虽有韩信重兵，终于独立难成大事，此为长策。岂可听随何一面之辞，而失此机会乎？ 霸王闻增言，犹豫不决。召随何近前曰： 尔且回去，侍朕再作商议。 随何曰： 陛下当自圣裁，左右之言，恐有私弊。且自下韩信大兵将到，又约会各路诸侯，不日俱来接应，内外夹攻，陛下屯兵日久，恐师老粮尽，那时欲退，反致诸侯耻笑，欲与讲和，汉王不肯依命，陛下悔之晚矣！臣虽在汉，旧实楚臣，今日之言，吐露心腹，陛下斧钺在前，岂敢欺诳？惟陛下思之，无被众人惑之也！ 霸王闻何言大喜： 尔言亦有理，汝先行，朕即遣使讲和。 随何辞霸王进城，来见汉王，备说范增劝项王攻城，被臣一篇言语，说动项王，早晚有人来讲和，料陈平之计当用于今日也。王即召平问曰： 楚使早晚来讲和，汝用何计以间之？ 平附耳曰： 如此如此。 王大喜曰： 此计若行，范增休矣！ 于是陈平密令左有各照次安排圈套，伺候楚使。
却说霸王不听范增之言，即召虞子期曰： 汝可到汉王处说知，限三日内着汉王出城，亲与我相见讲话，汝就打听汉营虚实动静如何。 子期依命进城。闻汉王夜饮大醉未起，虞子期暂到馆驿安歇，先差一伶俐小卒，进汉营打听汉王起来未曾。从人依命入汉营，只见张良、陈平等出，即邀请到一暖阁，陈设肴馔细食美酒相款，便问： 亚父近日起居如何？差公来有何说？ 其人曰： 我非亚父使也，乃楚使也。 良、平佯惊曰： 我以为亚父使，乃项王使也。 即着小卒邀出，另到一小馆，备粗食村醪相待，张良、陈平遂转出不见。从人又打听汉王方起，即回见子期，备说详细，子期甚疑之，即整衣来见汉王。王方起未梳洗，又着随何邀子期到一密室款坐，汉王梳洗毕相见。子期入密室少坐，只见室中文卷满案，两边帷帐器皿甚齐备，左右人亦不敢擅入，随何相陪茶罢，起身曰： 待吾看汉王梳洗毕，请相见。 随何出久未回，子期转身，信步到文案边，见许多文书，内有一书，首尾不写名，但云： 项王彭城失守，提兵远来，人心不归，天下离叛，大兵不过二十万，势渐孤弱。大王切不可出降，当急唤韩信回荥阳，老臣与钟离昧等为内应，指日破楚必矣。黄金不敢拜领，破楚之后，愿裂土封于故国，子孙绵延百世，臣之愿也。名不敢具。 子期大惊，暗思： 此必增之书也。近有人言亚父与汉有私，我尚不信，今观此动静，倒是真情。 遂将私书藏于袖中。壁间已有人暗窥，报知良、平。
须臾随何至，邀请子期与汉王相见，王曰： 吾与项王初受怀王约，先入关者归之，我先入关。当王于关中，今既得关中矣，初心已遂，不愿与项王终年苦战，以伤民命，情愿讲和。凡关之西为汉，关之东为楚，两家各分疆土，永罢征战。烦足下见项王，更三拜复此意。 子期曰： 我楚王已依尊命，只欲与大王相见一面，亲自讲和，亦无别意。 王曰： 既有此意，足下且回，容吾商议定，即出城与项王相见。
虞子期辞汉王回楚寨，细说从人所见，次后入密室一节，又窥得私书，探听明白的实，不敢隐讳，乞陛下详察。霸王听子期之言，将书看罢，大怒曰： 老匹夫乃敢卖朕如此！当细加问，务得实情，决不轻贷。 范增闻知大哭，乃拜伏于地曰： 臣事陛下数年，肝胆倾倒，岂敢有私？此汉行反间之计，使我君臣不和，阴相伤害，陛下不可听也。 项王曰： 虞子期乃心腹之亲，已打听的实，岂有虚说之理？ 增见项王持疑不决，知其终不足以成大事，增乃大哭曰： 天下事大定矣！君王好自为之！乞念增奉事陛下数年，屡有勤劳，愿将功抵罪，请得骸骨归乡，陛下天地之恩也。 霸王亦思范增建奇绩，事楚日久，不忍加诛，遂令人送增还乡，增叹曰： 我本尽心向楚，而王乃疑我有私，非我之屈，乃楚之不幸也。 一路郁郁不乐。行至彭城，遂发背疽不起，急差人往挂牛山，请增师杨真人着疾，差人具厚币见真人，真人曰： 范增辞我下山，亦曾嘱咐：尔平生好密谋奇计，当择主而事。今却扶假灭真，残害百姓，见机不早，只待如此狼狈，以致重病缠身，还望我垂救？此亦天理关报，非假人为也！我若救尔，是逆天也。 不纳币帛，将差人逐叱下山。差人回见范增，增闻说遂倒于地下，气绝而死。时大汉四年夏四月日，范增亡，年七十一岁，范增已死，送的人回报霸王，王甚伤悼，差人赴彭城，以礼厚葬。
汉王闻增死，大喜曰： 除吾心腹一大患矣！ 重赏陈平。仍把守四门，却不题请和一节。
霸王暗思： 范亚父原无私意，此必是张良、陈平设反间，误害忠良，伤吾一股肱也！记增临死之言，可见其心矣！ 急召钟离昧抚之曰： 卿当安心，勿生他意。 昧曰： 臣事陛下数年，虽无才能，而一点赤心，金石不易也。亚父忠以事国，岂有他志，昨日虞子期所得私书，乃假设之辞，陛下当详察之，勿为斯人所惑也！ 霸王遂立项伯为军师，凡一应大小国务，皆伯管理。因劝霸王攻城。霸王催攒军士四门攻打甚急。不知荥阳如何解救？且看下回分解。


长乐宫高帝拒医
其人为谁？乃项伯之子项东也。东曰： 陛下昔日屯兵霸上，与楚相拒，楚王欲起兵劫寨，臣父以子房故旧，遂忘同姓，亲冒矢石，直抵汉营，报知陛下，相与结好。续后回楚，复又与陛下解释，以此霸王息兵，次日鸿门设宴，臣父又与项庄舞剑，极力与陛下维持，陛下得以无事。其后成皋，霸王置太公于俎上，又得臣父以言力阻，太公得以保全。臣父之功，不在纪信、夏侯婴之下。陛下今日与殿下论功，一言不及臣父，因此臣随侍从，遂冒死敢为陛下言之。 汉帝闻东之言，愕然自失曰： 寡人久欲结昔日之盟，复二姓之好，但连因各处征讨，未有暇时，今闻汝言，使我自愧。 是日，使传命以少华公主与项东结亲，令叔孙通议礼，择日成婚，永结盟好。项东自此与公主合亲，住居隆庆府，封东为昭信侯不题。
却说帝因征英布为流矢所伤，旧病复作：又屡幸戚姬，遂成重疾，吕后与宫嫔议曰： 帝今有重疾，又终日尚在西宫，倘有不虞，何以定后事？ 宫嫔曰： 此事当召绛、灌诸臣同殿下往西宫，劝帝回长乐宫养病，此是正理。若娘娘谏劝，恐帝终不听。 后曰： 汝等所见甚有理。 即召审食其、吕泽，传命召绦、灌诸大臣同殿下赴西官，请汉帝回宫。诸大臣曰： 娘娘听见甚有理。 众人即同殿下前到西宫，候于福顺门之久，传与官嫔。宫嫔报知汉帝，帝曰： 此必吕后见我有病，以此着太子同群臣，欲请我回宫。 威姬曰： 陛下若回宫，舍我在此．终被吕后所害，臣妾再不得见天颜矣！ 言毕泪如雨下，拜伏于御榻之前。帝曰： 待诸臣进内，我自有话说。 遂传旨着太子诸臣进内。
太子与群臣入内，见帝面容黄瘦，四体沉重，叩首于御榻前哀告曰： 陛下春秋已高，又兼有疾，久在于此，虽朝夕欢乐，似非养圣之所，臣等愚见，欲奉迎陛下回正宫静养，以保万年，则太子之大孝，臣等之至愿，兼尽之矣。 帝曰： 我之得疾，盖因久于兵马，此怀终日郁郁，所以困而成疾。今居于此，自觉心志舒畅，或可以保安，岂可复迁改他处？倘愈加溃乱，非汝等所以慰我也。 有樊哙续到，拜伏于地曰： 陛下起自布衣，遍历天下，诛秦灭项，何其壮也！今乃顾恋戚姬，遂忘初志，想娘娘与陛下同其患难，共成大业，不得与陛下相处正室，失天地配合之宜，臣等甚为陛下不取也。今殿下与群臣冒罪哀请，陛下若复执一不回正宫，又失父子之情，君臣之义，陛下何以示法万世乎？ 帝见群臣哀请之至，不得已，遂起，扶病过长乐宫养病。戚姬送帝回正宫，拜见吕后毕，仍回西宫不题。
且说吕后与群臣计议，欲请名医看疾，陈平曰： 此去长安二百余里，栎阳北山下，有一医人，极知脉理，善疗诸病。娘娘可差人以礼请来看视，或能治之也。 后即具礼差人，前赴栎阳请医，一日医人至长安，入内先见吕后，吕后备将帝所得病症一一告知，医人曰： 此病虽沉重，然帝元气素壮健，若以良药，渐渐调理，敢保万安。 后喜曰： 汝若能以治之，必重加封赏，富贵不轻也。 后遂引医入内见帝，医奏曰： 陛下之疾，亦不难治，料加以良药，旬日即愈也。 于是帝嫚骂曰： 何乃引此山野匹夫，妄为可否耶？我起自布衣，提三尺剑，遂取天下，岂非天乎？我命在天，虽扁鹊神医，亦何益哉！ 帝坚意不使医治病。帝赐金五十斤，仍发回栎阳。
汉帝自此饮食少进，病益沉重。吕后朝夕侍于左右，因问： 陛下万一万岁后，萧相国死后，谁可以代之？ 帝曰： 曹参可。 又问其次，帝曰： 王陵可，陵少戆，陈平可以佐之，陈平智有余，然难以独任。周勃重厚少文，然安刘氏者必勃也，可令为太尉。 吕后复问其次，帝曰： 此后亦非我所知也。 太子亦入内问疾，帝曰： 吾老矣，此疾不可起，汝仁厚有余，足可以保天下，但赵王如意，母于之命，皆赖汝保全，父之所爱者，子亦爱之，然后为孝，汝当识之！ 太子曰： 君父之恩，手足之情，二者皆不可失。陛下善保龙体，他念不足虑也。 帝嘱之后，病势愈重，遂不复言。乃于大汉十二年，夏四月甲辰，帝崩于长乐宫，原高帝生于秦昭王五十一年，崩于是年，寿六十三岁。帝崩四日后，吕后秘不发丧，召吕泽、审食其计议，立意要谋害功臣，未知如何？且看下回分解。


用车战韩信胜楚
却说韩信向汉王曰： 臣在咸阳制战车数百辆，预备伐楚，昨已差人转运荥阳来。臣闻兵家尝曰： 平坦之地，可用车战；山险之地，可用步战；攻击追袭，可用马战， 随地利而作用，各有不同。臣见荥阳城外三十里远，有地一段甚平坦，可用车战。臣所制战车，正当用于今日，管教楚兵大败，项王可立擒也。 王曰： 车何取用？请将军言其略。 信曰： 制车之法，取用常车，接其衡扼，驾以一牛，布为方阵，四面皆然，车上置枪二枝，蔽以车面，后设水器，以防火攻。十卒前行，各置枪盾；十卒后行，各持弓弩，车阵之内，数十步相连，如贼至，令卒上车，每车载四人，皆持弓弩；六车或驾四牛，上以重屋，以施劲弩，贼至，击鼓为号以射之。楚兵不能犯，乃出骑兵以击之，方可大胜也，况一车能当十骑，十乘能败千人，用车所以便军劳，行则可以载粮，止则可以为营卫，或冲厥阵，彼兵必溃，或塞险隘，虏则难逃，平坦之地，故宜用车战，可以制胜也。 汉王闻信言，大喜，即召匠人照依原样，造车三千辆，准备伐楚。
于是韩信出荥阳城外，安设营寨，召诸将密授奇计，各认地方，每日操练军士，教习车战，两月之内，作用皆如法，各处逃散军士，渐次归附，萧何辞汉王，告同咸阳，发老弱未传傅，悉诣荥阳，补其缺伍，汉兵复集五十余万，信入城见汉王曰： 军士已训练齐备，倘有楚使至者，就以战书付项王，以激其怒，使彼自来。 王曰： 昨有楚使，假传陵母之言，欲王陵归楚，王陵知母大贤，又无手字，因此不信。楚使尚未起身。何不以赂买属，使彼将战书捎去投下何如？ 信就邀楚使至公馆，置酒相款，因屏去左右，信曰： 我本楚臣，心常在楚，有一问安表文，烦公密切投上楚王，我不久亦于仍归于楚也。 进赠黄金二十两为路费，其人曰： 我虽奉王命，召王陵，其实打听将军消息；若今得将军表文，霸王决喜，他日将军亦不失封爵之贵也。 临行信又分付： 切不可与他人见，但只可与楚王开拆，汝若负我，他日归楚，恐难相见也。 其人欢喜领命，暗藏身边拜谢。回见霸王，密将韩信之言奏知，用将所付表文献上，项王拆书观看，书曰：
汉大将军领东征大元帅事韩信，上书西楚霸王麾下：昔日韩信虽归楚，官授执戟；后共立怀王，百司执事，皆北面尊为义帝，信非楚臣亦明矣。不意大王独霸西秦，恣肆暴横，放弑义帝，天下切齿；信欲仗剑以诛大逆，而报君父之仇也，但力微势小，恐难为敌。乃投告汉王。明正其罪，昭告天下，共伐无道。信兵驻扎咸阳．汉王先入睢水，误入陷阱，兵遭屠戮。今信统率三军，衣皆缟素，试武荥阳，为义帝报仇。悬头两观之门，逼死马陵之道，信之愿也。王其裁之！
霸王看罢信书，勃然大怒曰： 胯夫乃敢戏毁朕躬如此！若不杀此胯夫，誓不回师！ 即传旨尽起倾国之师，赴荥阳与韩信对敌。范增闻知，急来谏曰： 此韩信激陛下动怒，彼必伏兵四围，使楚兵入其笼中，而擒之也，陛下勿动圣怒，当徐徐图之可也。 霸王曰： 堪恨胯夫，啜诱楚使，假作降书，意欲使朕知道，如此欺侮，十分可恨！朕意已决，汝等不可执一拦阻！ 范增见霸王去意已决，不敢再谏，遂起兵赴荥阳来不题。
却说韩信书已发付楚使，复回城外，调拨本部人马。忽见张良、陆贾带领樊哙众将，赍汉王手诏，并元帅印到营。韩信急接诏开读，诏曰：
尝闻将者，国之司命，将得其人，则国有攸赖；苟非其人，卒至败亡，而安危所系，非寻常也。卿韩信才兼文武，学贯天人，屡建奇功，真国家之柱石，当代之豪杰也。前遣镇守三奏，误用魏豹为帅，乃至丧师睢水。今已夺豹印，罢斥闲居，大将之位，久虚阃外，兹特命卿复掌元帅印，统帅将士伐楚。益竭忠贞，勿负委托！故兹诏谕。
韩信开读诏书毕，与张良等相见，将元帅印收拾讫，张良随辞信复汉王命，次日韩信入城谢恩，回营调遣诸侯，伺候楚兵到来。
却说霸王留范增守彭城，带领雄兵三十万，离荥阳五十里下寨。先使季布、钟离昧先来探听汉兵消息。早有人来报知韩信，信曰： 未可对敌！扎营按兵不动，先设车阵，四边布置停当，候霸王到来，方可出战。汝诸将照我前日分付，不可暂高地方，各听候节次应用，毋得错乱！ 众将依令前去。
却说季布、钟离昧探听汉兵不见动静，只得回军来见霸王曰： 汉兵沿城俱列旗帜，各有营寨，不见一卒往来，不知问为？ 霸王曰： 此韩信按兵不动，待我兵到，彼却举暗号，那时人马方与我对敌。尔等且照各营扎往，待等对敌之时。随机应变，各来救援。 诸将曰： 谨遵陛下之命。 霸王亲领一枝人马，带领桓楚、于英、项庄、虞子期四将，左右护从，前来与韩信对敌。韩信阵势已预先摆布停当，单等敌军到来。项王一马当先，韩信门旗开处，与项王相见。信曰： 自与大王咸阳相别，今又在此相见，臣甲胄在身，不能行礼。 霸王怒曰： 汝前日以言戏侮朕躬，今日相见，决个胜负！ 举枪直取韩信，信不敢对敌，虚掩一枪，往东边而走，霸王曰： 胯夫既来出战，未经对敌，便须要逃走，务要追袭胯夫，立诛此叛贼，以雪前日之恨。 挥动后哨人马，催趱追赶，季布、钟离昧急策马向前言曰： 韩信不战而走，此必诱军之计，陛下当勒兵且回，察其虚实，观其动静，然后追赶，庶不堕彼奸计。 霸王曰： 我自会稽起兵以来，累经数百余战，未尝退后。今日遇胯夫，却乃勒兵自退，使天下诸侯笑我之怯。 不听二将之言，急引人马追赶。霸王追得紧，韩信走得紧，霸王追得慢，韩信走得慢，赶到京索河，信过桥，举枪立于桥头，霸王忿怒，也过桥，诸楚将催人马尾于后。行未二里，桥已折断，水势大作，前面不见韩信，后军又见桥已折断，水势甚急，后军一半未得过河，霸王知是中计，急着前军暂住。一言未了，四面炮声不绝，战车围绕，将楚将困住，箭如飞蝗，众将军士站立不住。霸王传令，乘阵势才立，诸将作急催动人马，攻抢出阵，若立定则难动矣。诸将奋力向前攻打，霸王押后，催督人马，一拥前进，早有人来报，四面战车合拢，围绕如铁壁银山一般，攻打不动，反被汉兵杀伤，死者不可胜数。诸将近前曰： 战车不比人马，尚可冲击，今将四面围绕如铁桶相似，人马不敢近前，如何攻打得出？ 霸王听说，无可奈何。正在危急之际，有季布、钟离昧因见霸王追赶韩信，谏止不听，却领本部人马，从京索迤南小溪口僻路，绕到霸王前面，以防奸计，方才到京索河，果见战车围住楚兵，不能得出。有汉将祖德，领一枝人马阻南路，不容季布、钟离昧近汉阵。二将忿怒，举兵器直取祖德，祖德拍马舞刀交战，三匹马战在一处，斗二十回合，被季布一枪，刺死祖德于马下，追杀汉兵，直追至营阵边。见四围俱是战车，密排不得人，季布曰： 若不乘胜追杀入阵，楚兵如何得出来？ 挥动楚兵，舍死近前，杀入阵来。里边楚兵，见外边有救兵至，助起军威来呐喊，往外攻杀，只见军门冲开一处，楚兵得空，便一拥往外杀出，接着季布、钟离昧人马，合兵一处，向南且战且走，早被车阵戮伤于英，射中恒楚，霸王一骑马冲出，方才得去。只见正南柴武、郦商，东南傅宽、傅弼，正东李毕、洛甲，西南靳歙、卢绾，正西周勃、周昌，西北薛欧、陈沛，正北纪信、王陵，东北辛奇、曹参，一十六将，围绕上来，霸王同众将协力抵敌，三军混战一处。汉将中一人落马，乃东北阵上大将辛奇也。辛奇正战之间，被霸王一枪刺中，遂死于马下。曹参无心恋战，退回本阵，霸王乘势同众将冲杀出来。韩信大兵自东北复又围绕上来，季布曰： 此处无路回兵，不若远从小溪口，奔回大营，少得宁息，再作区处。 霸王曰： 说得是！ 急调转败残人马，跟着季布、钟离昧，从原来旧路奋力杀出。到得小溪口，天色渐晚，四边喊声不绝，奔到大寨时，楚兵尽被汉兵杀散，止留空营。霸王曰： 空营如何把守？倘汉兵复又围绕，恐难抵敌，不若垦夜回彭城，再起人马与汉决战。 言未毕，汉兵又到，霸王急同众将曰： 这胯夫已困楚兵数日，尚不知止，今却又来追赶，不若协力大杀一阵，以雪其恨。 众人并力复要迎敌，未知如何？且青下回分解。


汉帝封赵王如意
帝因戚姬涕泣，遂抚谕之曰： 我前日征陈豨，驻兵邯郸，我见此地风俗淳厚，人民庶富，前有燕台之阻，后有漳河之险，地方千里，人多豪杰，若此地建都，亦不在长安之下：我明日出朝，就封如意为赵王，建都邯郸，使彼终身快乐，且又离关中甚远，乃重耳远害之道也。 姬曰： 封如意力赵王，深感陛下洪恩，但如意幼小，须得一人辅之，庶可以保守疆土。 帝曰： 待明日于群臣之中，拣选一奇谋之士以辅之，料万安无事。 姬拜谢，置酒与帝欢饮。
次日，帝升殿，与文武群臣会议： 太子既不可易，但如意年渐长成，不可久留宫中，朕欲封如意为赵王，建都邯郸，卿等以为何如？ 群臣曰： 若封如意为赵王，甚合公论。 帝曰： 封如意为赵王，须得一老成大臣辅之，庶得朝夕教导，卿等以为何人足当此任？ 萧何曰： 唯御史大夫周昌，其人公正明爽，足可辅之。 帝曰： 正合吾意。 于是召周昌，欲同如意赴赵建都，昌曰： 陛下既命臣辅佐，敢不从命？但须依臣三事，仍望陛下写手敕以戒之，庶保无事。 帝曰： 那三事？ 昌曰： 第一不可复入朝，恐地方无人保守，又防人谋害，第二退守本国，谦以自御，听臣谏劝。第三不可时常与戚娘娘通问音信，恐被人识破，则母子不能自保，若依此三事，臣方可辅之。 帝曰： 此三事亦甚易。 随写手敕付赵王收照。遂命车驾送如意出城。如意临行来别戚姬，姬曰： 吾与尔今日别离，又不知 何日相见？ 母子抱头放声大哭，左右无不坠泪，是日如意出城，帝送至郊外，洒泪而别，周昌亦同赵王赴邯郸不题。
却说帝正欲进城，只见一人手执词状，向帝驾前声言： 萧丞相将上林中空地召民耕种，以公家之物而要买人心，实怀不忠，乞陛下察之。 帝闻奏大怒曰： 萧何受贾人财物，却将吾上林空地，与民佃种，甚非臣道。 急令廷尉械系之。萧何被系亦不分辩，遂下狱。数日，有王卫尉叩阙上言曰： 萧丞相有何罪，陛下乃械系下狱耶？ 帝曰： 受贾人财物，以吾苑地求租于民。吾故系之。 王卫尉曰： 有便于民而请之，真宰相事也，且陛下此数载来，陈豨、英布反，以关中托丞相镇守，当是之时，若关中以西少为推动，则国家非陛下有也。丞相不于此时为利，今却乃利贾人之金乎？陛下忌小过而忘大德，臣故不避死而叩阙上言之，幸陛下察焉！ 帝沉思半晌回答曰： 此寡人之过也。 是日，使内侍持节赦丞相萧何出狱。何入内向帝谢恩，帝曰： 丞相为民请苑。真宰相之事也。吾不知而加罪，吾不过为桀纣主；丞相下狱，亦不分辩，则为贤宰相也：寡人之系公，正欲百姓闻吾之过也！ 何曰： 陛下圣明，臣罪当系狱，又何分辩之有？ 帝叹曰： 贤哉，何之为相也。 遂将妄告者杀之。
张良闻何下狱，遂叹曰： 韩、彭、英布被诛，萧何下狱，吾虽导引辟谷，尚处关中，况易太子之计，乃我所为，倘帝知之，吾罪亦难免矣！ 遂寻访四皓，计议欲往终南求仙，以避其难，各人约会相同。次日，张良同四皓见帝曰： 方今天下一统，四海宴然，太子仁孝素闻，礼贤下士，足可以继万年之统，臣四皓年各八十，不能起居；臣良衰病日侵，亦不堪任用。欲辞陛下，臣等前往终南山访道，一切功名富贵，漠漠然无关于心，远观云水，了身达命，得延数年，皆陛下之所赐也。 帝曰： 朕得先生以来，屡建奇功，未有酬报，前封为留侯，先生又未领受，今乃辞寡人而去，不识继此可复得见乎？ 良曰： 不敢请耳，固所愿也。 帝又谓四皓曰： 卿等辅教太子，正望久相调护。今相从未久，又欲远遁山林，复埋名韬迹，是何心哉？ 四皓曰： 君子满朝，善人当道，臣等衰朽之人，亦何益于国家？惟望陛下，放归田里，得休息余年，臣等没齿感恩当何如耶！ 帝见众人辞意恳切，去念已决，遂赠金帛之物，亲步行出殿门之外，以目遥送，只见四皓、张良飘然而去，帝叹息不已。却说汉帝因见张良归山，一日追思开国功臣： 其间有与朕起首布衣者；有背楚归朕，建立大功者；有续后随朕征进，屡有奇谋妙算，足成伟绩者；虽曾犯罪，或遭诛戮，然兴刘灭楚之功，实不可混，朕欲建立一阁，将功臣名姓容貌，图画于上，以示后世子孙，使不忘其初，亦见我大汉人才之盛也。 即命工匠建立功臣阁，图画容貌，阁成，遂引太子观看，一一指说功臣出处来历。看到纪信，太子便说： 陛下若无此人，安得有今日？ 又看夏侯婴，太子便说： 臣若无此人，亦岂得今日为陛下子耶？ 帝曰： 吾儿可谓不忘其本矣！ 是日，即召纪信子纪通，夏侯婴，重加赏赍。二人领受，谢恩出内。人人赞叹，尽说太子仁德。帝闻之甚喜。
忽有一人大叫曰： 陛下与殿下念纪信、夏侯婴之功，独不念臣父有莫大之功，而不复念，是陛下独忘之矣。 汉帝看其人，未知是谁？且看下回分解。


范增献策立楚后
却说项梁收了英布，威势益盛。一日升帐，与众将计议： 今人马将佐，日渐强大，足可代秦，但中间少一谋士。近闻淮阳居巢，有一老人姓范名增，年七十，足智多谋，虽古孙吴不能过也。欲一能言之士，往说归楚；如此人来，大事可就。 有季布起告曰： 某亦知增久矣，愿往说之。 梁大喜，就具币帛遣季布启行。
不一日到居巢，先投客店安歇。次日，整衣冠来见范增。先于邻近，访问增主居，邻人曰： 增住居虽在城，不喜市廛，离城三里，有旗鼓山，增常居山中养静，等闲不与人相见。 季布闻说，寻思此人不得见面，如何说话？遂于从人中，拣一便利者，同扮做远客，因说： 来居巢生理，消折资本，归家不得，闻先生之名，愿求一见，请问资身之策。 增平日好为奇谋，闻家童传报，远客求见，又久在巢生理，遂许相见。季布同从人进山庄，见增童颜鹤发，葛巾布袍，腹隐甲兵，胸藏妙算，飘然淮楚之逸民也。布行礼毕，增问： 公何处人氏？作何生理？ 布遂将项梁所具币帛，令从人持立，跪而告曰： 某非远客，亦未曾在巢生理也，奉楚将项梁之命，具礼拜请先生，恐不得见，遂假以远客为名，庶无嫌疑也。目今二世残暴，英雄并起，各杀郡守，以应诸侯，盖为百姓除害，以安天下。凡怀一材一艺者，尚欲效用，况先生抱经济之才，负孙、吴之策，年已七十，栖身蓬蒿，与草木为休戚，有吕望之年，无吕望之遇，空老牖下，诚为可惜。今项将军，乃楚项燕之后，仗义行仁，文武兼备，会稽起义而四方响应；过江西证，而群凶慑服。闻先生之名，特来恭请，望及时应召，垂名金石，与吕望齐驱，作天下之奇士也。速赐裁决，无烦再思。 增听布一篇说话，意欲想算天时，运筹可否，只奈何季布将币帛捧跪不起。增曰： 某闻二世酷暴，民不聊生，恨无路兴兵，以除此无道。今子奉项将军之命，远来礼请，机会可为，正合吾意。但子初会，且请暂回，明日相见，即来领命。 季布跪伏在地，恳求不已，乃曰： 幸见先生，如获珠玉，若待明日，又主别议，愿先生勿却！ 增只得将币礼拜领，延请季布上坐款饮。季布至晚，遂宿于增家。增却沉思楚运，默算兴隆，遂跌足道： 楚非真命，终无远图；但大丈夫一言既许，万金不易，岂可悔耶？ 当夜就寝。次日，收拾行装，带一二从人，同季布一行人来见项梁。季布预先报知，梁整衣出迎，延之上坐，乃曰： 某闻先生之名已久，日夜悬心，恨军务烦剧，未得求见。昨遣季布礼请下山，幸先生不弃，屈赐垂顾，大慰平生之愿，万望先生尽心吐露，以匡不及。 增起拜曰： 将军世为楚辅，倡此义举，天下归心，万民属望，威武所及，谁不钦服。增今区区老叟，料无长才，乃蒙以礼徵辟，敢不竭尽心力，务成王业，以报今日知遇之恩耶？ 就令籍与相见。梁终日与增谈论，每至夜分，运筹决策，实中肯綮。梁甚喜，自谓相见之晚也。
一日，梁因差人探听陈胜消息，差人去旬日，回报陈胜被章邯大破之，行至汝阴，遂为庄贾所杀，各诸侯皆解散，章邯见屯兵南阳。梁大惊曰： 吾欲纠合诸候，助胜伐秦，不意败绩已死，我兵似不可轻动。 遂同范增计议，增曰： 陈胜贪利小人，不足成大事。且今之败，实由不立楚后而自立为王，急欲富贵而无远大之图，所以取败也。且如将军义兵一起，而四方之士莫不闻风而来者，非有他也，盖以将军世世为楚将，必能立楚王后而诛无道也。为今之计，莫若先立楚后，以从人望，天下莫不曰： 项将军非自为也，实欲立楚后，而报六国之仇，为天下之义举也。人心悦服，诸侯响应，秦虽强，一举而可破矣。 梁曰： 此谋甚善。 于是遂以增为军师，乃差人遍访楚后。
却说楚被秦灭之后，子孙星散，国脉已绝，遍求博访，杳无踪迹。差去的人回说，楚地并无楚后。梁大怒，因痛责去人，于是复差钟离昧务严加寻访。昧与从人商议曰： 楚后又不在城市中，或落乡村僻静去处，埋名隐藏，恐人知觉。昧遂同从人下乡寻访，并无消息，心下十分忧闷。一日，行到南淮浦地方，见一群牧羊小童，赶一小童扑打。那小童容貌与众不同，生得丰准大耳，眉清目秀被群儿赶打甚急，略无愠色。昧向前呼小童曰： 汝为何被众儿赶打？ 童曰： 各小童皆是人家亲生之子，独我乃王社长从小雇觅牧羊。因我才说众童虽是亲生之子，皆百姓人家，我虽雇觅之人，却仍王侯之族。众牧童见我说起根基，他众人不信，以此赶打。 昧曰： 汝既是王侯之族，定有个姓名。 小童曰： 我自小在外迷失乡贯。 昧就向前再行追问，小童见昧问得紧，便要走，昧却笑着低语说： 小童！我见你容貌比众不同，后必大贵，你若实说，我便与你做主。 小童曰： 我今年一十三岁，来此已八年矣！尝闻我老母说我是楚怀王嫡派子孙，因兵荒逃走，在外潜住，以此知我是王侯之族。 昧听罢，急下马，招呼众人将小童扶马，径到王社长家草堂上，快请老母出来相见。王社长惊恐，不知何谓，遂拜伏在地曰： 某山僻农夫，不知国法，有何触犯，乞大人赦罪。 昧曰： 汝快将小童母亲请出来相见，有话说。 王社长随即将老母衣服更换了，出到草堂上相见。昧却问小童住居籍贯来历，老母初不肯说，昧再三恳求，老母将贴身旧汗衫取出，递于昧。昧看前襟上有字，不甚分晓，随向日色边细照，有子数行写着： 楚怀王嫡孙米心，楚太子夫人卫氏。 宗派相传，俱有根据，上有国宝铃记。钟离昧看罢，大喜。遂拜伏行礼毕，唤王社长吩咐： 与小殿下更换衣服，同送到淮西，见项将军定有赏赐。 王社长闻说，亦拜伏在地，将衣服与殿下更换了，随同钟离昧一行人赴淮西来，见项梁，将前事一一告说一遍，梁甚喜，就择日领大小将佐立米心为楚王，母夫人卫氏为王太后，封项梁为武信君，项籍为大司马副将军，范增为军师，季布、钟离昧为都骑，英布为偏将军，桓楚、于英为散骑，以下大小将官俱有封赏，仍令王社长回乡，赏金五十两，彩帛一束。
却说楚兵自此日加强盛，各处诸候，望风而来。有楚将宋义，在江夏聚兵，闻项梁立楚之后，遂领兵五万，会合伐秦，先来与梁相见。梁引朝见怀王，封为卿子冠军，统率人马与项籍征进，义曰： 淮西虽楚地，不足为都。现今陈婴驻兵盱胎，可合同将兵会婴一让，立为根本，西向伐秦，攻则可破，归则可守，此万全之策也。 籍曰： 善。 遂与武信君奏知怀王，整率大军，前后三路启行，赴盱胎来。头枝人马将近淮河，只见尘土起处，早有三军来到，范增与武信君勒马看时，旌旗动处红光见，剑戟挥时紫气生。增大惊曰： 此一支人马，与众不同，中间必有真命之王。 言未毕，一人跃马而出，尧眉舜目，隆准龙颜，真四百年开基创业之主也。增见，把头低了，暗思： 我错投了主也！。 毕竟此人相见，未知如何？且看下回分解。


许负说魏豹反汉
却说霸王诸将复要迎敌汉兵，钟离昧止之曰： 不可！韩信变计百出，楚兵新败，已挫锐气，若复迎敌，先自畏怯，兵法云： 畏敌者亡。 况汉兵势重，徒丧兵马，恐无益也。 须臾，忽见喊声大作，金鼓震天，汉兵遍地而来，楚兵如何抵敌？早先奔走。霸王犹自立马，横枪截杀汉兵，忽然一箭射来，正中霸王掩心镜，霸王吃了一惊，拨转马急向东便走，随从将士，不上数百骑。背后汉王追赶，连络二百余里，霸王一昼未曾停止，天又落雨，甚是狼狈，忽见大林中，早有一枝兵马到来，为首是一员大将，乃蒲将军也。奉范亚父将令，领兵三万，前来接驾，马上大呼曰： 臣甲胄在身，不能行礼，请陛下先行，臣当汉兵。 蒲将军勒马横刀，当住汉兵，正遇大将李毕、洛甲，各举兵器来敌蒲将军，三匹马战一处。战二十回合，蒲将军奋怒一刀，斩李毕于马下，洛甲便逃走。蒲将军急拈弓取箭，一箭射死洛甲，乘势杀散众兵，后阵见楚救兵至，传报入中军，韩信曰： 穷寇勿追，兵家所忌。我一时见不到处，遂致损折二将，吾之过也？ 传令且着汉兵暂住。
却说蒲将军见汉兵退后，不敢追赶，徐徐回转人马至夹河，赶上霸王，屯兵扎营毕，请霸王入中军坐定，蒲将军朝见奏曰： 范亚父因见陛下轻敌韩信，恐有不虞，随差臣领三万人马，从大路急来救应，幸遇陛下，臣仰仗威德，杀汉二将，汉兵已退。亚父临行，再三分付，韩信不比寻常，须当提备，臣以此不敢追赶。 霸王曰： 朕自数年经战，何止几百阵，未见今日败北如此！幸赖亚父遣汝救援，得免此难，不然，几败不可救矣！ 季布曰： 请陛下回兵，此处恐汉追兵复至，我兵势弱力孤，粮饷不及，准与为敌也。 霸王起兵，急回彭城，陆续招巢败残人马，折兵二十万，召范增曰： 悔不听亚父之言，果有此败！今复如何？ 增曰： 臣闻魏豹回平阳后，终日恐汉王记恨睢水之败，意欲纠合人马，复反汉归楚，陛下可差一舌辩之士，用数句言话，鼓动其心，必反汉矣，豹若反汉，韩信必统兵破魏。陛下可乘虚统大兵袭荥阳，邦无准备，决难支持，陛下可获全胜矣。 王曰： 此论甚妙。差何人说豹反汉？ 有尚书令项伯近前奏曰： 臣与一相士许负相善，此人向在平阳，与魏豹最好，豹即有大小事，即着许负相看，魏豹无不听从。臣写一封书，差人与许负通知，令彼说豹，豹平日背向未定，若许负一言，豹即听从，此计如问？ 增曰： 若得许负一言，魏豹决然反汉。
项伯即时修书，差一的当小校，密藏书在身边，前往平阳，跟寻许负，许负在平阳甚有名，一问便知下处，小校到许负门首，询守门小童： 许公在家否？ 童曰： 公在中堂闲坐。 小校曰： 有敌人来下书。 僮传入，公曰： 着进来！ 小校持书上见，许负拆书，见书中言语，欲许负用言智赚魏豹反汉归楚，许负沉思霸王势重，又兼项伯平日情分，须当依从。当日往魏豹府前伺候。门吏报知魏豹，豹曰： 吾久欲许公一相，以决其志，不招自来，正合我意。 即召入与许负相见，礼毕，豹曰： 连日正要请先生。近日气色如何？ 负暗思： 正中吾计也！ 负曰： 大王若未曾用酒，方才好看气色。 豹曰： 自早起独坐，未归寝宫，神思清爽，正好先生一见。 许负请魏豹向明坐定，细看半晌，其间白气侵于天仓，滞气杂于中正，日月欠明。水土失位，满面通无可取。许负寻思： 若是实说，上违霸王之命，下负项伯之情。 遂将实意隐而不说，却对豹曰： 据大王贵相，红黄满面，喜气重重，百日之内，大王马到成功，大业立就，迁移吉地，应当九五，不但王爵之尊而已。 豹听说甚喜，曰： 若如先生之言，某当重报。 许负又曰： 臣望大王之后宫，旺气尤胜， 豹曰： 正欲先生后宫一看。 负曰： 愿往观之。 魏豹复邀许负到后宫，请薄后出中宫。许负一见，便拜伏在地曰： 娘娘贵不可言，他日当母仪天下，臣言不谬也。 豹暗喜： 我既大贵，而夫人安得不母仪天下者乎？ 遂重赏许负去讫。
即召大夫周叔计议曰： 前日汉王用我为大将，不想兵败于睢水，被汉王面辱我一场，将帅印夺去，贬我闲往，今却复拜韩信为帅，一阵杀霸王雄兵二十余万，终日对诸将百般骂我，早晚前来害我，岂肯被他陷害？正好乘此时反汉归楚，大乱一场，急趋咸阳建都，与楚汉三分天下，尔以为何如？ 叔曰： 不可！汉王宽仁大度，天下归心，又兼韩信用兵如神，虽霸王强勇，且不能及；况大王兵微将寡，势孤力弱，恐难与争锋。不若专意事汉，保守平阳，不失魏地，此亦人臣之极，大王又何他望耶？ 豹曰： 天命有在，不拘强弱，许负之相，并无虚语，非尔所知也。 叔曰： 先言人事，次论天理。苟轻信相士妄谈之说，遽而兴兵，亡身丧家，在此一举。大王幸察之！ 豹怒曰： 吾欲举兵，汝敢出此不利之言，必与汉有私，欲泄我机耶？ 叔曰： 臣事大王日久，今日之言，乃忠言也，大王不听，他日当思臣言也！ 豹遂叱退周叔，即整点人马十万，命植长为军师，柏直为大将，冯敬为骑将，项它为步将，把守平阳关，上表复降于楚。
汉王闻知魏豹反汉，笑曰： 匹夫虽反，无能力也！当即遣将调兵，诛此反贼为急，以绝后患。 郦食其曰： 大王人马破楚新回，尚未休息，今复举动，恐甲士疲劳，非恤军之道也，臣平日与豹有旧，愿往以正说之，如彼不从，大王以兵征之未晚也。 王曰： 如先生以言能使魏豹不反，乃万金之力，千城之功也。 郦生遂辞王，径赴平阳见豹，豹曰： 故人远来，欲为汉作说客耶？ 郦生曰： 某来此非为汉谋，十年故旧之情，特来陈利害，如可从则从，如不可，任从大王为之，何必疑为说客也？ 豹曰： 请先生言之。 郦生口： 心不可两持，事不可反覆，两持者多疑而取败，反覆者轻举而取辱，大王以前日降汉为是，则今日事楚为非也，若以今日事楚为是，则前日之降汉为非也。颠倒是非，反覆不定，必致取败，况今事势，不知者以楚为强；而能审察天下之安危者，必知楚当亡，而汉当兴也。汉宽而楚暴，汉智而楚愚，不待辨而自明矣，今大王归汉，诚为得计，乃复归于危亡之楚，是何颠倒反覆之不定耶？以某之鄙见，不若罢兵息争，专属于汉，汉成大业，王可永保富贵也。 豹曰： 汉王谩骂无礼，吾实耻之，既已动念，复难相见也，大丈夫当自创立，岂可碌碌屈于人下乎，使苏、张复生，此说不易也。
郦生知豹不可说，遂辞回见汉王，备言魏豹不欲归汉，汉王问： 魏之主将谁也？ 食其对曰： 柏直。 王曰： 是人口尚乳臭，安能与吾韩信，骑将谁也？ 对曰： 冯敬，乃秦将冯无泽之子也。 王曰： 是人虽贤。亦不能当吾灌婴，步将谁也？ 对曰： 项它。 王曰： 不能当吾曹参。吾无患矣。 于是韩信、灌婴、曹参，领十万精兵，由安邑临晋，趋西魏击豹。未知胜负如何，且看下回分解。


吕政立暗绝秦嗣
秦昭王五十六年，季春三月，昭王薨。群臣议立太子安国君为王，以华阳夫人为皇后，子楚为太子，朱氏为夫人。命玉翦、章邯统兵伐赵。李继叔失守，城陷，遂得漳河。秦加兵于周王，周兵亦败绩。自此秦日益强大，伐魏，取韩，听到无敌。秦王立一年，薨。群臣立太子子楚为王，封华阳后为华阳太后，生母夏后为夏太后，朱氏为王后，子政为太子，以吕不韦为丞相，封为文信侯，食河南洛阳十万户，佩剑上殿，召命不名，威权日重，群臣莫敢仰视。秦王楚即位三年，薨。太子政立为王，以朱氏为王太后，尊不韦为相国，号称仲父。秦王年少，国政皆不韦统理，出入宫禁，略无忌惮，时时与太后私通。宫门之中，畏不韦之威，莫敢声言。不韦奢侈日极，养家童万人，招致四方食客，常数千人，金玉如山，甲第连云，珍玩奇宝，不可胜数。凡戚属故旧，皆列贵极，金紫满前，任其封赏。又延览天下名士，凡有闻见，著为集论，有八《览》、六《论》、十二《纪》，二十余万言，以为备天地万物，古今之事，号曰《吕氏春秋》。行于咸阳市门外，悬千金于其上，招延诸侯、游士、宾客，有能增损一字者，予千金。悬告十余日，无人敢增损之，不韦以为不刊之典，遂将此书颁行天下不题。
且说秦王虽年少，承父祖之余烈，当国家之强盛，东周不祀，六国益衰不韦专内，王翦治外，灭楚伐赵，破燕取魏，天下纵横，藩篱固结。人知秦之强不知秦已灭矣。
却说不韦见秦王盖世，太后荒淫不止，恐祸及己，乃私求大阴人缪毐以为舍人。太后闻，欲私得之，不韦乃进缪毐，诈以为宦者，拔其须眉，奉侍太后遂与私通，心极爱之，封为长信侯。又恐事败，诈卜避时，迁居岐雍大郑宫，凡宫中大小事，皆毐裁决。秦王九年五月五日，太后与毐饮酒，大醉，命御衣夫人季氏进酒，偶酒倾于地，毐怒而叱之曰： 老婢乃敢无礼耶！ 季氏曰： 我居宫禁十余年来，侍秦先王，多有辛苦，尔何骂我耶？ 毐大怒，令人笞背逐出。季氏怀恨，即奔告太史赵高，说毐实非宦者，而与后私通，见生二子，藏匿在宫，待王上春秋后，二子争图天下。高闻知大惊！不敢隐讳，见秦王，将季氏之言，一一奏知。秦王大怒！就捉缪毐下狱追究，具得情实。至九月，夷毐三族，杀太后所生二子，迁太后于雍地，拘相国吕不韦于幽室。诸大臣宾客极力上言，而死者二十七人，俱断其四肢，积之关下。
有齐人茅焦，不避斧鉞，愿欲议谏。王大怒，按剑而坐，口沫流出，设油镬于殿傍，令人召焦进见，欲烹之，焦徐徐而行，旁若无人。行至王前，再拜谒起，称曰： 臣焦向闻天有二十八宿，今死者二十七人，臣来之，固欲满其数矣，臣非畏死者也。凡生者不讳死，存者不讳亡；讳死者不可以得生，讳亡者不可以得存。死生存亡，圣王所欲急闻也。陛下如欲闻其说，臣当极力上言之；如不欲闻其说，臣即投诸鼎镬，愿死王前，不畏也。 王曰： 汝有何说？吾即听之。 焦曰：陛下有狂悖之行，不自知耶？车裂假父，囊扑二弟，迁母于雍，残戮谏士，桀纣之行，不至于是矣！今天下闻之，尽瓦解而去，无一人向秦者，王独立无与，臣窃为陛下危之。臣言已尽，决知必死。 即解衣径赴油镬，王急下殿，手自接之曰： 先生请就衣，愿今受事。 即爵以上卿。
数日后，王命驾虚左方，往迎太后归于咸阳，复为母子如初。释不韦于幽室，以文信候使就国河南。一岁余，诸侯宾客使者相望于道，请文信侯宴会无虚■。王恐其为乱，召群臣谕之曰： 不韦虽有救先王之功，今隆以重爵，可谓厚■。况又无汗马血伤之勋，反位居文武百僚之上，恐不足以劝天下也。意欲■之蜀地，使老死远方，亦不忍加诛之意耳。 群臣莫敢再谏。王乃出手书与不韦曰：
君何功于秦？秦封君河南，食禄十万户？君何亲于秦？号仲父？其与家属，徙处蜀地，以全不忍加诛之意。勿违朕命，速令起行！
韦见其手书，乃哭泣曰： 吾今年老，何能远行？ 自度难免诛戮，遂饮鸩而死。王闻知，乃厚葬于河南洛阳北邙道西也。
秦王自灭不韦之后，侈心益盛。一日，召群臣议曰： 我今并吞六国，一统疆宇，古今全盛，天下一人，当更国号，以新天下耳目。今自谓德兼三皇，功过五帝，故立尊号曰皇帝；又自以我为始，可称一世，相继于后为二世，绵延不已，传至万世，故尊始皇帝。 又分天下为三十六郡，销天下之兵，书一统之法，迁徙天下豪杰于咸阳，铸金人十二，以示国富。起章台于上林，通复道于上阪，大兴工作，创立宫室，尽将所得诸侯美女、珍玩、钟鼓充人。
二十七年，始皇召群臣议曰： 古于圣王巡狩天下，以观民风，朕欲效之出巡，与汝百官计议，汝以为何如？ 群臣奏曰： 古先有道之君，巡行天下，以观民间疾苦，谓坐明堂而听政也。若深居九重，天下利病，何从知之？陛下此行，正合古意。 始皇随命驾，先巡陇西北山。偶过鸡头山，登高遥望，见东南有云气非烟非雾，隐隐中有五色祥光。命近臣宋无忌问之曰： 此何兆也？ 无忌奏曰： 云气之出，各有不同：有祥云，有浮云，有瑞云，有霁云，有庆云，皆谓之云。臣观此云，非云也，乃大贵之气，龙成五色，其应不小也。 始皇曰： 为之奈何？ 无忌曰： 此云非陛下不能镇也，当游巡东南以宝物镇之，可以消此应兆也。 始皇曰： 卿言正合吾意。 遂传命旋车驾，复转回东巡，登邹峄山立石颂功德，封东岳太山，遂以所佩太阿宝剑，瘗于山下。遂渡淮浮江，至南郡而还。驾回咸阳群臣迎接入宫。始皇自回咸阳之后，一向无事，时常追思东南云气，不知有何应兆，心下不乐。有近臣奏请： 连日天气融和，御园中百花争放，陛下何不命驾一游，以悦圣心？ 始皇即命驾，带领近侍妃嫔，前至御花园看景。未知如何？且看下回分解。


安国君剖符立嗣
不韦带领心腹从者一二人，离赵前赴咸阳。此地沃野千里，天府之国，有八水三川，五关四塞，风景富丽，人物俊雅。当时六国，以秦中为天下第一。见今昭王在位，兵强国富，十分繁盛。
不韦到咸阳进城，寻一僻净店房安歇。随同从人上街市，密访华阳夫人亲属。有人说夫人无亲，止有姐姐皇姨，就在太子府对门住居，临街有闲房百余间，专住往来客商，以此人称为皇姨店。不韦就假以寻房为由，私托阍人传达皇姨丈，具黄金十两，色币一端，以为进见之礼。皇姨丈相见甚喜，便问不韦： 何处乡邑。 不韦曰： 某阳翟人也，姓吕名不韦，贾于赵地。与皇孙异人对居，时相往来，心迹相托。皇孙常仰望皇姨与华阳夫人乃同胞至亲，敬专不韦前来投见，敢求转达，拔救还国。外有黄金五十两，奉皇姨为茶果之资。万乞转达周济。
姨丈听罢，急令侍婢请皇姨出来相见。不韦见皇姨，行礼毕，将情诉说一遍，就将黄金献上。皇姨大喜曰： 礼物虽出于皇孙，其实有劳于足下。且问皇孙在赵，起居何如？足下想知其详。 不韦曰： 某与皇孙公馆对居，终日相会，交情甚厚，凡事尽心吐露。且皇孙贤明仁孝，仪容非常，结诸侯宾客，天下仰其风采。常曰： 我以国君夫人为天，日夜思想，不得归省。愿子将我书礼，投献于国君夫人上寿，就如见我国君夫人之面一般 。仰望皇姨转达，今皇孙在赵，度日如年，某不远千里而来，望皇姨救援。倘皇孙得地之日，决不忘大德矣。 皇姨曰： 汝且在我店中安歇，明日引汝见夫人，再从长计议。 不韦乘便，又告皇姨曰： 吾闻以色事人者，色衰而爱弛。今华阳夫人事太子，虽爱而无子。不以此时早自结于诸子中贤孝者，举以为嫡，恐太子他日立为王，定将嫡子立为太子，自相标榜。夫人之门，必生蓬蒿，那时人老花残，虽欲进言，而太子终不听也。况今皇孙异人贤明仁孝，仰慕夫人日切，夫人能当宠爱优沃之时，正言听计从之日，肯荐举一言，立异人为嫡，使异人无国而为有国，夫人无子而为有子，世享秦禄，而皇姨亦得常保富贵。此所谓一言以为万世之利也。 皇姨曰： 足下之言甚善，我就将此言转达夫人，救拔异人还国。
次日，皇姨早起，引不韦入宫见华阳夫人。皇姨先入内见夫人，各叙礼毕。皇姨曰： 今有皇孙异人，一向在赵为质，昼夜思想夫人。今差心腹吕不韦具书礼来，与国君夫人上寿，今见在宫门外伺候，未敢速进。 夫人曰： 既是皇孙差来的人，有书礼，着他进来。 不韦闻命，即整衣鞠躬进宫。礼毕，将书物呈上。夫人开看礼物，乃是明珠四颗，玉钗二只，甚喜。来书且不开封，待国君出猎回时开看。夫人曰： 汝且回店，候国君归来，令人请你相见。 不韦辞回不题。
却说皇姨与夫人闲坐间，将不韦前言，从头细说一遍。夫人闻言，悲切感动，不觉泪下，谓皇姨曰： 不韦之言，极是有理，使我日夜戚忧也。但诸皇孙俱有生母，且喜异人无母，今又如此贤明仁孝，正当册立为嫡，待国君回时，当从长计议，想无违阻。
正话间，宫人报曰： 国君回宫。 夫人急整衣迎接。同皇姨进礼毕，就将异人哀情，并书礼献上。国君看礼物毕，拆其书曰：
不肖男异人沐浴顿首百拜，君父安国君，母华阳夫人千秋殿下：男以监军伐赵，师败被虏，敌国为仇，自分必死。幸赖使臣牛西驰书仗义，雄辩剖分，不辱君命，赵国畏服，拘男为质，用阻大兵。赵遂以为得计，而男岂能存活耶？日夜思归，彷徨万状。仰念父母，徒形梦寐耳！跬步不忘，一饭三叹。即今心托吕鸿，珠玉上献。悠悠此心，如临膝下。诸凡委曲，吕能悉陈。万乞俯念孤孽，早赐救援，如得生还，昊天罔极。冒干慈威，无任激切惓惓之至。
国君与夫人看罢书，涕泪如雨。夫人就乘国君想念情切，因而进言曰： 异人于诸于中甚贤，凡往来使客，多称誉之。况妾幸充后宫，极蒙眷爱，不幸宠深而无子，孑然一身，形影相吊，虽极目前之欢，恐难永终其好。今闻异人之贤，欲立以为嫡，翕合皇图，实在此举。不识国君许之乎？ 夫人于是俯伏在地，颦眉蹙眼，硬咽不起。国君以手扶之曰： 夫人且省烦恼，容吾图之。但恐异人拘质在赵，必不易返，须当奏知父王，共与谋士计议，方有长策。 夫人曰： 今有捎书人吕不韦在皇姨店中，闻他足智多谋，必有救异人之策。若召来一问，便有奇计。 国君曰： 果此人有策，何不请来面议？ 随即令人去请。
不一时，不韦跟从人进宫来见安国君。行礼毕，就将破家救异人的一节，从头告说一遍。安国君闻言，大喜曰： 诚如是言，想异人还国必矣。足下之功当铭之金石。他日奏过父王，富贵不轻也。 于是不韦又叮咛以立嫡为请。国君遂命匠刻玉符一道定盟，以异人为嫡，即与夫人收执。又与金五百两与不韦，作皇孙归国之费，仍请以下韦为传写手字合同为照。不韦曰： 殿下既能托臣以心膂。臣敢不肝脑涂地，以期皇孙回国。如有的信，更望殿下命一大将，率领精兵，沿途接应，以防追袭。 国君曰： 不知足下期在何日还国？庶好准备。 不韦曰： 此事恐难遥度，须缓缓图之。多则一年，少则半载，如有的信，先差人预告殿下，不劳多嘱也。
不韦就拜辞回店，整办行李，辞了皇姨，同从人归赵。欲知后事，且看下回分解。


汉王驰赵壁夺印
却说霸王分付三军： 今夜徐徐退回，朕自断后。 又分付大将曹咎曰： 我兵一退去，汉王恐我复来，决走成皋。尔可领兵一万乘虚即入成皋驻扎。倘汉王复来夺成皋，尔但坚守勿与战，待我大兵到来，尔那时却出接应，必获全胜矣。 曹咎依命，领兵潜在成皋之西。楚兵一夜退尽。
早有人报汉王曰： 楚兵一夜退尽矣。 汉王召张良、陈平计议曰： 楚兵忽然一夜退去者，何也？ 良曰： 此必因王陵在彭城，英布出南溪口，彭越取外黄，数处紧急，楚兵因退去。大王即今当走成皋，会合韩信，仍来荥阳操练人马，整率伺候伐楚。 汉王曰： 先生之言，正合吾意。 良曰： 汉兵如出成皋，不可径行，恐楚兵有埋伏或在临近，倘汉兵正行而或半击之，我兵决败，此亦不可不防也。 汉王乃遣周勃、柴武领兵五千，先阻成皋西路，然后大兵陆续进发。
曹咎闻汉兵行动正欲调兵追赶，有人来报周勃、柴武领兵阻西路，以此人马不敢调动。一昼夜汉兵已走尽。周勃、柴武见楚兵不出，续后又催动三军随行。曹咎打听得汉兵已远去，遂进成皋，安抚百姓，坚守四门不题。
却说汉王统领大兵，星夜前往赵城，离城五十里，先安定营寨毕，遂同十数个轻骑，驰入韩信营。此时方黎明，韩信、张耳因饮夜酒睡熟未起，汉王绕中军驰走一周，回入帐中，床头边见设一小红桌，桌上锦袱盖着元帅印，汉王令人揭起锦袱，将印取过。韩信方起身，忽见是汉王，不胜惊惶，下地俯伏曰： 臣该万死，不知大王入营，有失远迎！ 王叹曰： 轻骑数人绕营，驰骤直入中军，将军尚睡未起，印已取过，左右亦无人报知。倘刺客诈称汉使因而入营，取将军之首，如探囊取物耳！将军坐镇一国，敌人新降，疏漏如此，岂足以争衡天下乎？ 说得韩信羞愧满面，站立不往。须臾张耳方到，叩头伏罪。汉王亦责之曰： 汝为副将，正当参赞军务，严加谨慎，昼夜关防，勿使敌人窥探虚实，方为节制之兵。若汝营阵欠严，关防不密，纵人驰骤往来，真同儿戏，汝亦不能无罪。若以军法论之，韩信即当废斥，汝当斩首，庶可警众。但念汝等累有勤劳，又兼天下正多事，适在用人之际，姑尔饶恕。若复疏虞，决正军法！ 韩信、张耳再三叩头谢罪。汉王遂持印归大营，韩信、张耳随于马后步行，赴营谢罪。
汉王入营召诸将曰： 韩信、张耳兵无节制，我一时驰入夺印，尚尔不知。倘敌人乘间而入，何以御之？似不可复用为将，吾欲易置之而另立他人，诸君以为何如？ 张良、陈平密告曰： 不可！汉营诸将，无如信之能者，今日特一事之失耳，岂可因小而弃大哉？昔卫侯有将苟燮，曾赋于民，而食人二鸡子，卫侯遂弃不用。子思曰： 夫圣人官人犹用木，取其所长，弃其所短，故杞梓连抱，而有数尺之朽，良工不弃也。今君处战国之世，选爪牙之将，而以二卵弃千城之将，使不可闻于邻国也。 卫侯从子思之言，遂用苟燮。今韩信虽有此失，而岂可没其平日之善哉？ 上遂召韩信、张耳进见，王曰： 我荥阳、成皋二处受困，尔不遣兵救援者，何也？ 信曰： 燕齐之地，变诈不常，兵一转动，恐复作乱。近闻荥阳被围，未见真实，由此不敢起兵。 王曰： 赵既破矣，而齐久不下者何也？ 信曰： 兵久用则疲，将久守则懈，国久围则敝，敌久拒则困。臣以数万之众，累战取胜，往来齐魏之间，行数千里，若不休息士马，遽尔驰骋行阵，倘敌人以逸待劳，我兵决败。臣一向暂屯兵于此，少假宽贷，所以三军怠缓。臣近日正议伐齐，不意大王车驾幸临。臣数日后即伐齐，以定六国，大王可屯兵于修武，复取成皋，臣伐齐后即与大王会兵伐楚，以定天下也。 汉王大喜，是日封韩信为大相国，仍掌元帅印。张耳为赵王，备守赵地。汉王从韩信之言，遂屯兵于修武。
一日，郦生从容为王言曰： 昔汤放桀，武王伐纣，皆封其后；秦伐诸侯，遂灭其社稷。今诚能立六国之后，而君臣百姓，必皆戴德慕义，愿为臣妾，大王南面称霸，楚必敛衽而朝矣。 王曰： 甚善。 即令工匠刻六国印，就令郦生行佩以封六国。议定尚未行，张良自外来谒王，王方食，即以郦生所议具告张良，良大惊曰： 谁为大王设此谋也？请借前箸为大王筹之！昔汤武封桀纣后者，必度能制其死生之命也，今大王能制项王之死命乎？武入王殷，发粟散钱，偃革为器，休马放牛，示不复用，今王能效之乎？且天下游士，离亲戚，弃坟墓，从大王游者，以为能成功名也；今复立六国之后，游士各归事其主，大王谁与取天下乎？且六国无强于楚，若立其后，仍复屈挠而从楚也，大王焉得而臣之？诚用此谋，大事去矣！ 汉王啜食吐哺，大骂曰： 竖儒妄为筹策，几乎败我之事！ 即令工匠销熔其印。郦生被王叱辱，负愧数日。
张良知其为郦生之谋，因以言抚之曰： 良实为国不避私隙，不意乃郦生之谋。今始知之，良心甚是不安。但论事当观时势之强弱，今汉虽得楚之半，而项王尚在强胜之时，岂可封六国以自立？此先生惟见汉与汤武同，而未见汉之所以异也。 郦食其曰： 谨受公之教矣，岂敢有隙耶？ 生一日又与良复议： 楚得荥阳而弃敖仓不守，欲汉复取荥阳，此议如何？ 良曰： 此议甚善，先生当急与汉王言之。 郦食其因与张良复又言于汉王曰： 王者以民为天，而民以食为天。夫敖仓天下转输久矣，闻其所藏军需甚多，楚拔荥阳，而不坚守敖仓，乃引兵而东，此天所以资汉也，愿急进兵复取荥阳，据敖仓之粟，塞成皋之险，杜太行之道，距飞狐之口，守白马之津，以制诸侯形胜之势，则天下知所归矣。 王因顾张良而问曰： 此议如何？ 良曰： 此议乃确论也。 汉王遂起兵复取荥阳。不知如何？且待下回分解。


会固陵楚汉交兵
却说陆贾修书毕，即欲往楚投下，汉王曰： 不可，项王性暴，见我背约，岂肯优容？汝若往，必遭害矣。 贾曰： 凭臣三寸舌，料见项王一言之间，定叫他起兵前来，臣亦无事。 良、平曰： 非陆大夫不可遣也。 汉王遂遣陆贾为使。
贾辞汉王，一日到彭城，传报汉使入见霸王。霸王曰： 陆大夫来有何讲说？ 贾曰： 前日汉王智赚太公还国，诈与陛下讲和，今复更变，仍与陛下固陵会兵，群臣苦谏不听，遣臣为使。臣思陛下威武重于天下，谁人不畏？今得东西为界，于汉足矣！汉王不自知足，又欲变更，与陛下会兵，遣臣为使，臣知陛下天颜咫尺，不敢冒干，不得已而驰书上见。 霸王曰： 朕一向知刘邦背约，不待汝来，亦欲与彼会兵。 陆贾即将书呈上，霸王看书，书曰：
汉王刘邦书上霸王麾下：前太公、吕后在楚，亦承优养，但久羁不令还国，临阵又置于俎上，蓄恨怀怒，非止一日；欲举兵极力征讨，又恐投鼠伤器，盼前顾后，甚为两难，不得已以讲和分界，实乃为太公、吕后归汉计耳。盖人子为亲，无所不至，虽捐躯亦所不恤，况用智乎？所谓利以惑愚，诈以蹈贪，成吞钧之势，济引猎之计，王乃不悟，遂以为然。今太公、吕后俱已还国，无所管辖，大张旗鼓与王会兵固陵，王如不惧，速起兵前来决战，勿违！
霸王看罢书大怒，遂将书扯破，又骂曰： 刘邦反复小人，将太公诱哄还国，却乃负盟背约，欲与我决战。想我自会稽起兵，身经三百余战，所向无敌，天下诸侯，莫不帖首归朕。今刘邦匹夫，暂时得志，便敢欺侮！尔可速回，分付刘邦，洗颈同吾决战，不杀此匹夫，誓不班师！
陆贾拜辞霸王，回固陵见汉王，备说霸王甚怒，定欲起兵前来，想目下到固陵，王当速催预备韩信、英布、彭越前来，合兵会战。王闻贾言甚忧，召良、平议曰： 战书虽下，霸王决来，韩信又不见到，为之奈何？ 良、平曰： 大王兵马颇多，且分拨诸将，预备与楚交兵，再差人催趱韩信诸将作急前来接应，料亦无事。 数日后，有探哨小校飞报，霸王统兵三十万，出徐州长驱而来，一路郡县官吏逃避，人遭兵戈之苦，践踏田禾，民不安生。霸王人马，将次到固陵，在三十里外安下营寨。汉王曰： 霸王人马初到，锋芒正盛，未可交兵。少待数日，看声势如何，那时出战不迟。 陈平曰： 大王所见甚当，且多栽鹿角，立烽人，差人四面巡哨。 一连十余日，不与楚交兵。
霸王曰： 汉王既差人下战书，今到固陵，却又坚壁不出者，何也？ 季布、钟离昧曰： 此必汉王钝兵之计，意欲待陛下兵疲，那时方与交战。 周兰曰： 不然，陛下远来，利在速战，汉兵驻扎于此，利在观望，又况韩信兵未到，故此延迟，以挫楚兵锐气。陛下明日当鼓噪与汉交兵，不可任波迁延。 霸王曰： 周兰之言是也。 次日，霸王严整队伍，多张旗帜，金鼓大作，杀奔汉营。汉王急遣王陵、樊哙、灌婴、卢绾四将出马，与楚交战。霸王亲临阵前，要汉王出马答话，四将曰： 汉王遣我四将，立擒大王，置于俎上，以报前日欲烹太公之意。 霸王大怒，举枪直取四将，四将各举兵器交还。战数十余合，四将抵当不住，退下阵来。不等霸王追赶，汉阵上靳歙、周昌、高起、吕马通十余员齐出接霸王交战，楚阵上有钟离昧、季布、桓楚、虞子期，亦各持兵器来协力助攻。两边金鼓震天，直杀到日西，楚营内一声炮响，周兰率领一枝人马拥出，冲杀过汉营来。汉阵上诸将被周兰人马冲杀来，四散奔走。霸王精神倍加，尽力追杀汉兵，汉王驻扎不定，急来同诸将向西逃避。楚兵追至固陵城下，汉兵进城，四门紧闭。霸王分咐： 今番不可放过，务要攻破固陵，擒捉汉王，以雪此无穷之恨！ 诸将曰： 陛下从早攻杀一日，况今天晚，且暂回营，屯住人马安歇一夜，明日务要齐心协力攻打，料此孤城，比成皋、荣阳不同，三日决可打开。 霸王曰： 今晚安营，各要醒睡，须防劫寨。 诸将曰： 陛下圣见极明。 诸将安营已定不题。
却说汉王进城，与良、平诸将计议曰： 固陵城小，难以久持，楚兵势重，一时打开，玉石不辨。尔等有何妙策？ 张良、陈平曰： 此城孤小，量难坚守，乘今晚楚营未定，况一日苦战，三军困乏，可差人上城四望，看那门军少，先着数健将去杀开大路，再着数大将断后，大王当趋成皋，以避其锋。料楚人夜晚必不敢远追。 汉王曰： 事在危急，不可迟缓。 就传令诸将，同大小三军，预备出城，先令小校看那门的军少。小校看毕，回说： 北门军少，路径又大，可以杀出。 汉王命柴武、周勃、靳歙三将，领精兵开放北门，先冲杀出去，随后汉王同大小将士，接续攻杀。楚营中恒楚巡哨，当此夜之黑时，三军一日困乏，又无准备，人马又不多，如何抵当？及各门知觉，调转救应，汉兵已冲杀出来。钟离昧急奏霸王曰： 夜黑之际，恐防埋伏，不敢四散追赶，不若且安营寨，任他逃走，待天明之时，再作区处。 霸王传令，不可四散追赶。以此汉兵得以尽力远遁。行八十里，天色方明，良、平曰： 三军虽是辛苦，不可停住，当极力前奔。 汉王曰： 楚兵随后复到成皋，仍四面围困，一时救兵不到，又何以御之？ 张良曰： 大王到成皋，不消三日，楚兵决退。 汉王曰： 先生有何奇策，使楚兵不战自退？ 良曰： 楚兵每战不能久持者，以粮饷不便，又得彭越常绝楚粮道，以此不得取胜。臣见楚兵围困固陵，恐久而必破。前日与楚交兵之时，密令张仓、臧荼领精兵五千，乘乱从小路前绕到楚积粮之处，夜晚劫烧积聚，又绝楚粮食。臣料楚兵到成皋，或后边军粮不能接济，决然回兵。大王可急走，以防追袭。 于是汉王传令着三军，一昼夜行三百里，数日可到成皋。
却说霸王分付诸将，乘汉王败走，当极力追赶，纵使到成皋，亦可攻打破。诸将得令，统领三军，追赶汉兵不题。
却说汉王到成皋，大兵进城。二日，楚兵随后亦到，将成皋围了，催趱三军，攻打甚急。正在将破之时，只见季布、钟离昧急来奏霸王曰： 见今军中缺粮，今早有人飞报柳村所积军粮，尽被汉兵劫烧尽绝，又闻韩信人马将到，陛下若不乘此回兵，倘韩信攻其外，汉王攻其内，楚兵又缺军粮，决难支持。 霸王曰： 朕常忧楚粮不足，今被烧绝，军中乏食，岂能持久？不若传令且回军，仍着桓楚、虞子期断后，以防追袭。 当日大小三军，正忧无粮，闻传令回军，即时人马如风卷云退，不消半日，大军尽数退回。桓楚、虞子期断后，徐徐照次东行，队伍亦不错乱。汉兵在城上巡哨，见楚兵退回，急来报知汉王，汉王曰： 不出子房之见，楚果退矣。此必张仓等烧绝粮道，以此楚后退去。 此时欲命大将追赶，陈平曰： 不可！楚兵退去，必有强将断后，倘我兵追袭，反中其计，受其截杀。况楚兵非战败而回，不过因缺食徐徐退去，三军亦不惊惧，岂可追赶？ 汉王曰： 平言是也。 于是楚兵退去，汉兵亦不追赶。霸王大兵回到彭城，追问看守军粮之人，不行用心防守，以致为汉兵所烧，乃将为首者枭首示众。自此重整兵马，预备出敌。
且说汉王驻兵成皋，召良、平计议曰： 韩信、英布、彭越三将，屡召不至，奈何？ 张良曰： 韩信虽封为王，而未有分地；彭越屡建大功，亦无封爵之赏；英布背楚投汉以来，未加优礼。况三人见利忘义，贪而自矜，苟隆爵殊恩，裂土封赏，使各有郡邑所辖，彼皆争相用力，自为之战。王命一临，即趋而来，孰有不奉命者哉！ 汉王曰： 先生之言，洞见三人肺腑。就烦先生持符檄三道，加封韩信为三齐王，临近一带郡邑，皆属统理，凡一应租税钱粮等项，悉供齐王支用，正所谓分地定制，名植界限。英布加封淮南王，凡淮南所产之物，悉为英布供给之费。彭越封为大梁王，凡梁地所出，皆为彭越收管支用。 檄文已写，就交付与张良佩而行之。张良辞汉王，径往三处分封。未知如何？且看下回分解。


遣樊哙明修栈道
却说汉王草手敕毕，遣近臣周元臣奉手敕并羊酒赴信营奖谕。韩信闻王命至，设香案，同大小将官出营接敕，金鼓前导，迎至军中，拜罢，开读敕曰：
为将之道，职专阃外，非法不足以制三军，非明不足以服人心，故孙武杀吴姬而其法遂行者，非不知吴姬为王之所爱也，然法不私于爱，故其法乃行耳。尔大将韩信杀殷盖者，非不知盖为寡人之所亲也，然法不私于亲，故诛一人而千万人知警，其法实合孙武，深得为将之道，朕必嘉悦。故遣近臣周元臣，赍羊酒手敕以勉之，益励初心，以约束将士，早发东征，以慰所望，故敕。
韩信读罢手敕谢恩，管侍近臣回朝。次日，韩信早入朝谢恩，汉王乃以言抚慰之曰： 将军用法，正当如此。 信曰： 受陛下阃外之寄，数十万生命系臣一人，若训练无法，设令欠当，一人作梗，万夫违命，臣法决不能行，陛下付托之重，将何以承应之耶？昨蒙手敕下颁，将士知警，臣法可行，此恩此德，粉骨不足以报陛下也。 汉王甚喜。
韩信辞王出朝，来到教军场，点发三军已毕，召先锋樊哙到帐下曰： 将军授先锋之职，目今汉王车驾亲征，栈道被张良烧绝，三军如何可过？公可领一万人夫，重修残缺，再整险隘。绛侯周勃，棘蒲侯柴武，一同监修，限定以军法处之，将军勿辞劳苦，当星夜前去修整。 哙曰： 元帅军令，敢不急去修整？但栈道甚险，烧绝去处，连接三百余里，岂可一月便能修整？元帅如欲杀哙，哙就元帅处请死，决不敢领此命也。 信曰： 临事不可避难，避难者不忠。将军素怀忠义，才干精敏，正当建此奇功，使三军氏驱而进，信亦得以便道东征也。 樊哙又欲坚辞，又恐犯了禁令，只得依限督工修理不题。
且说韩信操演士军，整率人马，麾左则左，麾右则右，麾前则前，麾后则后；合四阵而为一阵，起则为长蛇；分一阵而为四阵，止则为四门；进退之有法，启闭之有路，旗帜严整，金鼓响应，规矩准备，毫厘不爽。大小军士，见韩信调度人马，排列阵势，人人钦服，个个敬谨。于是请汉王曰： 臣领命操演人马，训练甲士，今已完备，请陛下车驾亲往观之。 汉王曰： 前营伍已看过，知将军筹策自不同矣。想今将军操演月余，定有规矩，又何必往观焉？ 萧何曰： 必须主上亲往一观，庶见韩元帅调度兵马，俱有纪律，王亦安心东征，再无疑难矣。 王即命驾前往教军场阅试人马。韩信先行，仍复同大小将官迎汉王进营，在中军坐定。韩信率诸将朝见毕，又请汉王上将台观看人马。汉王上台四面一望，只见队伍严整，旗帜鲜明，前后左右，井井有法，坐立进退，绳然不乱。叹曰： 将军用兵，虽占孙吴，亦不能及。 便问： 即今足可东征否？ 信曰： 因命樊哙修栈道未了。 王曰： 栈道工程甚大，将军限一月，恐或不能完备。 信曰： 容日请王车驾启行，王且少从容，不必下问。 王默会其意，因此不问期。随有左右请王下台进膳，王见膳到，只留数品自用，其余尽赐韩信。
不题韩信演武，且说樊哙率领一万人夫，来修栈道，要限一个月内工完。只见山路崎岖，接连云汉，又兼桥梁烧毁，树木丛杂，三军无可立之地，人夫甚难动手。樊哙自思： 此是韩信不能伐楚，却将这个干系放在我身上，他却迟延日期不肯举兵，多是此意。 遂同周勃、柴武登孤云山上一望，只见一带栈路，十分险峻，二人看罢栈道，彼此相顾曰： 如此险峻，虽十万壮夫，限一年也修不完。 哙曰： 他如今军令甚严，主上又甚宠爱。见今手敕奖谕他，我等若以为难，便是抗违军令，须是依着他修理。堪恨张子房烧之甚易，到如今樊将军修之甚难！ 士卒在高崖处插木，巅峻处搭桥，遇隘处凿石，见陷处开路，筋疲力尽，气乏神疲，切怨张良，又惊畏韩信，但见营修不起，盖因壁峻崖高，士卒悲哀，尽被跌伤磕损。
樊哙正愁闷间，只见太中大夫陆贾领千数从人赍一木牌飞檄而来，上写道： 即日大兵东征，樊哙作速督催人夫，依期修完栈道，以便出师；如过限不完，定依军法从事不恕。 樊哙看罢，叫苦不迭，便说： 栈道工程浩大，如何修得？敢劳大夫与我方便一言。 随请陆贾到工所管待饮酒。陆贾见无人在侧，附耳与樊哙曰： 元帅密有吩咐，这般这般。 哙听了这话，甚喜，到外边便扬言曰： 这等工程如何一月修完？便是一年也成不得！ 千埋怨，万埋怨，便要差人具奏汉王，借倩人夫协济。大夫陆贾辞别要回去，临行又吩咐道： 先锋不可违限，元帅军法甚严，须当遵守，莫误莫误！ 陆贾去了。
樊哙当日具奏，差人星夜来南郑，奏汉王曰： 栈道工程甚大，人夫死者甚多，今奉元帅将命，限一月之间，飞报完工，如违原限，定以军法从事；但量臣起自丰沛，未致误事，今据栈道之工，岂可计日而完？事在迫急，性命难保，伏望陛下差人附近郡县，量拨人夫，或一二千名，僭工修完，以救燃眉，臣等不胜恐惧感戴之至，兹差牙将李隆赍表上奏以闻。 汉王览表毕，急差御史周苛： 持符验一道，火速往普安郡，起借人夫一千名，交与樊哙，僭修栈道，毋得迟误！ 周苛领玉旨，驰马前去，穿山度涧，兼程前行。一日，到普安郡，催僭人夫一千名，付与委官管领，前去栈道，交与樊先锋照数点查收用。樊哙见有人夫到来，皆大欢喜。即将民夫编成排甲，每五十名为一甲，立总甲一名，小甲五名，各管理修工；再派定地方，分定丈尺，各照所派动工去讫。周苛回朝复命。
樊哙就令人请绛侯周勃、棘蒲侯柴武，每人拨精壮力士人夫五十名，樊哙附耳低言细语，与周勃、柴武言道： 这般这般，如此如此，不可泄漏其事。 二将听令，急连星夜出寨，却将衣服换了，爬山度岭，越栈道而去。不知何往，且看下回分解。


始皇命徐福求仙
却说始皇驾幸东御花园，入的园来，赏玩佳景，正是：
花过宫袍云锦重，柳披春仗露梢枝。
风微殿阁飘芬郁，万紫千红蔼翠薇。
侍臣导引，看毕园景，登显庆殿暂憩，不觉困倦，伏几而卧。忍闻一声响亮，骇动天地！见红日坠于面前，从东一小儿，身着青衣，面如钢铁，目有重瞳，向前欲抱太阳，未曾抱起，从南又一红衣小儿，大叫： 青衣小儿，未可抱去！我奉上帝敕命，特来抱太阳。 两个不服，各努力争打。青衣小儿，连摔红衣小儿七十二交，红衣小儿不服，跳将起来，用力打讫一拳，青衣小儿仆地便倒，气绝而死。红衣小儿将太阳抱起向南去。始皇叫小儿： 且住！我问你是谁家小儿？通个名姓！ 小儿曰： 我是尧舜之裔，生于丰沛，先入咸阳，蜀封兴义。沙丘汝归，长安我立，帝简命在，四百之祀。 言罢，向南而去，只见云雾迷天，红光满地，小儿不知所往。帝飒然觉来，细思此梦，凶多吉少，我嬴秦天下，恐怕终为他人所得。遂命驾回宫，终日常常不乐，因与近臣计议，要求长生不死之药，万世为君。
有燕人宋无忌奏曰： 东海中有三神山，山中十洲三岛，蓬莱方丈，八节如春，四时清明，不知寒暑，不识甲子。中有长生不死之药，服之可以寿算无穷也。 始皇曰： 卿曾见此仙境否？ 无忌曰： 臣有一方士徐福，曾到东海，见蓬莱方丈，遇神仙乘鸾驾鹤，亦与凡人不同，见在臣家暂居。 帝闻说，就召徐福入见，求长生不死之药。徐福曰： 求药不难，入海得真药为难；若必欲得此药，须入海，方可得也。 帝曰： 如求得此真药，与卿共食，羽化登仙，不亦美乎？ 福曰： 必欲臣去，须用大船十只。诸色匠作，俱要预备。要童男童女，各用五百名，■金珠宝贝，饮食器用之类，俱不可缺。打点整齐，臣便起行。 帝即传令，打造■只，各色完备，着徐福过海采药。
徐福撑驾船只入海访仙，一去杳无音信。帝见徐福去久不回，心急，又着儒卢生入海寻访。卢生行至海边，见惊涛万倾，银汉波翻，烟雾茫茫，不知听往，嗟叹良久而回。自思劳民动众，费了许多钱粮，恐难空回，始皇必加谴责，却数从人，去秦岳山中，遍访真迹。行至东华绝顶，见一人蓬头垢面，卧于石上起。卢生寻思此高处，人不可居，此人居之，定是异人，虚心向前施礼。其人起曰： 公是何人？来此何干？ 生曰： 某奉始皇命，来此访仙，求长生不死之药。 其人笑曰： 天数已定，大限难逃，世上安有长生不死之药？始皇可谓误！ 卢生见其人言语不凡，再三哀告恳切，务要指示迷途。其人用手推石成洞，久取书一册，上有书名，乃《天箓秘诀》，遂付卢生，嘱之曰： 此书当与始皇详看，上有死生存亡之数。 卢生再要细问来历，其人复卧于石上，合眼不语。
卢生得书，回见始皇言说： 东海茫茫，不知边岸；寻访徐福，杳无踪迹。臣至东华绝顶，见异人授书一册，不敢隐讳，即将原本进上。 帝将书展开观看，上有书名《天箓秘决》，其中有历代转运之图，上书蝌蚪文字，言语多隐讳不可晓。帝命李斯详译字义，中有一言说： 亡秦者，胡也。 帝大惊曰： 此《天箓》之言，必谓亡秦之天下者，必北胡也。 遂令蒙恬起人夫八十万，沿边高筑长城，以防北胡。
始皇既命蒙恬北筑长城，又传令东填大海，西建阿房，南修五岭，创立宫殿。兴工动众，连络不绝，改变制度，大肆更张。又恐人非议其过，乃听李斯之计，尽烧历代诗书，并百家之书，如有偶语者弃市，坑侯生、卢生等四百六十余人，诸生不得居中国。长子扶苏谏曰： 诸生皆诵法孔子，今陛下以重法绳之，臣恐天下不安也！ 始皇大怒，使北监蒙恬军于郡。
始皇惓惓，只思东南旺气，恐人作乱，又命驾东方出巡，那山东地方，连年不收，百姓嗷嗷，不得安生。始皇车驾一出，日费数十万金，百姓皆逃窜，天下大失所望不题。
却说韩国城西三十里，浅山脚下，有一酒店，有几个乡老在内饮酒。将至半酣，各人谈无论地，说古道今，正是： 畅饮村醪行欲倒，务中闲乐四时春。 内有一老，姓赵名三公，言说五百年前，天下太平，人人快乐。众老便问： 如何是太平？ 公曰： 熙熙风景，皓皓年光，黎民鼓平，遍处笙簧。三日一风，风不鸣条，不摧折林木；五日一雨，雨不破块，不打伤禾稼。盗贼不生，夜户不扃；行人扃路，道不拾遗。边庭无征战之劳，朝野无奸邪之患，野外无蝗虫旱涝之灾，百姓无疲倦艰辛之苦，五谷丰登，天下安乐。此便叫做太平时节。 众老又问： 此时如何？ 公曰： 此时法度严谨，不敢说。 众老便道： 我等僻处乡村，又无外客你便说何妨？ 赵三公只是摇头不说。酒店傍边闪出一个人来，那人高冠博带布袍草履，面如美玉，目若朗星，便道： 你不说，听我说。 众人拱听，那人便说 此时秦始皇无道，男不耕种，女罢机织，父子分散，夫妇离别，南修五岭，北长城，东填大海，西建阿房，焚书坑儒，大肆狂悖，民不聊生，天下失望。 那人罢，又要高声道几句言语，只见那赵三公便起身就走，众老拖住道： 你如何便走？ 三公曰： 你众人不怕死耶！今始皇法度，偶语者弃市，我等被人捉去，都是死数。 众老听罢，一齐都走了。那人呵呵大笑曰： 愚人不识我机，但此不世之恨，何处发付也？ 未知其人是谁？且看下回分解。


楚项羽九败章邯
二世二年十一月，项羽大兵进攻章邯。范增、钟离昧相议曰： 项将军急欲进攻，破釜沉舟，粮食俱在后，倘三日未下而军无粮，将如之何？此时当差心腹牙将，星夜催载粮食近河。如三日胜邯，不必运过河；如三日不能胜，须过河预备军需，庶不失机。 昧曰： 先生所虑甚远。 随即差人催载军需不题。
却说司马欣等被项羽、英布冲杀一阵，回见章邯，备说英布武勇不能敌，项羽人马已北渡河矣，即当作急提备。言未毕，有人来报楚兵过河，破釜沉舟，要与秦兵决一死战，声势甚大。邯闻说，急召秦将王离、涉间、苏角、孟防、韩章、李迈、章平、周熊、王官等至帐下，分付曰： 项羽勇冠三军，不可轻敌。汝各队人马分为九路，连寨结营，待我与彼对敌，每队以次接应，待楚兵深入重地，九路人马合兵截杀，必获全胜。 众将得令，各调人马准备。只见楚兵已到，项羽一马当先，章邯出马对敌。羽见邯出，咬牙切齿大骂曰： 逆贼杀吾季父，此仇不共戴天！ 遂跃马挺枪，直取章邯，邯举枪相迎，二马交战，杀五十合，邯败走。未及五里远，早有王离人马接应，章邯退后，王离出马与羽交战，不二十回合，羽卖了个破绽，让王离一枪刺来，羽却躲过，就势将王离活捉过马来，众军将王离绑缚归阵。邯见王离被擒，拨转马便走，羽大叫： 逆贼那里去？ 催动人马追赶，羽骑的是乌骓马，日行千里，众军跟之不上，俱落在后，羽一骑马飞奔章邯。章邯见羽无兵，复回马交战，项羽一根枪，恨不得即时刺死章邯，章邯只是架隔遮拦，如何当敌？正在危急之时，早有秦将涉间兵到，接住厮杀。羽更不答语，直取涉间。战不十合，项羽按住火尖枪，顺手取出鞭来，望间一鞭打去，涉间急躲时，早中左肩，翻鞍落马。秦阵上章邯见涉间落马，即领牙将宋文等死战来救，只见项羽大军又到，英布、桓楚各领兵冲杀过来，章邯折军大半，大败而走。
项羽见天色将晚，恐有伏兵，不去追袭，鸣金收军，安下营寨，当有军师范增进言曰： 将军深入重地，天色阴晦，须防贼兵劫寨。 羽曰： 军师之言是也。 范增即传令于小山口，另安营寨，屯住大军，却于大寨堆积柴草，虚立旗号，以等待敌兵。却唤桓楚、于英、丁公、雍齿四将上帐分付曰： 汝四人领兵埋伏，但看大寨火起，章邯必定中计，汝等领兵四面剿杀，阻住去路，不可走脱。 四人领命去讫。又唤英布分付曰： 汝可领兵三千，于正西大路埋伏，阻当秦军接应，不可误也。 各各分布已定，请项羽于小寨内专等敌军。
却说章邯领败残军马，投苏角寨来，与司马欣、董翳合兵一处，离楚营三十里下寨。角曰： 今楚兵得胜，人马疲倦，不作准备，某引轻骑人马，从东路杀奔楚寨之后，劫彼营垒，将军却从西路杀来，两路夹攻，使彼首尾不能救应，此兵法所谓 攻其不守 ，虽不能至大获全胜，亦可以挫其锐气也。 邯曰： 正合吾意。 苏角遂领本部一万生力人马，暗暗往楚寨进发。不久，来到楚营，见旗帜不整，辕门紧闭，只说中计，大刀阔斧杀下营来，见是空管，即欲回时，楚寨中一声炮震，四下火起，喊声大振，角急杀出寨来，投西便走，只见左有桓楚、于英，右有丁公、雍齿，一齐拦住去路，不能得出，便望西山东小路而走。只听鼓角齐鸣，喊声大举，一将大叫曰： 无谋匹夫，认得楚将项羽么？ 苏角惊慌，莫知所措，被羽一枪刺于马下。
却说章邯听得东路鼓声大振，喊杀连天，又不知苏角胜负，只得领人马缓缓哨探。未及两个更次，只见楚兵大兵已冲杀来。此时天色将明，秦兵各队拔寨前走，章邯断后。早有英布人马先到，与邯决战，二马相交，兵器并举，战五十合，不分胜败。羽军到，见布战邯不下，领人马冲过来，邯兵败走。正欲追赶，刺斜里一军杀来，乃是秦将孟防接应，与楚兵交战。桓楚挺枪直取孟防，孟防来迎，只一合刺防于马下。章邯见折了孟防，拍马投西便走。桓楚自思捉住章邯，胜他将百倍，就拍马追赶。邯马连日困乏，又兼未得草料，前走甚急，后赶又近，马过山冈地，将马绊倒，邯撞于马下。桓楚急向前，用枪便戳，山脚边早转出一枝兵来救应，乃是秦将韩章，一马抵住桓楚，众军士救起章邯。桓楚方欲与章交战，早有于英人马杀到，接住与韩章斯杀。未及十合，项羽大兵又到，韩章不能抵敌，拨回马就走。羽挥动后军，一并追赶。却有秦将李遇原领本部精兵一万。扎住在此未动，章邯同众遂投李遇营暂歇，楚军陆续也都到了，见秦兵当头扎营，未敢前进，传令且屯住人马造饭。
日已平西，范增与项羽曰： 今晚秦兵恐楚劫寨，定于高阳坡下有埋伏人马，却设空营待我去劫，伏兵一起，决中其计。 羽曰： 先生有何妙策？ 曰： 将军统一枝人马径奔秦营，鸣锣击鼓，遥为之势，却差两枝精兵，去截住伏兵来路，秦兵决出交战，候两路兵得胜，却三路合兵一处追杀，将计就计，使彼措手不及，邯可擒矣。 羽随即差英布领一万军暗出南路，桓楚领一万军暗出北路，自领三万出中路，各分派已定。
却说章邯与李遇商议： 楚兵连日得胜，今晚定来劫寨。尔可领兵五千南坡下埋伏，韩章领兵五千北坡下埋伏，我同司马欣等众将大营后埋伏。候楚兵到来，三路并攻，必擒项羽。 众将依令调兵去讫。
项羽到晚一更时候，南北两路人马衔枚暗出，项羽却自领精兵三万，密从中路，行至五里远便不动，却大举金鼓火箭火炮，一齐发言。章邯正欲从寨后杀出，只见南北二路秦兵败回本寨边，楚兵杀来，章邯不敢出战，急拔寨便走。项羽知楚兵二路得胜，急催动人马追杀，十分混乱，行二十里，已到赵城。城里听得城外鼓噪震天，知是楚兵已杀到城下，陈馀、张耳等急上城探望，天色渐明，见秦兵大败，遂开城门，领一枝人马杀出来接应。章邯顾不得中军，领数骑落荒逃走。英布望见，带领本部人马追赶，追到东门，正遇秦将章平急来救应，放过章邯。与布交马，战三十回合，章平无心恋战，急回保着章邯，奔曲阳小路来，正遇周熊、王官二枝人马接着。英布见有救应，遂同桓楚合兵一处，回见项羽。
有赵王歙同张耳、陈馀城外置酒拜伏，迎接楚兵进城。羽曰： 且未可进城，乘章邯残败之后，直捣秦境，剿杀残孽，灭杀秦之族，正在此举。若人马进城，迁延时日，养成贼势，终是费力。 遂留季布、钟离昧在赵城外，统兵三十万驻扎，斩王离、涉间以示威武，却领精兵三十万，追赶章邯。未知如何？且看下回分解。


韩信囊沙斩龙且
一日，龙且大兵到高密，离城三十里扎营。齐兵正与汉兵相拒，高密城将已攻破，正在危急之时。韩信闻龙且兵到，暂勒兵退五里，召诸将曰： 龙且乃楚之名将。仗武勇而来，可以智取，不可以力敌也。尔诸君当如此如此，则龙且可破也。 众将各听令依次而行。
却说龙且升帐，与周兰计议曰： 吾平生知韩信易与耳，寄食于漂母，无资身之策，受辱于胯下，无兼人之勇，其人不足畏也。 周兰曰： 不然！韩信自下三秦而来，所到之处，无不风靡，虽霸王亦曾被车战败走彭城，其人足智多谋，变诈莫测。将军当仔细防备，不可轻敌。虽乞食受辱，乃信自知有今日，不欲与群小相较，未可以为无能也。 龙且曰： 韩信虽所向得胜，但未遇劲敌耳，若遇智勇兼全之士，信岂能用其谋哉？ 即差人下战书。差人到汉营见信，呈上书，曰：
楚大将军龙且书付汉诸将知会：韩信用兵，未逼劲敌，如魏豹不听周叔之谏，以致丧师；陈馀不用左车之谋，而斩■水；燕王畏声势而暂降，非心之服；三秦失地利而偶败，非战之罪。吾今受命救齐，与信决战，则非诸国可比。尔等速延颈以待，勿自退悔！
韩信看罢书大怒，要斩来使，诸将劝免，乃痛责三十杖，遂于面上以朱书 来日决战 四字，放回差人。差人到楚营，哭告龙且，说韩信百般辱骂，将某要斩，诸将劝免，痛打三十，面上书四字放回。龙且大怒，就要出战，周兰再三劝住。
过了一宿，次日早起，三军造饭毕，龙且结束威严，耀武扬兵，来到阵前，单搦韩信出马，韩信一马当先，与龙且答话。龙且曰： 汝原是楚臣，背楚降汉，擅作威福，已侵扰关中数大郡矣。尚自不知止，乃敢抗拒天兵，快早下马投降，免汝一死！ 信大笑曰： 汝来送死，尚尔不知，乃敢摇唇鼓舌耶？ 龙且大怒，举刀直取韩信，信挺枪交还，二马一来一往，兵刀并举，战到二十回合，龙且精神倍加，韩信却诈败，向东南奔走，龙且笑曰： 吾固知信怯也！ 遂尽力追袭。周兰拍马随龙且之后，望潍水而来，到河边见潍水尽掣去，信卒过河，周兰大疑之，急向龙且马前阻之曰： 潍水乃长流大河，今却无水，此必阻上流而不行，使我兵过河，放水而下，将军何以御之？ 龙且曰： 韩信已大败，逃命不暇，岂有深谋？况河水随旱涝而为多寡，当此十二月隆冬之时，正水涸之际，河内以此无水，何足为异？ 又见汉兵前驱大进，忽有人来报韩信只在前面不远，龙且闻说韩信相近，挥动人马，过河尽力追赶。到中流远望见高悬一灯球如斗大，龙且急到灯球边，见立一木牌，上书六大字云： 吊灯球斩龙且。 周兰等众军士俱来周围看牌，龙且曰： 此必韩信因我大兵追赶甚急，欲阻我兵退，故此设牌以惑军心耳。 周兰曰： 夜深之际，岂能一时便有此牌？此必韩信诱引我兵追至此处，想有埋伏，故设此灯球为记，使汉兵望灯球而来。不若将灯球砍倒，汉兵自乱矣。 龙且举刀即将灯球砍倒，只见西边无数汉兵呐一声喊，潍水上流水，滔滔汹涌而来，波翻洪浪，疾如箭发，霎时就到。楚兵正在潍河中流，大水一至，如何阻当？尽将楚兵淹没。龙且闻水声将近，急策马前奔，龙且马乃千里驹，一跃已到北岸。才然得去，当头一声炮响，闪出曹参、夏侯婴，众将围绕上来，龙且围在中间，不能得出。夜晚之时，难辨彼此，虽举兵冲杀，怎当得汉将举刀枪一拥齐上？龙且措手不及，被曹参一刀，斩于潍水北岸，此是韩信因龙且骁勇，又性烈如火，先令柴武为万余囊，满盛黄沙壅住上流潍水，中间悬挂灯球为记，写明六字，使龙且看见，定然发怒，砍倒灯球，灯球一落地，即去沙囊，则大水自上流而下，疾如飞箭，遂将楚兵淹死。岸上埋伏众将围住，龙且不能得脱，以此斩龙且于此处。周兰乘夜黑乱军中逃走，不知去向。
韩信斩了龙且，走了周兰，军声大振。齐王在高密，如坐针毡，急召侄田光并田横来商议曰： 龙且如此骁将，尚被韩信杀了，我兵势孤，岂能保守？不若乘汉兵未曾围城，统率人马入海岛避难，待承平之时，看楚汉两家已决成败，那时再作区处。目令虽欲投降，汉王亦不准信。 君臣一夜商议停当，次早领率人马，开了东门一拥而出。早有人报入中军，韩信急点大兵追赶。行二十里，却有夏侯婴因追周兰不上，人马正回，却撞遇齐兵，拦住去路，就把齐王田广捉住。缚绑了田广，田横不敢恋战，杀开条路，径往海岛避难。夏侯婴将田广解回，正遇韩信大兵，备说捉了田广，走了田横。信曰： 可惜田横走了！ 大兵队回高密，安抚百姓毕，行文各郡县，望风归降，齐地悉定。
韩信仍将大兵移于临淄驻扎。韩信见齐王宫殿华丽，心下甚喜。蒯彻在侧已解韩信之意，即近前言曰： 齐地当五岭之东，凭负山海，东有琅琊，西有浊河，海岱之间，为都会之地，四塞之固，东道之雄也。将军今悉平定，军威大振，郡县畏服，可差人上表，请假齐王印以镇，为将军根本之地。机会适逢其时，不可失也！
正相议间，忽人报汉王差使命至，韩信急迎使命入内，行礼毕，使命曰： 有王手诏在此。 韩信急捧诏开读。不知诏内有何话说，且看下回分解。


汉高帝邯郸驻马
却说帝与吕后，一夜商议停当，次日，召萧何上殿谕之曰： 朕今统兵前往赵代讨陈豨，关中无人管理，卿乃开国元勋，当朝故老，特命卿与娘娘权国，凡有筹画，仍与陈平计议，凡一应大小国事，卿须明心裁处。无负委托! 萧何叩首曰： 臣敢不竭尽驽力，以图补报？惟乞陛下早奏凯旋，以慰臣民之望！ 于是帝驾启行，大小文武群臣送汉帝出城。自此吕后与萧丞相权国。
帝一日大兵至邯郸，入城下营，帝坐中军，诸将列左右，临近郡县，俱来朝见，帝问曰： 陈豨见今屯兵何处？有多少人马，为将佐者几人？ 郡具奏曰： 陈豨屯兵曲阳，本部人马并各处纠合散军，共五十余万，为将注言有刘武等二十余人，各郡县皆望天兵下临，以救民水人，臣等闻陛下车驾亲证．急来朝见，如大旱之望云霓也。 帝大喜，顾谓群臣曰： 此邯郸乃中州总路，陈豨不据邯郸而阻漳河，却乃屯兵曲阳，可见识见浅近，又兼纠合疲散之卒，终无能力电。诸将且据兵在此，急令周昌遍于郎郸临近郡县，挑选数人，以为乡道。
周昌去数日，选取四壮士十见帝：帝方在帐中饮酒，忽见昌领四壮士来，帝醉而嫚骂曰： 汝辈敢为我前驱作乡导耶？ 四壮士曰： 陛下天兵远来，其势虽锐，而未谙地利，不可轻进；必须臣等深入重地，探其虚实，陛下知彼深浅，然后干戈一指，必克全胜。 帝又骂曰： 汝等虽善为唇舌，恐非真见。 壮上曰： 陛下天威咫尺，岂敢欺诳？ 帝即与四人俱授千年之职，又重加赏赐，四人欣跃而出。左右曰： 四壮土未见寸功，陛下一旦惧授重职，又重加赏者。何也？ 帝曰： 重赏之下，必有勇夫，倘四人果如其言，与朕探知虚买，即为军功。况朕前日羽檄征天下兵，未有至者，今计惟邯郸中兵耳，吾何惜四千户而下以慰赵子弟耶？赏一人而众人劝，吾之用兵，非尔等所知也。 左右拜伏曰： 陛下听见乃天授，诚非臣等所知也。 于是四壮士各装为代民，前到曲阳探听陈豨虚实。四人去数日，回至邯郸，见帝曰： 陈豨稀所用将佐，皆商贾之人，极贪金帛。陛下肯捐数百斤金，买求左右，使各不用命，则豨必就擒矣。 帝大喜，乃重赏四千户去讫。召群臣问曰： 谁人与朕诈入陈稀豨营，贿买诸将佐，就打听消息，使彼内应？豨不等战而自乱矣。 帐下一人出班曰： 臣愿往！ 帝视之，乃中大夫随何也，帝曰： 卿若去，朕无忧矣。 随何领金百斤，带数从人，先具书一封，诈言帝招安纳降，径到豨营，传说帝遣大夫随何下书招抚纳降；豨曰： 随何乃说客，此书必是诈也。 即命左右请何入。问与豨相见行君臣礼，豨曰： 大夫与豨，一殿侍臣，为何问行此大礼？ 何曰： 足下统兵百万。震镇二国。与帝争雄，以图天下，岂敢抗礼以试利刃耶？ 豨笑曰： 大夫言过矣：豨今据兵于此，实出不得已耳，盖因汉主猜疑忌刻，忘人大功，难与共享富贵，所以有此举也，但不知大夫此行，有何见谕？ 何曰： 臣奉帝命招抚，足下欲罢兵息争，就封足下为代王，不知足下之意，以为何如？ 豨看书毕，知帝乃诈，计若纳降，必受擒矣。因扬言曰： 汉主既统大兵前来，未与豨交战，如何便差大夫下书招抚，恐非实意！ 何曰： 主上初来，实欲与足下交战，以决胜负。今因左右计议，以全军为上。破军次之；全国为上，破国次之；今差何与足下招抚者，正欲全军全国以安民命，非有他也。足下若不纳降，臣即辞回见帝，亦不敢强。 豨曰： 豨与韩信功劳大小如何?，韩信实无反状，尚伪游云梦被擒；我归降，帝必疑我尤有过于韩信，豨实下敢奉命，幸以此言回复汉王。 随何故意与豨俄延半日，从人俱已将金买嘱将佐，诸将佐得金甚喜，随何徐徐与豨相别回营，见帝，具将前事奏知帝。
次日亲领兵出阵，与豨答话，豨见帝，马上欠身而言曰： 陛下春秋渐高，何苦亲身以冒矢石耶？ 帝曰： 朕未尝负汝，汝何谋叛？ 豨曰： 陛下诛戮功臣，残忍少恩，踵亡秦之法，效项羽所为，臣何为不反？ 帝大怒，回顾诸将曰： 何人杀此逆贼？ 樊哙、周勃二马径出到阵前，与豨交战，战三十回，令王陵、周昌二将并力来攻，陈豨大败，领人马望南逃走，指望刘武等救应。刘武等被随何以金买嘱，俱无心救应，各拔寨四散奔走，帝见豨兵错乱，急令大势人马掩杀追赶，将三十里远，只见前面旗帜整齐，队伍下乱，却是另立一大寨，四门俱列战车，周围设下鹿角，中军一声炮响，四门俱开，人马蜂拥而来。陈豨却回马当先，反冲杀汉兵，汉兵大势已行动，急难收煞，被陈豨大杀一阵，帝后哨人马已到，急扎住营寨，分头遣兵救应，豨兵方退后，此时天色已晚，两家俱各收兵，帝传令今日人马虽疲倦，不可安寝，须防劫寨。诸将得令，各自预备。
却说陈豨回到营坐定，召刘武等责之曰： 汝等未与交战，便四散奔走，幸赖我预设下这老营，以防追兵，若无此营，我兵决大败矣，汝等若再退弓，决以军法从事。 诸将惶恐无地，各退帐后安歇。一夜无事。
次日帝升帐，诸将列于左右，王陵进言曰： 陈豨用兵皆模仿韩信，观昨日预设营阵，预有调度，据今与之交战，恐难取胜，况又粮草不敷，以臣愚见，且退兵据住邯郸，再调各路人马。尽力与彼决一胜负，料天威所临，非豨所能及也。 帝曰： 恐我兵一退，豨兵追袭，反致取败。 陵曰： 今日且按兵不动，待晓徐徐退去,却着两枝精兵埋伏于左右，彼若追赶，两路人马冲出，彼必大败，料豨善于用兵，我兵若退，彼决不敢追赶。 帝曰： 善！ 于是延到将晚时，帝分付三军，各饱皈后准备行李，衔枚启行。着樊哙、王陵、周勃、灌婴四将，分为二枝，埋伏庄左右，其余人马，尽数随帝回邯郸。
有人飞报与陈稀，陈稀召诸将曰： 此帝屯兵于此，不便于战阵，又且粮草或不敷，想退兵于邯郸，调各路人马。与吾决战。 诸将曰： 臣等正好追杀。 豨曰： 帝久于战阵，深有谋略，左右必有埋伏，汝若追赶，必遭冲击，不可追赶。 即差人探听，左右果有重兵埋伏，诸将皆服。帝人马徐徐回邯郸，樊咕等四将见无追兵，亦各退回，自此两家各相拒下战。
却说帝初大兵出长安之时，韩信称病，不随帝出证，后打听稀屯兵曲阳，乃默思陈豨当拒邯郸，阻漳河为上策，岂可屯兵曲阳？帝据住邯郸，豨必败矣，阴使心腹人写书与豨，令遣将领精兵抄小路径攻长安，我却从中起事，使帝首尾不能相应，必获全胜。书去未知如何？且看下回分解。


霸王拒谏烹韩生
且说张良辞项伯出咸阳，离城不远，换了衣服，扮做一道士，复入城中，向小街僻巷，风魔狂荡，言语不循道理，腰串铜钱，袖藏梨果，道袍拿在手里，打动渔鼓简板，口中唱着道情，或古庙寺观，营房店肆，或抛钱散果，引得街市上儿童，三五成群，都来看疯道士唱歌。初时儿童尚不相熟，跟走了一二日，彼此通不计较。张良看那其中有一小儿生得聪明，引到一古庙无人处所，与了些铜钱果饼，教他念着说道： 今有一人，隔壁摇铃，只闻其声，不见其形，富贵不还乡，如锦衣夜行。 教了几遍，那小儿牢记在心。张良又分付： 然有人问你，只说我睡梦中有人教我来，你但到个去处，教小儿唱，你日后寿命延长，百病不生；若还说是人教你的，便有大祸。 那小儿便道： 师父教我，我只依师父说。 张良大喜，又与铜钱数十文。离了成阳，出到城外，更换道衣，如客人打扮，寻个僻静店房安歇，打听城里消息。
只说霸王因思左迁诸侯，恐有人在外议论，常使的当近恃，诈作远客，探听事情。到街市上，听见了小儿谣言，便入内奏知霸工，霸王来信，临晚亦更换衣服，私行来到市上，果闻此语；因问小儿： 何人教你此语？ 小儿云： 乃上天教我的。 霸王大惊，自思： 此必是上天欲我迁都，况咸阳烧得残缺，我正要东迁，不料天意如此，非偶然也！
霸王闻了童谣，次日早朝，谓群臣曰： 天降谣言，汝等不来奏知，何也？且如 今有一人 ，乃谓朕也； 隔壁摇铃，只闻其声，不见其形 ，言朕虽有声名，而未得传闻于人也； 富贵不还乡，如锦衣夜行 ，言朕虽得天下，而不归故乡，就如着锦衣而夜行也。此谣正台联意，况秦宫室烧毁，一时实难修整，不如彭城，乃梁楚之地，自淮河以北九郡，统辖千里，此处正好建都，不失故土。即差人兴工修理，选拜吉日，车驾迁都。 有谏议大夫韩生上言曰： 此等谣言，皆是人造作之言，非上天之意也，决不可听信！且关中自古建都之地，阻山带河，四塞而当一面，东有黄河、函谷关、蒲津，西有大陇关、山兰县等处，南有终南、武关、峡关，北有陕河、渭、泾、潼关，百二山河，三山八水，沃野千里，天府之国也！昔周以此兴霸，秦以此霸业，陛下岂可听童谣之言，而失此兴王之地乎？ 霸王曰： 汝虽说关中可都，但朕意不喜，即是天意有在也。朕今迁都有三事：一者征伐三年，未经还乡；二者关中山多地少，眼界不得空阔；三者大降谣言，亦非偶然，天意有在，朕心已决，尔等不必多言！纵使曲意建都于此，终是不利。 韩生曰： 陛下为四海之主，如日中天，谁不仰视，又何必拘拘于还乡以为荣耶？孟子曰： 尺地莫非其有，一民莫非其臣， 岂独彭城而已哉！ 霸王曰： 普天之下，皆为我有也，凡可居之地，随朕所适耳，又何多言耶？ 生曰： 前范亚父亦曾云陛下不可离咸阳，亦必有见，陛下独有忘于心乎？ 霸王曰： 吾纵横天下，所向无敌，识见岂范增所能知哉？吾意已决，不必烦聒！ 韩生下阶，仰天长叹曰： 人言楚人沐猴而冠，今果然矣！ 霸王在宝座忽听此言，问陈平曰： 此是何说？ 陈平不敢隐讳，近前奏曰： 此讪上之言，其意以猴比王，说言你猴虽着冠帽，心非人也；又言狝猴心不耐久，戴人衣冠，心实急躁也，又谓狝猴着人衣冠，终非人性，戴不破，心弄破也。 霸王听罢，高声大骂： 老畜生！老匹夫！怎敢毁骂朕躬！ 喝令左右执戟郎官： 将此老贼推赴咸阳市上，用油镬烹之！ 监斩官乃是淮阴韩信也。
韩信押韩生赴市曹，子房打听得知，也跟在人丛中看。只见韩生至油镬前，高声说道： 尔咸阳百姓，我今日犯罪，非奸臣误国，犯了法度，只因霸王听奸人捏造谣言，意欲迁都彭城，怪我再三苦谏，今押在市烹，我想远无百日之内，刘邦必来复取三秦矣！诚沐猴而冠也！ 韩信听了他说，谓韩生曰： 谏大夫省言语，恐霸王知道，必连累我等。 韩生曰： 皇天后土，昭鉴不远，为国受烹，实为屈死。 韩信曰： 公谏迁都，百姓皆以为屈死，吾独以为该死。 韩生曰： 我得何罪该死？ 信曰： 公居谏议之职，如杀卿子寇军宋义，那时偏将杀主将，公何为不谏？坑杀秦降卒二十万于新安，秦之父兄恨入骨髓，公何为不谏？斩子婴，掘秦墓，烧阿房，左迁诸侯，公何为不谏？今蔽锢日深，终莫能解，公然后来谏，不亦晚乎？此公之所以取杀也。范增比尔如何？尚不能谏，况我等不及亚父远矣，岂能谏乎？你今日之死，不可怨霸王，只可怨那造谣言之人，我指与你，那人丛中立着侥栈绝道，假造谣言之人！决在这里！若捉出来，便知端的。 吓得那子房躲在人背后，再不敢作声。此非是韩信知道子房在此，不过设言以吓子房耳。遂将韩生烹了，满咸阳市上，无一人不嗟叹。天色已晚，韩信回家，子房在后认知下处，回店房去了。
次日，韩信早朝见霸王复命，烹了韩生。霸王又续差季布往彭城，催督修盖宫殿；百官见烹了韩生，再无人敢谏者。
子房已知韩信住处，回到店中。次日，将前在秦宫所得宝剑一口背上，挨门进城，来到韩信门首。只见月色初上，正黄昏时候，门尚未开。良鞠躬施礼，来见门吏，要求见韩信。不知有何话说，且看下回分解。


收郦生智借张良
却说项羽收兵，回彭城来见怀王，王曰： 将军统兵远出，累建大功，破秦之后，勋业当与金石不磨也。 羽又引众诸侯，并降将士章邯等拜见毕。怀王大喜，分付大排筵席，犒赏众军，封羽为鲁公，封刘邦为沛公，各休养士卒，伺候征进。
沛公选将训兵，招来四方英俊贤士，不数月，有萧何、樊哙、曹参、周勃、王陵、夏侯婴、柴武、靳歙、卢绾、丁复、周昌、傅宽、薛欧、陈沛、张仓、任敷招集将佐五十余员，统兵一十万。鲁公帐下，有范增、英布、季布、钟离昧、桓楚、于英、丁公、雍齿、章邯、司马欣、董翳、魏豹、张耳、陈馀、共敖、臧荼、龙且等，将佐百十余员，统兵五十万。沛公专行仁义，不尚杀伐，广揽英雄，抚安百姓，怀王甚爱之，每与群臣曰： 沛公刘邦，仁厚长者，使此人得专征伐，决能安辑地方，抚爱黎庶，足可以为天下主也。 鲁公威权日重，天下诸侯，莫敢仰视，性暴气刚，人不敢近，怀王甚惮之而不发一言，每来奏事，怀王出座立与之语。
一日，细作自咸阳来，传说二世大肆暴虐，百姓重足而立；赵高专权害人，日甚一日。鲁公闻知，奏启怀王曰： 臣今久练兵马，正好征进，以杀此无道，岂可容其大乱，以害黔黎？ 怀王曰： 吾正欲遣汝二公，分路伐秦。汝今此奏，正合吾意。 随召沛公、鲁公近前，谕之曰： 秦二世无道极矣，天人共愤，理当征讨。但兵分二路，未免各有彼此，须当与群臣计议，庶绝后争。汝且暂出，候吾斟酌得宜，然后差遣。 王召群臣问，曰： 伐秦有东西二路，亦无远近难易之分，但须从公写东西二阄，随二人各取其一，该东者东去，该西者百去，自无争竞。 王曰： 善。 于是写二阄，随二人各取一阄，沛公该行西路，鲁公该行东路。领命毕，二人各整点人马停当，来辞怀王，择日启行。怀王曰： 卿等因秦无道，苦虐百姓，乃立我为王，以眼人望。今我质弱才劣，不足以副天下。卿等各领本部兵马，两路征进，以先到咸阳者为王，后到咸阳者为臣，不可负吾之约。卿等安天下之后，安置我于闲散之地，以为养老之所，乃吾之愿也。 鲁沛二公，同众将俯伏于地曰： 臣等尽心王事，务要恢宏帝业，建都长安，以复周家之旧，臣之志也。 怀王曰： 专望将军捷音，以慰我心。 二公拜辞怀王出朝，各领兵马，行至定陶，会合在一处，结拜为兄弟，沛公为兄，鲁公为弟。置酒会饮，尽醉而散。次日分路启行。是时，乃二世三年春二月也。
沛公兵行至北昌邑，四门紧闭，城上各竖旗帜，大军不得前进。樊哙就要出马攻城，沛公因谕之曰： 孤城小邑，百姓艰苦，大军一动，玉石瓦解，我今行师，正欲安民，才至地方，即行强暴，非王者之师也。 三军闻沛公之言，传入城中，鼓动内外父老等，来告邑令曰： 我等苦秦苛法，如蹈水火，今遇沛公，大军到来，地方安堵，如时雨之降。若复抗拒，是逆天也。倘一时奋怒，城破之后，我等皆为齑粉矣。公当开城纳降，庶为顺应。 邑令即从父老之言，大开邑城门，设香花迎接大兵人城。沛公传下将令，省发三军，如有妄取民间一物者，即斩首示众，以此百姓愈加感戴，风声所及，传播远近，随到郡邑，秋毫不犯，各处望风归附，不可胜数。
一日，行至高阳邑，有邑令王德，出城远迎。沛公见其人，语言精爽，器宇出众，因入城延坐，请问： 贤侯既有降款之意，何不从刘邦一同伐秦，早晚得以共议国事？ 王德拱手启告曰： 从将军帐下，某之志也。但某去，高阳无人管理，百姓夫所，此心不忍耳！此处有一贤士，姓郦名食其，家贫落魄，好饮酒，醉后高歌，不拘小节，人呼为狂士，年有六十八岁，外貌若不足取，胸中藏万斛珠玑，腹内罗一天星斗，知兴衰之运，识治乱之机，真贤土也。因秦残虐，焚书坑儒，遂假以酒狂自纵，常曰： 吾虽昏醉终日，若遇明主，吾必醒矣 。明公何不请郦生为别驾？早晚咨谋大事，实有补益。 沛公闻之，大喜，遂烦王德去请郦生。
郦生宿酒未醒，披衣出见。王德称颂沛公之德。因曰： 某已荐先生为别驾矣。先生有此抱负，未遇真主，吾观沛公，定成王业，何不往而从之？ 郦生曰 某闻沛公雅大度，而见贤士多慢侮，恐不以礼接，则狂道从人反取辱矣！ 德曰： 先生素有机变，何不抗礼往见，以观其志？ 生曰： 侯之言是也。 遂同邑令来见。
沛公方倨床，使二女子洗足，郦生入内，长揖不拜而言曰： 足下欲助秦以攻诸侯乎？欲率诸侯破秦乎？ 沛公见郦生老耄，且言语遽峻，乃骂曰： 竖儒！天下苦秦苛法久矣，吾奉怀王命，乃由西路伐秦，以诛此无道，何为助秦耶？ 生曰： 足下既欲伐秦，以诛无道，是欲举义兵以服天下也，岂可倨见长者而待人以无礼耶？若如此，则贤士去，而无与其谋，何足以驱逐天下也？ 于是沛公辍洗摄衣，即延郦生以上坐，谢之曰： 适来不知先生遽到，有失迎侯，休怪休怪！ 于是郦生先说六国纵横，后言秦皇无道，口如悬河，滔滔不绝。沛公大喜，又问伐秦之计，郦生曰： 以纠合之众，收散乱之兵，不满十万，今欲径入强秦，此所谓驱羊群入虎口者也。夫陈留天下之冲，四通八达之地。城中所积粮甚多。见今太守陈同守把，某往说之；若进得陈留以为根本，招集军马，然后乘机以破关中，此为上策。
沛公即遣郦生入陈留。陈留令素与郦生善，闻郦生至，遂接入后堂，设酒闲叙。生曰： 良禽相木而栖，贤臣择主而佐。方秦失政，诸侯并起，某假酒为狂，遍求真主，未得其人。昨见沛公隆准龙颜，豁达大度，行仁义之师，布宽厚之政，西行伐秦，郡邑望风归附。贤侯守此孤城，又当冲要之地，倘他兵忽至，以强凌弱，城破民逃，徒延颈受死，失此机会，甚为可惜。贤侯三思之！ 陈同低首沉思曰： 先生之言，极是有理。但食秦之禄，不忍叛秦。 郦生曰： 二世残暴，天下切齿。武王伐纣，四海归心，闻诛独夫者纣也，未闻弑君也。二世今之独夫也，何为之叛秦耶？ 陈同闻生之言，即起谢更衣，同出城来迎接沛公。沛公同萧何、曹参百十人进城，陈同出城，设宴款待。屯住一月，招徕各处人马，增添五万余众。
沛公深喜，以为得郦生之助也，因召生谢曰： 自会先生以来，下陈留，招士卒，积粮储，此不朽之功也。 遂封为广野君，令常在左右，以匡不及。生曰： 某蒙足下之爱，情好虽日密，未足以建立奇功，为破秦之明辅也。适此地有一人，乃经济之才，天下之士，汤之伊尹，周之吕望也。若得此人，匡辅足下，何愁秦之不破也？ 沛公便起问曰： 此人是准？ 生曰： 乃韩国人，姓张名良，字子房，五世相韩。会受异人之术，每欲为韩报仇，奈韩国初立未久，尚未举动耳。若此人归附足下，锦上添花，美中之美也。 沛公曰： 此人既相韩，如何肯来？ 生曰： 某有一计，诱张良来见，却以美言挑之，务要归附。 沛公曰： 计将安在？ 生曰： 足下可修书差人，只说即今起兵伐秦，为诸侯报仇，但缺粮草为军需，欲问韩王借粮五万石。他若无粮，必令子房来见，其计可成矣。
沛公就令郦生为使，持书不日来到韩国，入城见韩王，将沛公书呈上。书曰：
楚征西大将军沛公刘邦奉书韩王殿下：伏以始皇无道，并合六国。二世残暴，罪恶贯盈，百姓嗷嗷，恨入骨髓。今统大军，布告天下，仗义除残，以雪世愤。但军行百里，日费万金，所急者惟军需耳。邻近郡邑，十室九空，无处假借。敬遣使郦生，其借粮五万石，破秦之后，加倍偿还。幸念讨罪之师，早赐发下，以济急用。临楮恳切，万惟垂照。
王览书，与群臣计议： 韩目为始皇所灭，今方初立，自费尚缺，岂能济人也？ 群臣曰： 沛公奉怀王命伐秦，实天下之公也，借粮五万石，虽不能足其数，亦可与其半耳。若通无所与，恐伤大义。幸王思之！ 王正在忧疑间，张良出班进言曰： 且管待来使，容臣往见沛公，自有方略。 群臣大喜。未知如何？且听下回分解。


樊哙擒伏司马卬
且说韩信人马，到了河内郡，离城五十里，安下营寨，有殷王预知韩信兵到来，离城三十里下营，各门设人马防守，殷王司马卬有大将孙寅，副将魏亨，谋士都万达，众人闻韩信人马到来，与卬会议，卬曰： 韩信兵势众大，又兼诡计甚多，卿等有何良策？ 都万达曰： 以臣愚见，且着三军，严加防守，一边差人报知霸王，遣兵来救援，河内可保无事。若与对敌，恐难取胜。 孙寅曰： 韩信远来，利在速战，岂容坐待救军至而后攻贼耶，一面差人求救于楚，一面出城对敌，倘胜则韩信必走，如不胜则固守，未为晚也。 卬曰： 寅之言是也。 遂遣使修书，求救于楚。
孙寅等领一枝人马，出河内与韩信对敌，信曰： 汝殷王不知天时，不晓人事，各国诸侯望风归降，况汝偏邦小国，乃敢抗拒天兵耶？ 寅曰： 汝汉王已得咸阳，苟延性命足矣，尚不知止，复差汝来送死也！ 韩信背后樊哙大怒，一马冲出，与孙寅交战，二将兵器齐举，战五十合，不分胜败，魏亨见孙寅战樊哙不下，急举刀出马助战，韩信阵上走出两员大将薛欧、陈沛，各举兵器，截战魏亨，五员大将，战在一处，起一缕征尘，满天杀气，正在战斗中间，司马卬城上望见，急领一枝精兵，开了城门，放下吊桥，突出军前，一声炮响，冲杀汉兵。这边二将勒回马，退下阵来，韩信见司马卬冲来，急着周勃、柴武、卢缩、靳歙领大队人马抵住，信高处大呼曰： 如有一人退后者，即斩首示众！ 以此众人扎住营盘不动。司马卬连冲三阵，见信兵不动，急拨转人马进城。韩信却催汉兵追杀，司马卬人马俱进城矣，此日彼此俱未折兵。韩信传令且回营休息人马，预备攻城。
有司马卬遣使臣一儒赴彭城求救，儒到彭城，霸王已起兵征齐梁未回，便到齐梁来见霸王，将表文呈上。表曰：
殷王臣司马卬顿首上言：刘邦失职，入寇关中，三秦败亡，咸阳被虏，郡县承风，二魏离叛，兵围河内，事在急危，盖河内乃关中之要害，西楚之襟喉也；此地失守，河东振动，陛下疆土，汉得其半。言至于此，臣实寒心！伏乞早发救兵，急为经画，齐梁可缓，汉兵为要，庙堂之议，当为预定；燎眉之势，悬望救援，若或少行延缓，陛下贻宵旰之忧，臣等为亡国之虏矣！临表涕泣，不胜惶恳之至。
霸王览表大惊曰： 不意刘邦兵到河内，一旦如此猖獗！ 急召范增议曰： 朕今齐梁未下，不便遽离此地；欲差人往救，又恐不得其人。亚父以为如何？ 增曰： 必得陛下亲征，方可以御汉兵。但齐梁未下，又不可速往，今且差大将项庄、季布二将，领兵三万，前赴河内防护。待齐梁既定，陛下就统大兵征进，调各路诸侯协防，此为上策。 霸王曰： 然。 遂遣项庄、季布救护不题。
却说韩信围河内日久，司马卬只是坚壁不出。信密与请将计议曰： 司马卬城高池深，一时难破，又不见人马出来对敌，倘救兵或至，里应外合，反中其计。尔等必须如此如此，方可取胜。 诸将听令，各调人马，分头行事，次日，韩信将四门人马，徐徐尽散，令各营预备行李，偃旗息鼓，若有退兵之状。
城上见如此模样，便报知司马卬，说韩信人马，今日金鼓不响，渐次退后，不知何意。卬急到城上观望，果见韩信兵退尽，便召谋士都万达等计议曰： 韩信兵退，必是打听救兵到来，或是霸王亲征，因此人马尽退，不然如何忽然一夜将人马密密便退后而去？ 都万达曰： 韩信诡计甚多，虽是人马一时退去，恐是诈退，或诱我兵出城追赶。却埋伏兵马攻劫，不可不严加防护，又须差的当人出城探听，果是真实，方可追赶。 司马卬即差精细数军卒，出城打听，行至十里外，村庄店中，遇见有几个担行灶的军人，因买饭吃，便问道： 尔等如何不攻城，却一时便起身？ 那几个军人便道： 昨日有探事的来说，霸王从河北亲统大兵，径自攻打咸阳，汉王惶惧不敢出敌，一连有十数起飞马来取韩元帅，以此一夜将人马退尽，此时行了有六七十里之外。我们因是担着行灶重物，又连日有疾，不得快走，又恐怕韩元帅点名。 其中又有说道： 元帅忙着救咸阳，那里有暇点名。
那打听的军卒，听了这话，又去各营问人，都是如此说，便回来一一将打听的话，传报与司马卬曰： 此话是实， 便差孙寅、魏亨各领兵一万，接连追赶，又自己统一万五千，续后截杀，留五千人马守城，开了城门，将三起大兵进发。追了五十里，不见动静，又见两边树木丛杂，孙寅传令，且着后军暂住，天色已晚，不可尽力追赶，恐防埋伏。一言未了，只见大林中，一声炮响，闪出两员大将，乃周勃、柴武也，二将跃马前来战孙寅。寅挺枪直取二将，战未十数合，寅力怯，虚掩一枪，望后逃走：二将催动人马，尽力追赶，后军移动，自相践踏，魏亨见前军败动，驻扎不定，往后便退。兵势众大，如山崩江沸一般，收煞不住。司马卬大兵在后，反冲乱阵脚，卬大惊，拨回马便走，不防山坡边转出一员大将来，与卬交战，只一合，生擒于马下。擒卬者，乃舞阳侯樊哙也，四边火把冲天而起，孙寅、魂亨见楚兵大败，夜晚各不相顾，又不知司马卬在何处，汉兵渐次加添，重重叠叠，围绕上来，孙寅、魏亨左冲有突，不能得出，韩信在高阜处传令，着三军大呼曰： 归降者免死！ 孙寅、魏亨见势危急，遂各下马降归。数起飞马报来，司马卬被樊哙擒了，都万达已开城投降，请元帅进城，安抚百姓，韩信催三军前进，一面传令，不可剿杀，遂长驱迸城。樊哙绑缚司马卬来见韩信，信下阶亲解其缚，延之上坐，卬拜伏于地而言曰： 亡国之臣，蒙元帅不即加诛，足矣！何劳款曲如此耶？ 信曰： 不然，汉王忠厚长者，专以仁义兴师，不行杀伐，如公倾心吐胆，肯降汉王，不失封王也。 司马卬大喜，传檄于诸郡县，未归降者，悉招降之，于是韩信遂平定河内，使人飞报汉王去讫。
且说项庄、季布人马将近河内，知司马卬被虏，韩信见今屯大兵于河内，二将大惊曰： 河内已失，吾二人前去，亦无益矣，不若回兵，奏过霸王，必须亲领大兵与刘邦会战，乃为良策。 季布曰： 公之言是也。 随调转人马，来见霸王。未知如何？且看下回分解。


望夷宫二世被害
却说张良因韩国无粮，往见沛公，韩王曰： 尔去须善为说词，庶不失两家和气。 郦生暗思： 此子中了计也！ 即拜辞韩王，遂同子房来见沛公。良未入辕门，寻思郦生借粮，实是假意，只欲我从沛公伐秦。我今来，正看沛公是何如人。
却说郦生已与沛公作成圈套，专等子房到辕门外，先使樊哙来迎，子房见了樊哙，便暗想此是一开国功臣也。及到寨门口，只见沛公引着萧何、曹参、靳歙、卢绾、滕公、王陵等立在寨门侧首。看那沛公隆准龙颜，正是治国安邦真命主；看那萧何等，却是开疆展土众元勋。张良不觉自忖道： 有一代之君，便有一代之臣。我今欲来下说词，不想看了这起人，非偶然也。正是吾师黄石公吩咐着我辅佐真命，垂名万代；今遇沛公，不可舍也。 遂入帐来见沛公，纳头起拜毕，乃进言曰： 明公兴兵伐秦，闻郡邑望风而降，所得粮米甚多，又何听狂士之言，假以借粮为由，欲张良为从士耶？ 沛公闻言甚骇愕不能答。萧何在侧即应之曰： 吾主借粮者，实借良也。先生来见者，实来说也，来说而不说者，先生见吾主足所以有为，较之力士击车者百倍矣。韩仇可报，奇功可立，借吾主以成其志，所当从之伐秦，而不劳说词也。 子房闻萧何之言，即下帐拜伏曰： 良之心事，足下知之矣！愿从麾下不敢辞。俱须告过韩王，庶好随行。 沛公大喜。
次日传令大军启行，经过均州，来到韩国。韩王君臣出城迎接，沛公吩咐三军，不必进城，止同郦生、张良、萧何、樊哙，领百十骑人马，拜见韩王。因说借粮一事。韩王曰： 国小初立，未有积蓄，无以应命。昨差张良谢罪，未知足下以为何如？ 沛公曰： 殿下无粮，不敢强借。今子房多谋，素有大志。欲借随征进，朝夕得以请教，候伐秦之后，仍还殿下，决不敢久羁也。 韩王曰： 张良实不可暂离，但将军为天下诛此无道，愿借张良，以助将军。破秦事成之后，幸吩咐早来，勿失约也！ 时沛公即拜谢。子房亦拜辞韩王，随同沛公，一路伐秦，共棹而食，共床而寝。讲说六韬三略，细与开陈，随问随答，沛公了然无一字不通，就如曾讲究过一般。子房叹曰： 我自得受黄石公之教，无人讲论，茫然无知；及今告沛公，无一字滞碍，虽我数年熟读，亦不过如此明白，诚聪明天授，不假人力，真英明仁智之主也！ 子房自暗喜不题。
却说有人传说项羽东路伐秦，所过地方，百里火飞，满川流血，杀人惟恐不胜，残暴与秦无异，大失民望，百姓窜乱。兵马众多，又无以应付，一日不过行一二十里。范增屡次谏劝，羽不听，只任性专行杀伐，略无仁爱之意，增亦奈何他不得。以此越显沛公宽仁厚德，民心属望。行至武关，有一军拦路，为首有一将出马大叫： 快请沛公出来相见！ 只见沛公阵上早有傅宽、傅弼，与来将对敌。战二十合，被来将活挟傅宽，战败傅弼，又高叫： 我求见沛公，亦无他意。见今聚兵三千，要取关中，情愿合兵一处，一同征进。 子房闻说，就上马来到阵上，问来将姓名，其人不言，只要求见沛公，只见樊哙大怒，摇戟出马，呼来将曰： 汝是无名匹夫，我主公岂可与你相见，汝若敌得过我，得请主公相见。 其人更不答话，与哙战到十合，不分胜败。沛公在门旗内，见他求见之切，又且武艺出众，遂匹马挺身，来到阵上，便问： 壮士要见刘邦，有何指教？ 只见那人见了沛公，有如此容仪，便滚鞍下马，拜伏在地： 某在此等候日久，仰思真主，今始见面。适来与诸将对敌，不过面试武勇，欲我主留用耳，非敢抗阻大兵也。 公曰： 壮士高姓大名？ 其人曰： 某姓灌名婴，洛川人。年少在西川商贾，同伴有五六人，过紫关，忽遇着草寇百余人，吾一人仗剑出敌，遂将草寇杀死，余党尽走，道路宁静，居民至今传说。因见秦二世无道，倡举大义，聚精兵三千，知主公行仁义之兵，所过望风归附，因此投降我主，愿为前部先锋。 沛公大喜，遂留帐下，与诸将相见。就着领本部人马攻武关。
却说把关守将朱蒯，知沛公兵到，不敢出战，分付严加把守，多竖旗帜。却具表星夜赴咸阳，见赵高说楚两路攻秦，十分紧急。赵高惊惶，不敢奏二世，意要遣将调兵抵当，又无人可去。一日十数起奏报，高无法支持，又恐二世见诛，遂托病不朝见。诸公子大臣，俱无所建白，二世全不知，在宫中恣意行乐。一日，夜梦出郊外，忽然大林中，走出一只白虎，啮其左骖马杀之。醒来急召占梦者，卜曰： 径水为祟，宜当远避。 二世乃斋居望夷宫，祭泾，沉四白马。以此终日忧闷，因问左右： 近日各处盗贼兵马如何？ 左右各垂泪不敢言，二世愈疑，便问： 有甚话说？ 左右奏曰： 近日楚兵，已寇武关，各路诸候，分兵攻秦，指日破关，陛下无佇足之地矣！ 二世大惊，急差人召高，高以病不能出，乃遣人深责之曰： 汝为丞相，兵临城下，尚尔卧病不起！前日蒙蔽妄奏，屈杀李斯；今日危急之际，有何理说？
高无言回奏，在私宅百样无措手处，遂心生一计，急阴召女婿咸阳令阎乐，并弟赵成，邀至宅后，与心腹家将十数人，乃共谋曰： 上下听谏，国事已坏尽矣！兵到武关，十分危笃，却欲归罪我一人；累及宗族，汝等皆是死属。与其被他残害，不若尔等假设言有贼在宫作乱，却调兵卒围绕，尔等就中将二世诛灭，更立公子子婴，为人仁厚恭俭，百姓皆悦服，此计庶免家祸。 阎乐、赵成等应声曰： 此计甚妙。 当日成为内应，诈言有大贼在宫内，可令阎乐引兵卒追扑。内外喧动，阎乐就起人马千余人，至望夷宫门口，遂将守卫人绑缚，责之曰： 大贼入内，汝等如何不能关防？ 守卫皆曰： 周围俱有兵卒守把，何得有贼入宫？ 乐遂将守卫者斩首，挥动吏卒杀入。有近侍宦言见兵到惊惶，或走或格杀，死者百十人。成与乐径奔二世帏幄前，二世急呼左右，左右皆惶惧不能抵斗，惟有一宦者扶二世急欲向后走，乃曰： 汝何不早告我知，何使彼乃至此耶？ 宦者曰： 臣急走不敢言，故得全臣命；若有一言，决死，安得扶陛下到此？ 言未毕，赵成、阎乐各持兵刃，已到二世前，逼住不得动，因数其罪曰： 足下矫恣横暴，诛斩太子，神人共怒，诸侯皆叛，乃自取乖戾，以致今日耳！非某等敢侵陵也。 二世曰： 丞相今在何处，可得见乎？ 阎乐曰： 不可见。 二世曰 愿以吾言，转致丞相，或得一郡为王，可许之乎？ 乐曰： 不许。 又曰： 愿为万户侯，可乎？ 乐曰： 不许。 曰： 愿与妻子为黔首，列于诸公子中，可许之乎？ 乐曰： 不许。 二世哀求不已，阎乐曰： 臣受命于丞相，为天下以诛足下，足下虽多言，臣不敢转致于丞相。 遂挥动兵卒，逼追不能脱。二世乃自杀。
赵成、阎乐归报赵高曰： 二世已自杀矣！请丞相更立何人？ 赵高乃悉召诸大臣公子告之曰： 二世不从吾谏，恣纵暴虐，诸侯叛逆，乃其自取，吾已杀之。况秦本王国，始皇称为帝，今六国皆复自立矣，秦地甚偏小，徒有空名耳！仍立为王，与六国并，庶免争夺。今有二世嫡侄子婴可立为王，汝众议以为何如？ 诸大臣公子曰： 丞相所议甚便。 赵高遂将二世尸葬于宜春苑，乃同诸大臣公子，请子婴斋戒五日，受以玉玺，高等亲往致辞上请，子婴曰： 诺。 遂同大臣公子至斋所，更衣独寝。赵高安置停当，乃回私第去讫。子婴因唤二子密言曰： 今赵高丞相，杀二世者，恐群臣诛之，佯以义立我，使我斋戒告庙，而受玉玺。你可同韩覃、李毕领兵伏斋宫之外，我自称疾不行，赵高必自来请我，来则你引伏兵杀之，可雪诸父之仇也。 二公子与韩覃等曰： 此谋极善。 于是二子引兵埋伏已了，子婴称疾不行。
却说赵高闻子婴有病不行，只得自请，来到斋宫探病，不见子婴，只见韩覃等引兵从外杀入。高急呼： 阎乐等安在？ 早有子婴二子，并诸甲士已杀出，李毕手起一枪，将高刺倒，子婴出来，令斩首号令，众人将高碎尸万段，夷三族于市。
却说子婴夷了赵高三族，自立为三世皇帝，登大位。百官拜舞毕，三世谓百官曰： 朕今初即宝位，楚军犯境，卿等用何计？何以杀退楚兵？ 百官奏曰： 可速命将拒住峣关，然后可以兴兵。不然，咸阳难保矣！ 于是三世以韩荣、耿沛引兵五万，来助守将朱蒯守关。不知如何？且看下回分解。


项伯夜走救张良
却说鲁公正欲点兵，范增止之曰： 此时且未可就行。兵法十则围之，五则攻之，沛公兵有十余万，将有樊哙等五十余员，况先到关中，深得民心，手下谋士甚多，俱有准备，我兵初到，未可遽动，某有一计，今晚三更时候，整率人马，分兵两路，杀奔灞上，擒刘季杀了，以绝后患。 羽曰： 善。 随即分付诸将，照各营点扎兵马伺候不题。
却说项伯知道这个消息，暗思： 友人张良，见在灞上，若今晚倘打破营寨，玉石俱焚，张良性命难保。若欲差人密报，恐两家俱有伏路军校，又恐去人不得，反惹起事来，等待近晚，我亲走一遭，方得停当。
不说项伯在此思想，张良同沛公议事毕，回到帐后，偶看天上气色，虽将近晚，忽见东南隅上生起一缕杀气，十分利害，中间却有一段庆云藏在内；复又到中军来。沛公曰： 先生如何尚未歇息？ 良曰： 方才见天上气色甚不好，今晚必有楚兵来劫寨，其势不小，须急作准备。 沛公曰： 刘邦兵微将寡，楚兵势重，如何敌得过？愿先生妙策解救。 良曰： 虽杀气太重，而内有庆云守宫保护，似有救处，明公放心，自有方略。
再说项伯等到黄昏时分，牵一匹能行快马，出到辕门外，方才要行，只见丁公拦住便问： 老大王要往那里去？ 伯曰： 急欲打听军情事去。 丁公见是自家人，又是鲁公至亲，更不细问，项伯离营，加上两鞭，急走如飞。将近灞上，有二十里远，随有巡哨副将夏侯婴拦住去路，就问： 汝匹马夜行，又无从人，急往灞上来有何事干？ 伯曰： 我要见张子房，有急事相告。 夏侯婴就同项伯到子房营寨，先差把守门旗寨校传报与守门官，守门官传报与中军左哨，然后夜巡官击拆三声，中军左哨小角门开半扇，有一健将出来，高声问道： 气有甚军情？ 只见周围排列旗帜，各营严整，队伍十分齐备。项伯看罢，寻思道： 沛公不同小可，前范增看他后日必大贵，今观营寨，便见虚实。 当时夏侯婴近前传说： 某巡视左哨二十里远，遇一男子不识姓名，自称是子房故友，匹马只身，亦无军器，未敢擅进，专候台旨。 那健将复又进内传报。
张良正与沛公议事，来人忽报有子房故友在外，急欲求见，良大喜： 此必庆云之兆也！ 张良急出，与其人相见，乃项伯也。良遂邀于帐后。项伯将鲁公劫寨之事，告知子房，就要起身。良曰： 沛公借我随军，今闻急而不顾，不义也，不可不告知。请公少坐。 良转入中军，见沛公具说前事，公曰： 此事如何？ 良向公耳边低说如此如此，良出见伯曰： 请兄见沛公一面，以诉衷曲。 伯曰： 我之来此，专为子房也，何必复见沛公？ 良曰： 沛公长者，不可不一见也。 再三固请，项伯遂同子房入见，沛公整衣出迎，延之上坐，备说鲁公嗔怪之意。沛公随置酒管待，告诉衷情，彼此各无嫌疑。沛公曰： 闻公有贤嗣未婚配，如不弃，愿将吾女与公子结为婚姻，以报今日之德，仍望回营，将刘邦所告真情，乞赐转达，决无抗拒之意；倘鲁公回心，某得再造，皆公之赐也。 伯谢曰： 两家据敌，智勇相角，与公结好，恐人疑议，某不敢奉命也。 良曰： 不然。刘项曾拜兄弟，受约同为伐秦，今得入咸阳，大事已定矣，结为婚姻，正是相当，又何辞焉？ 张良遂将项伯衣襟与沛公衣襟结在一处，用剑各分一半，与二家收执，项伯只得依允，与沛公行礼。又饮酒数杯，伯辞谢曰： 明日不可不早来鸿门见鲁公，以解此怒。所告之事，某与公转达，料鲁公必不见罪也。 张良遣夏侯婴领二十骑军卒送伯回营。
却说二更时分，范增请鲁公： 此时好动人马。 鲁公即升帐查点诸将佐，内中少项伯。增曰： 项将军如何不见？ 丁公曰： 项老大王黄昏时候一骑马出营向东走，被我拦住，问大王何往，大王说打探军情事，走得甚紧。 增曰： 明公不必动兵，项将军定是走漏消息，他那里决有准备，若去反中其计矣。 羽曰： 我叔父为人忠诚，又是至亲，岂有向外之理？先生不必多疑。 增曰： 项老将军虽不向外，但机事须要严密，若稍有漏泄，便难举动。古人云： 机不密，则害成。 今晚不必动兵，再作区处。 言未毕，人报项老大王到来，项伯入营来，羽问曰： 叔父何往？ 伯曰： 吾有一故友，韩国人，姓张名良，与我极厚，恐今晚动兵，此人难保，我密与他一言，着他回避。因问刘季入关事体，他说刘季并无毫厘别意，遣将拒关，不过防秦盗耳，非敢拒楚也，宝物子女，俱封锁不敢动，子婴亦不敢发落，专候鲁公。某想来若不是刘季先入关，我等如何兵不血刃，容易便得入关，此亦他有功处。人有大功，而听小人之言，反要加害，若今动兵，似于理不可。他明日要来谢罪，公可从容相待，庶不夫大义。 羽曰： 就叔父所言，刘季似无大罪，若今动兵，反使诸侯耻笑。 增曰： 某之劝公杀刘季者，以刘季自入关来，约法三章，要买人心，其志实要谋取天下；若今不早除之，恐生后患。老将军被张良说词瞒过，未可准信。幸明公思之！ 伯曰： 先生杀刘季自有妙策，又何必夜半劫寨，为此袭取之道哉？ 羽曰： 叔父之言是也，先生当再定计。 增曰： 某有三计，可杀沛公，请明公决之。 不知此计如何，且看下回分解。


胜秦师异人被虏
且说七国中，赵国原与秦同姓，祖飞廉，有子季胜，后生造父。当周穆王，有八骏马：一曰绝地，二曰翻羽，三曰奔霄，四曰超景，五曰逾辉，六曰超光，七曰腾雾，八曰挂翼。穆王常乘八骏之车，命造父为御，游行天下，车辙马迹，无处不到。飞至昆仑，会西王母，宴于瑶池，饮之以玉液金浆，食之以龙胞凤脯，穆王乐而忘归。有徐偃王在周作乱，金母谓穆王曰： 汝可速回！恐邦国为人所得。 于是造父御王之车，驰驱回国，借兵于楚，伐徐定周，因此有功，赐赵王于邯郸，遂为赵氏。
造父以后生夙，夙生衰，衰生宣子盾。盾生朔，为权臣屠岸贾所灭，止存遗腹子武，乃赵氏孤儿。后长成，领兵报仇，将屠岸贾诛灭，依旧建都于邯郸，传位一十一世，称王者五。
其时正当赵惠王五年季春，秦昭王命大将王龁、王翦、皇孙异人，领兵十万伐赵。三军启行，渐近赵地，安下营寨。先令人巡哨，回报曰： 离此五十里，地名漳河，有守臣李继叔守城，四门关闭，城上各立旗帜，城下俱有预备。 王翦曰： 赵既有备，且未可轻动。倘我兵初到，一时妄动，恐中其计。再令人去探的实，然后攻打不迟。
且说漳河守臣李继叔，已知秦兵近城，未敢出敌，令三军紧守各门，急差人飞报赵土曰： 秦遣王龁、王翦、皇孙异人领兵十万，侵犯赵境，已在漳河扎营。 赵王急升殿，会众官商议曰： 秦强赵弱，彼众我寡，兼以王翦善于用兵，今侵犯我境，势不可敌。不知卿等有何退兵之策？ 上大夫蔺相如曰： 秦兵远来，人倦马疲，深入重地，不谙向导，此兵法所忌。可差人密领奇兵三万，从蒲吾僻地，兼程前进，堰旗息鼓，两路埋伏，然后遣大将神兵拒敌。如我兵一到，必定空壁来迎，却令兵暗入秦壁，虏其辎重，挠分其势，使彼首尾不能救应。此所谓出其不意，攻其无备，秦兵必走矣。 赵王从其议。随差公孙乾、医和二将，领奇兵二万，由蒲吾小路先行埋伏；随后遣廉颇统兵五万，同谋士王匡，裨将尹纶，来到漳河，传令与李继叔，领兵出城接应。大军近城安下营寨。
次日廉颇出马，与王翦对敌。颇曰： 汝秦王独霸一国，与赵无仇，累次侵扰，乃自取败亡耳！ 翦曰： 赵国偏邦，正当归命大国，汝鼠辈不自揣量，乃敢抗天兵乎？ 廉颇大怒，举枪直取王翦，王剪挥刀来迎。二马相交，战不三十合，廉颇诈败，翦勒兵不迫。王龁在高处望见廉颇败走，随即挥动人马，鼓噪长驱追赶。王翦急止之曰： 颇非真败也，恐有埋伏。 王龁不听，催哨三军追赶。行不十里之地，早有后攒人来报： 赵国军从两路夹攻，劫破寨营，抢掳辎重，已将皇孙捉去。 王龁、王翦听罢大惊，急调回人马，救援大寨，廉颇已知秦兵中计，乘王龁人马回动，把号旗一展，五万精兵，卷地而来，如波翻山倒，势如破竹，秦兵大败。王龁、王翦急回，正遇公孙乾、医和主力军，两路攻来，不能抵当，颇兵在后追袭甚急。王龁、王翦死战得脱，退五十里下寨，随令副将刘平、毛修，领兵山后夹路埋伏，以防追袭；却领其余败残军马，拔寨起程，垦夜奔回本国，待罪朝外。
昭王已知兵败，又闻皇孙被虏，十分忧忿。即召王龁、王翦责之曰： 汝二人既失军马，皇孙又被虏去，有何面目来见耶？ 喝令武士： 将王龁王翦斩讫来报！ 安国君出班奏曰： 王翦乃秦之名将，屡建大功。今若斩首，失此股肱，于国不利，且于皇孙又无益也。 秦王见安国君解劝，怒气少息，遂将王龁废为庶人，王翦降为散骑，仍令待罪领军，以图后效。昭王因与群臣计议，且暂罢兵，要救皇孙回国。群臣曰： 皇孙被虏，恐难遽回。不若修书一道，差一能言之士，陈说两国罢兵之利，欲将皇孙为质。待灭诸国之后，唇亡齿寒，赵国孤立，不久称臣于秦，皇孙自有回国之日矣。请大王徐徐图之。 昭王大喜，随遣辩士牛西领书赴赵讲和不题。
且说廉颇大获全胜，独恐王翦有计，不敢追袭，收军回营。即令医和同李继叔添兵紧守漳河，以防秦兵。次日，领兵押解异人回国，来见赵王。赵王大喜，重赏廉颇，犒劳三军毕。唤异人叱曰： 汝祖大肆无道，累次举兵犯境，今被擒，有何理说？ 命武士推出斩之。蔺相如急止之曰： 不可！目今秦国富强，若斩却此子，遂成大隙，日后加兵，赵国恐无宁岁。莫若拘质于此，则秦不敢加兵于我，而赵国无事矣。 赵王曰： 然。
数日后，忽有人来报，秦遣使臣牛西下书。赵王曰： 召进来。 牛西捧书上献，书曰：
秦王稷再拜，奉书赵王殿下：窃谓赵与秦原一姓，各分疆宇，始相支别。未剖宏猷，各争寸土。持两同气，有伤仁爱。昨异人监军，不知禁忌，被擒为俘，命悬旦夕；兹愿罢兵，以全素好，早赐释归。生死骨肉，惟王亮览。不宣。
赵王读毕，宣西近前曰： 汝秦王既知与赵一姓，缘何屡次侵扰？异人受擒，未忍诛戮。今既奉书讲和，姑罢战争，各守疆土，候完好日，再放回异人未迟。 使臣曰： 秦赵虽原一姓，国势自有强弱，较分之间，争夺日起。不独秦国力然，大王至此，亦自不能忍其不侵凌也。即今讲和罢兵，二国甚利。大王诚能抚恤异人，恩以结之，他日归国，感恩图报，秦赵两相结好，诚千载骨肉也；大王如囚禁异人，不得生还，大王虽有连城之壁，亦难解不世之仇矣。大王其思之。 赵王听罢，便问西曰： 汝在秦何官？ 西曰： 臣在秦亦备员未僚，不过任给使之责耳。 王曰： 如子可谓不辱君命矣！ 款待甚厚，修书回秦。
赵王遂命公孙乾曰： 汝监异人于私第，虽不可纵失，亦不可拘禁太严，恐伤性命。凡饮食之费，官领供给。汝宜谨慎！ 公孙承命，领异人归宅。一路并马，行过街市。人丛中立着一人，看了异人容仪，不觉夫声大叹曰： 奇货可居也！ 不知此人是准？且看下回分解。


楚霸王自刎乌江
却说霸王闻汉兵杀到林外，紧束衣甲，扣鞴鞍马，杀出林来。天已平明，汉兵分在两边。一将举兵器迎来，乃灌婴也。霸王方与婴交战，随后杨武、吕胜、柴武、靳歙相继而来，霸王不敢恋战，奋怒向前冲杀，三军不能当。诸将随后追袭五十里，前至乌江。霸王勒马四望，只见汉兵重重叠叠，围绕上来；又思昨夜告警，知天命有在，不可逃也，乃谓其从骑曰： 吾自起兵至今，凡八岁矣，身经大兵七十余战，所当者破，所击者服，未尝败北，遂霸有天下。今卒困于此，此天之亡我，非战之罪也！今日固决一死战，必能三胜之，先与尔等冲杀重围，斩将刈旗，知天亡我，非战之罪也！ 乃分二十八骑为四队，与汉兵相向。汉兵鼓噪大进，复围数重，霸王又谓其从骑曰： 吾为尔先杀彼一将，今尔四面驰骑，期约至山东之下为三处，不可违也。 诸军曰： 愿从大王之命。 于是霸王大呼，疾驰而下，汉兵尽披靡，遂斩汉一大将，是时杨喜前日被鞭打，未重伤，已得平复，怀恨于心，一马跃出，拦住霸王，霸王龁目大叱之，杨喜人马俱惊辟，退后数里。霸王遂与其骑，约会东山下，分为三处，霸王杂于其中。汉兵不知所在，又分兵三起围绕之。霸王举枪往来驰骤于三处，以身为羽翼，复斩汉将李佑，都尉王恒，杀汉兵数百人。及查楚卒，止亡其二骑。吕胜、杨武，望见霸王杀汉兵，忿怒曰： 项羽至此，犹杀吾汉兵，何乃如此之勇耶？ 二将遂举兵器，冲杀而来，与霸王交战，未及十合，二将败走。一日之间，凡经九战，杀汉大将九人，杀兵一千余人，乃谓其骑曰： 吾之与汉战果何如？ 众骑皆伏曰： 大王真天神也！
霸王一日九战，遂冲出重围，到大江北岸，地名乌江。霸王欲渡江，乌江亭长舣船近岸相待，乃谓霸王曰： 江东虽小，地方千里，大王素有重名，可聚众得数十万人，亦足王也。愿大王急渡无失！况今臣独有此船在此，若汉兵至，臣驾船抵中流，彼决不能过，任王行也。 王叹曰： 天之亡我，我何渡焉？且籍以江东子弟八千人渡江而西，今无一人还，纵使江东父老，怜而王我，我何面目见之？纵彼不言，籍独不愧于心乎？ 亭长亟为之言曰： 胜败乃兵家之常。昔汉王唯水与大王交兵，被大王一阵杀汉兵三十余万，睢水为之不流，此时汉王独身逃难，落于井中，几不能免，遂忍而至此。大王今日之败，犹夫汉也，何必区区以八千子弟而言？是何所见之小耶？故曰图大者不矜细行。王可急渡，汉兵将至矣！ 霸王曰： 汝言虽善，吾心独甚愧。若汉兵至，惟付之一死耳！ 亭长叹惜不已。霸王见亭长舣船相待，久而不去，知为长者，乃谓曰： 吾知公为长者，吾有此马骑坐，数年以来，所向无敌，尝一日行千里。今恐为汉王所得，又不忍杀之，公可牵去渡江，见此马即如见我也，此亦不相忘之意。 遂命小卒牵马渡江。那马咆哮跳跃，回顾霸王，恋恋不欲上船，霸王见马留连不舍，遂涕泣不能言。众军士揽辔牵马上船，亭长方欲撑船渡江，那马长嘶数声，望大江波心一跃，不知所往。众人大惊，亭长亦痴呆半晌，面如土色，遂放舟而去。
霸王见马投江而死，叹惜不已。复与众军士步行，持短兵与汉接战，又杀汉兵数百人，霸王身被十余枪。忽于众汉将中见大将吕马通曰： 尔非吾故人乎？ 马通近前侧视，不敢正面，恐被短兵所伤，乃言曰： 臣实大王故人，不知我王有何相嘱？ 王曰： 吾闻汉购我头，千金赏，万户侯。吾与尔旧有恩德。 遂拔剑，刎而死。随后杨喜、杨武、王翳，吕胜等俱到，皆以项王首级献功。项王以始皇十五年己巳生，乃于汉五年十二月乌江自刎而死，年三十一岁。
却说汉将吕马通等五将，持项王头见汉王。汉王起身看项王头，面目如生，汉王泣曰： 吾与王曾拜兄弟，后图取天下，遂与王有隙。然王虽虏太公、吕后，恩养三年，凛未敢犯，此古烈丈夫之所为也，吾实不能及焉！不意王今死矣，吾甚惜之！ 左右闻汉王言，皆泣下。项王已死，楚地已定。遂封吕马通为中水侯，封王翳为杜衍侯，封杨喜为赤泉侯，封杨武为吴防侯，封吕胜为涅阳侯。乌江立庙，命有司四时享祭。
却说项伯离楚营投奔张良，张良因见大兵扰攘，未敢启奏汉王，今既灭楚，事已平定，引项伯来见汉王曰： 项伯前日楚歌散兵之时，即来投臣左哨，臣念伯故旧，又兼前日鸿雁川有功，遂留住营中，不敢擅专，引来投见大王，乞赐收录。 王曰： 项公累有大功，又是至亲，我正欲寻访，不意不弃，自来相见，深合我心。 遂封伯为射阳侯，赐姓刘氏。伯喜谢恩。
楚灭，天下大定，独山东鲁国未下。汉王曰： 鲁小国也，何足挂齿？且置之度外！ 遂欲起兵会议河南建都，张良入见王曰： 大王未可班师。鲁国虽小，隐伏后患。王若置而不论，他日复起干戈，大王悔之晚矣！ 汉王大惊曰： 量鲁国，何乃如此利害？ 张良近王前，遂道出数句言语来，便知鲁国虽小，不可轻视。未知如何？且看下回分解。


知汉兴陵母伏剑
却说韩信临行，见汉王曰： 臣伐魏，霸王闻之，决乘虚来攻荥阳，诸将之中，王陵可属大事，大王当令抵楚兵，其人智勇足备，庶保无事。 王曰： 陵母久拘于楚，恐心志未定，不可用也。 信曰： 陵母最贤，素有遗教，王陵志如金石，坚不可动，大王当急用之，而以陈平为佐，如有缓急，大王当听子房计议，料无忧也。 王甚喜。
韩信领兵至蒲阪，早见魏兵到来，隔河与豹相拒，彼此不得相战，韩信召诸将曰： 魏豹以兵守河，不设桥梁，舟缸一时难以打造，命灌婴督工，起造木罂，最为方便。 婴曰： 不知如何起造？请问其造法。 信曰： 木罂者，缚瓮缶以为筏，瓮缶容受二石，力可胜一人，其瓮间容五寸，下以绳钩联，编枪于其上，形要长而方，前置筏或板头稍，左右置棹，可以渡军械也。 灌婴遵依其法。命军中巧手军士，传令起造，不一二日造完，信遂命灌婴引军一万，陈舟舡百十余只，沿河虚列旗帜，若渡河之状，以为疑兵。却密令曹专引精兵二万从夏阳以木罂渡军，袭安邑，以抄其后，使豹不能接应，两下夹攻。豹可擒也。曹参得令，暗趋夏阳。灌婴列兵于岸，陈舡于河，多张旗帜、魏豹见了，果然疑其有伏兵，昼夜巡视，不防曹参引大兵，用木罂从夏阳渡河袭安邑，将魏豹家属虏去，抄后杀来。魏豹巡哨军士飞报，豹闻知大惊，方欲回兵，曹参袭杀于后，韩信追杀于前，两下夹攻，不能相应，柏直战未数合，见信人马攻杀甚急，不能抵敌，向西逃走。冯敬不能对敌，先自引兵退后。魏豹不能抵当。方欲归临晋逃走，早被曹参、灌婴人马两边围上来，魏豹不能脱，被二将生擒住，绑缚来见韩信，信曰： 主上命汝为元帅，统领大兵四十五万，睢水一阵，丧师三十余万，睢水为之不流；汝即逃回平阳，主上不即加诛，止夺帅印，罢汝闲居，不失王爵之贵，汝当感激，愈加策励，以图后功可也，却乃轻听术士之言，遵尔起民谋反，既被擒拿，本当诛戮，汝为一国王爵，恐主上宽恩，免汝一死，且着军士，囚车监押听候。 一面入平阳安抚百姓，权着周叔管理国事不题。
却说霸王打听韩信征魏豹，知荥阳空虚，急召范增曰： 魏豹已反，韩信果然须兵入西魏征豹，不出亚父高见，肤今乘虚取荥阳，擒刘邦，亚父以为如何？ 增曰： 此时正好出师，但陛下相时而动，不可轻敌，恐韩信有遗计，不可不防也。 龙且曰： 亚父何怯之甚也？ 增曰： 好谋而成，岂可不深虑也？ 于是霸王传旨，整点大军往荥阳，先差骁将李奉先领兵三千，探听消息。
汉王遂与张良、陈平计议提防楚兵，有小卒来报，霸王领着大队人马，杀奔荥阳来，先差骁将李奉先领兵探听。汉王闻说大惊曰： 楚兵势重，如何迎敌？ 张良曰： 韩信前曾言楚兵若来，当以王陵为将，陈平辅之。楚可破也！何不召王陵计议？ 王即召陵曰： 霸王亲统大兵前来，尔敢领兵与楚迎敌否？ 陵曰： 霸王势重，难与力敌，以臣愚见，且偃旗息鼓，深沟高垒，未可出战，待彼志既懈，臣用一计，楚决可走也。 王曰： 计将安在？ 陵附耳道数句言语，王大喜曰： 将军果有此胆略，吾无忧矣！ 即命王陵为将，陈平为军师，分付三军，各偃旗息鼓，四门严闭，不击刁斗，不设一军，有楚将李奉先前来探听，见是如此，心中疑惑，不敢近城，差人回报霸王曰： 荥阳四门紧闭，不见一个军士，不知何意？ 左右曰： 此必汉王闻陛下来到，或搬移邻近郡县，屯住人马，留此空城以待陛下，或是韩信征魏未回，内无强兵，以此不敢出战，虚作此声势以为疑兵，使陛下不敢遽然攻打也。 霸王曰： 人马初到，且安下大营，待明日探看动静，再作处置。 随即安下营寨，人马远来疲乏，各人卸甲休息。
却说王陵选精锐军五千，头裹赤帻，各带鲜明器械，准备鞍马紧束，人各衔枚；又选五百炮手，各带火炮随后。临时听用施行；四门多设柴草，待人马杀到楚营，闻炮响，急点起人来，以防楚兵攻城。又差夏侯婴随后领大兵三万接应。
却说王陵将及黄昏时候，先差精细小卒十数人，装作楚兵，潜在楚营边，探听楚兵消息，有无防备，好作区处，起更时，只见小卒来报： 楚军安营，俱休息定，并无提备。 王陵须兵五千，打赤帜，开了城，蜂拥而来，楚兵正睡熟，王陵暗传令放炮，只五百炮手，四边放起来，五千人马，杀入楚营，如十万甲兵，从天而降，楚兵又无准备，急遽惊起，眼尚朦胧，如何对敌？反自相践踏。王陵左冲右突，如入无人之境，杀得尸横遍野，血流成河。霸王急起披挂上马，四面观望，见一大将挺枪往来，领兵冲杀。霸王大喝一声，举枪直取来将，来将举枪交还，二十回合，其人败走，领五千兵冲杀出营，已将五鼓矣。
霸王问军士： 此是何人？ 有小卒曰： 此汉将王陵也。 霸王暗思： 此人枪法，与其他不同，今日不除，后必为患。 急拍马正欲追赶，季布、钟离昧、龙且俱列马头前止之曰： 不可，汉兵得胜，一路俱有准备，城上火起，城下人马如铁桶相似，此必韩信之遗计也。陛下且检点伤残人马，紧急将陵母取来，以剑伏身，监在营中，使人与王陵说知，王陵为人最孝，闻此决来归降，王陵若降，荥阳可破也。 霸王曰： 然。 即差人星夜赴彭城，取陵母赴军前来不题。
却说王陵得胜，领得胜兵计点只伤折一百多人，大杀楚兵，并自相践踏，死者共三万余人，回见汉王，王曰： 将军一夜杀楚兵三万，以霸王之勇尚退三十里，将军之名，威振关中矣！ 王陵曰： 知楚兵远来困乏，因此乘其无备，杀此一阵，霸王尚屯于此，不久仍来攻城，不可不急为计处也。 张良、陈平曰： 韩元帅征魏，闻有捷音，料将回兵，不若且严守荥阳，以待韩信兵到，再为区处。 王曰： 善， 遂令三军预备炮石灰罐，四门严守。
一连十数日，楚汉并不交战。只见城下忽有巡哨小卒来报，有楚使至，请王将军相见。王陵闻说，急上城，见楚使曰： 将军之老母，今取在楚营，欲见将军一面，若将军迟去，霸王决坏老母，使将军为不孝之子，万代骂名不朽也。 王陵听说，放声大哭，泪如雨下，急来告汉王曰： 臣母今年七十有余，臣生不能孝养一日，反遭此缧绁之苦，今楚使欲臣往见一面，臣虽赴剑万死，亦当急趋往见也。臣身虽在楚，此心实在大王，决不为楚效力也。 张良曰： 将军误矣！前日将军杀楚兵数万，今只听楚使一言，即趋入虎穴，自蹈死亡，此匹夫之见也，又未审老母果在楚营否，岂可遽然往见？须另差一人，亲见老母，看有甚言语，讨数手字，果然欲将军往见，那时见之未晚也。岂可不察存亡而往见耶？ 王陵听说，即哀告汉王。王即差谋士叔孙通，前到楚营，朝见霸王。王曰： 王陵居住沛县，不归降于我，随着刘邦为恶，今已将其母，拘系于此。若早归降，使子母相见完聚，若仍复抗违，即斩其母，使王陵为万代罪人也。 叔孙通曰： 愿请陵母一见。 霸王左右将陵母押过来，与叔孙通相见。只见陵母以剑伏身，蓬首而跪，叔孙通心甚不忍。陵母曰： 公乃何人也？ 叔孙通曰： 某乃汉使叔孙通也。 母曰： 公来何为？ 通曰： 老母之子王陵，闻母受苦，即欲降楚来见，惟恐不的，汉王故差某来，求老母手笔数字，方着王陵降楚，以事奉老母。 母曰： 是何言欤！汉王宽仁大度长者，吾子事之，得其主矣！岂可因妾而怀二心？望公情与王陵。善事汉王，早建奇功，为汉代名臣，妾虽死之日，犹生之年也。 言罢，遂伏剑自杀。叔孙通急欲救时，陵母头已落地。满营中莫不赞叹。
却说陵母伏剑而死，霸王闻知，大怒曰： 老媪何其太愚如此？当碎其尸以号令三军！ 季布等拜伏奏曰： 不可！陵母虽亡，当存其尸，归葬沛县，使王陵身虽在汉，而此心终有思归之念。盖父母坟墓，乃木本水源也。他日或命一能言之士，陈说根本，王陵素有孝名，闻言动心，必降楚也。若今号令军前，愈伤其心，无复有降楚之意。 霸王从其言，即差人收拾陵母尸首，归葬沛具。随召叔孙通曰： 汝可回荣阳说与汉王并王陵，快早归降，倘打破城，死无葬地也。 叔孙通近霸王前道一言，就使楚兵倒戈荥阳解围。不知说甚言？且看下回分解。


楚霸王会垓大战
却说项王出阵，只要与汉王决战。汉王亦全装甲胄，出到阵前，与项王答话，左右有孔熙、陈贺簇拥而来。项王大呼曰： 刘邦！前日固陵之败，免汝一死，今整兵而来，定与吾决战；况五年之间，经数十场，不曾一日交兵，亦不知汝武艺如问，今日务要决个胜负。 汉王曰： 用兵决胜，在谋不在勇，吾但与你斗智不斗力；尔到处不过恃血气之勇，终取横亡，岂足为强！ 霸王大怒，举枪望汉王刺来，孔熙、陈贺二将齐出，接着霸王对敌。霸王忿怒，与二将交战，两边大兵各退五十步远。霸王战二将，比平日倍加奋力，二将战霸王，各逞雄威，荡起一缕征尘。杀到五十回合，胜负未决，霸王大叱一声，如半空中起一个霹雳一般，惊得二将的马倒退数步，陈贺急用手拉回马时，不防霸王一枪，刺中左胁，翻身落马。孔熙急欲救应，霸王又一枪刺来，急低头闪过时，枪已搠着盔顶，盔已落地，孔熙散发逃走回阵，却得靳歙、柴武二将抵住霸王，以此孔熙不曾被伤。霸王见二将来战，正欲交锋，只见汉王勒马立于高坡上，尚自未退，霸王撇了二将，径奔汉王，早有夏侯婴急引兵保定，向东北逃走。霸王挥动三军，鼓噪前进，尽力追赶。未五里路远，两边渐渐汉兵围绕上来，季布急止之曰： 汉兵虽前行，人马不退，声势益振，恐是诈计。陛下可收兵暂住，以防攻扰。 项王从其言，正欲回首，只见李左车在前大叫曰： 臣在楚，多蒙陛下眷顾之恩，今陛下已入彀中，不若投降，臣即引见汉王，免遭诛戮。 霸王大怒曰： 前日误中匹夫之计，正要碎尸万段，以雪此恨，今又复向我前巧说！ 仍又策马追赶，初时李左车在前奔走，霸王在后紧赶；行了十余里，李左车忽然不见，惟见汉兵四面杀来，楚兵不得动，急难收拾，被汉兵生力军杀得四散奔溃。霸王已知深入重地，又闻炮声不绝，须臾韩信大兵四面八方杀来，围住了霸王，有季布、钟离昧等，紧跟定左右，一面协助冲杀，不得脱身。又见靳歙、柴武、孔熙等，仍分兵而出，霸王当此溃乱之际，无心恋战，只得同诸将杀出重围。后边韩信大队人马，蜂拥进发，如山崩海沸。霸王回看自己兵丁，不知截在何处，止有数千败残人马，跟随望前奔走。正在忙中，只见周兰引本部大兵杀入重围之中，接应霸王。霸王得周兰这支人马，遂冲杀而出，汉兵纷纷攘攘，两边退去。
霸王杀至黄昏时候，方到楚营，虞子期接入中军大寨，方喘息少定，与虞姬相见，备说： 汉兵势重，恐难驻扎，不若今夜半之时，仍回彭城，再整兵马，另作区画。 虞子期曰： 适间传闻有汉兵一枝，往彭城抢掳宫眷，未知的否？今陛下欲回彭城，恐为徒行。不若乘大营人马，尚有二万，并各处逃回者，尚有五万，合兵一处，今夜起身，前往荆楚湖襄一带驻扎，重整人马，养威蓄锐，尚可恢复旧业。不知陛下圣意何如？ 霸王曰： 许多官员俱在彭城，传来之言，未必实的。我欲径到彭城，取了宫眷，前往山东鲁郡驻兵，相去不远，庶好接济军需。 众将曰： 陛下听见甚当。 遂暗传令，着大小三军快造饭，束装回彭城。三军造饭，饭毕已过夜半矣。大兵望东一条大路回彭城。
一日到萧县，离彭城五十里，早有汉兵陆续南路进发，遥望东山一带隐隐旗帜布列，无数人马，在彼往来。霸王大惊，问左右曰： 此处亦何汉兵之多？想天下诸侯俱会合在此，为之奈何？ 钟离昧曰： 前有汉兵之阻，后有韩信追袭甚急，各路诸侯又屯兵在此，想彭城已为汉得矣。不若陛下同臣等领八千子弟径投江东，以图再举，不可恋恋于此，恐难脱身。古人云： 兵多将累，费用不敷，系念劳心，决遭困惫。 陛下若不急从臣言，悔无及矣！ 周兰曰： 钟离昧之言极为有理。陛下亦当俯就。 霸王性躁，大言曰： 朕自起兵以来，所到扑灭，今虽兵多，料汉诸将中，再无朕敌手，何乃弃兵逃遁，使诸侯闻之，不亦耻笑乎！汝等随吾军后，看我力战汉将，若锋芒少挫，即自杀以示其弱。 诸将见霸王性起，再无人敢谏，遂调动人马前进。
将近彭城，早有小校来报，彭城四门尽列汉赤帜，彭城已为汉得矣，四门俱是汉兵拦阻，霸王遂下马，重整戎装，大叱一声，向鸡鸣山杀到九里山。只见山顶上，一声炮响，大旗麾动，四面八方围合上来，西北王陵，正北卢绾，东北曹参，正东英布，东南彭越，正南周勃，西南张耳，正西臧荼，各举兵器敌住霸王。霸王举枪敌众将，金鼓大作，杀气冲天。霸王左冲右突，一上一下，一往一来，就如龙腾于大海，虎跃于前崖，抖擞精神，力敌众将。众将退后，复有薄昭、孙可怀、高起、张仓，戚思五将，截住嘶杀。霸王略无惧怯，战二十回合，枪刺伤孙可怀，马冲倒戚思。正赶杀诸将，复有陈豨、傅宽、柴武、吴芮，自圣女山来，谷口杀出，拦住霸王，各举兵交战。未及十台，诸将败走，一日之间，霸王敌汉名将六十余员，马未倒退，枪未点地，回视楚将曰： 我今与汉交兵果力弱耶？ 诸将曰： 陛下乃天神也！古今威武，再无可比。日将哺矣，陛下可暂安营于此，请娘娘少歇。 于是遂命虞子期请娘娘到帐中相见。霸王曰： 御妻今日被汉兵围困，一路甚是惊恐？ 虞姬曰： 妾仗陛下天威，又得诸将防护，心有倚赖，忘其恐惧。又闻陛下一日战汉将六十余员，恐圣体劳倦，亦当将息。 霸王曰： 昔救赵之时，九战章邯，数日未得饱食，尚获全胜，今一日之间，何足为劳！ 左右闻之，莫不骇然。周兰等复近前奏曰： 陛下今日虽胜诸将，但汉兵势重，四面围困甚紧，今晚须防攻劫，各营更要仔细守把。 霸王曰： 此言正合吾意。 即传令着大小三军，今夜省睡，仍令八千子弟俱在军中左右护防。遂命行厨置酒与虞姬夜饮。
却说韩信见汉将敌项王不过，急召李左车计议曰： 明日不必与霸王对敌，只将九里山大兵四面围困，随处多设战车，遍插旗帜，相持一日，楚军粮尽，人马驻扎不定，自然内乱四散逃走。项王欲出不能，欲守无粮，正所谓内无粮草，外无救援，安得不败？若与对敌，项王英勇，万夫难当，徒自摧折，岂为良策？ 左车曰： 项王虽然英勇，所恃者诸将与八千子弟耳。纵使三军虽逃，而诸将与八千子弟，相从日久，决不肯遽散。如有妙计，必得诸将解体，八千子弟离散，项王盖世英雄，一人之力，亦难独守。若今日诸将不去，八千子弟不散，虽然无粮，事急奋力，齐心冲杀，我军不能抵当。项王得出重围，急过江东再整兵马，元帅又须一二年，方得平定。不若此时极力攻取，一战胜楚，大事定矣。 信曰： 先生之言，语语有理，但无人解散楚军，以施此妙计。必须差人请子房来，看他如何。况子房机变最多，与之商议，定有奇策。 遂着陆贾入左哨，请张军师来，有话计议。
陆贾去不多时，只见子房策马而来，遂与韩信、李左车相见，信曰： 近日见项王英勇，诸将不能敌。又见楚将季布、钟离昧等齐心协助，又有八千子弟相守不去，恐一时复出重围，投向江东，急难取胜。夜深请先生求教，幸望不吝珠玑，愿赐一言以开茅塞。 张良曰： 此亦何难！只是使楚将解体，八千子弟分散，一人孤立，岂能持久？十日之间，项王可擒，天下可定矣！ 信曰： 韩某亦如此说，但无人施此妙计，敢请先生求教，想先生必有奇策，幸望明示。 张良遂起身向韩信、李左车前，密密道了数句言语，可使诸将心志懈怠，八千子弟自然离散。但不知其言如何？且看下回分解。


智异人窃通朱氏
却说不韦离秦返赵，一路正值暮秋天气。怎见得？
南陌游人依旧，东篱黄菊飘金。马前西风正急，梧桐叶底鸣禽。正是旗亭唤酒对谁斟？野花虽艳色，无意绕溪寻。
不数日，行抵邯郸。入了城，先到家，见父吕翁，备将前见秦安国君并立嫡一节，告知父亲，吕翁大喜。
不韦归寝，见爱妾朱姬，神思倦怠，态度困懒，便问曰： 我离家才两月余，汝在家或有私情耶？ 姬曰： 妾自家君从小抚养成人，幽居闺阁，无事卡敢转出中堂，何有私情耶？妾在月前蒙惠，已有娠矣，连日殊觉倦怠，非有他也。 不韦闻言甚喜，低头自思曰： 吾家当大昌矣。 遂与姬就寝，因以言挑之曰： 汝欲为富家妇耶？欲为王家妇也？ 姬曰： 君何为出此言耶？ 不韦曰： 见今秦王孙异人在赵为质，我看他仪容有龙凤之姿，天日之表，后必大贵，我为他破千金，至秦国说他母亲华阳夫人及他父亲安国君，已刻玉符定盟，立为嫡子矣。异日救还秦国，久后定立为王。我欲明日置酒请来相会，令汝筵前拜见。汝侍酒后，倘异人有留恋之情，汝亦半推半就，与彼私通，我却佯怒，汝即同波哀告，就许为佳偶。倘他日生子，汝当为太皇后，我亦共富贵，世为秦族矣。汝从小举动不凡，亦当大贵，但成事之后，决不可忘今日也。 姬曰： 妾与君数年恩爱，情如胶漆，岂忍速舍耶？ 不韦曰： 我欲与汝共图富贵，非汝背其德也。古人云： 成大事者，不矜细行。 虽汝暂屈一时，实为万世之计，胡乐而不为也？ 姬曰： 出君之口，本君之心，妾虽依命，实君之愿也。 不韦大喜，遂计议已定。
次日，不韦准备金樽玉斝二副，犀带一条，来见公孙乾。令门人报知。乾急出，遂与不韦相见，叙久阔之怀，情甚欢洽。不韦曰： 某一向在外生理，偶得金樽玉斝二副，犀带一条，奉公少引芹敬。 乾曰： 君远历风霜，经营劳心，得此奇物，归即见惠，辞之下恭，欲受增愧，深感深感。 不韦曰： 微物表敬，何足挂齿。 乾遂收纳。分付整酒席，留不韦叙饮，仍着异人相见，就令陪席。韦偶见乾进内更衣。乘便将投托皇姨，及见国君与华阳夫人，刻玉符，立为嫡子一节，低言告知。皇孙听罢，大喜曰： 如公之恩，当铭刻肺腑，不敢忘也。 话未毕，乾至。又饮数杯，不韦曰： 不胜酒力矣！乞告辞归。某久欲奉屈车驾，增光蓬荜，但俗事羁绊，未得举行。要在明日奉请，就烦皇孙同往，未识台意以为何如？ 乾曰： 贤契远来，正欲一拜，明日当同皇孙趋往。 不韦即回家，分付家僮打扫前后洁净，置酒席不题。
次日，公孙乾与皇孙并马同来不韦家赴席，不韦出迎，各叙礼毕。水陆具陈，笙簧齐奏，正是：宾主交欢情更畅，风光晓弄乐偏多。
比饮酒将阑，不韦复邀请至小园后翠云轩中消饮。其余从人，留阻在外，命家僮管待。不韦却令女婢，唤爱妾朱姬出来侑酒。公孙乾与皇孙见朱姬恍如月殿嫦娥，瑶池仙子，懒临席上，羞对樽前，真西子不能过也。酒酣近晚，高掌银灯，公孙乾大醉，家僮扶去小轩就寝，不韦亦佯醉假寐。异人独与朱姬对饮，左顾右盼，情各眷恋，况异人客居日久，遂与朱姬就席欢洽。不韦忽醒，佯怒曰： 吾爱妾如花，虽千金不易也，汝受我厚恩，反调戏耶？ 朱姬跪而言曰： 大人破家为皇孙以图富贵，今若为贱妾，而反致大人之怒，既背大人，又失皇孙，两难之地，不苦死耳！ 就拔壁上剑欲自刎。不韦急抱住低言曰： 汝且注，容吾一言。汝今既为皇孙所染，况又皇孙深爱而不舍，两情相入，似难再阻，不若将汝与皇孙为室，他日得地之时，不可忘也。 异人、朱姬含羞向前，顿首谢曰： 若得大人垂念至此，虽粉骨身碎，不敢忘盛德也。
少顷公孙乾酒醒起来，不韦遂将前事隐下，只说： 皇孙久留客邸，情况无聊，愿将爱妾朱姬与皇孙为配，庶可以遣岁月矣。不知公意以为如何？ 乾曰： 子诚可谓大丈夫矣！仗义疏财，世所罕有。 乾即请为媒，就将异人所束碧玉带，留为定礼，容择日过门。是日酒阑，已三鼓矣，二人拜辞回宅。不韦谓朱姬曰： 大事定矣！早晚完亲。汝不可负今日之盟也。
却说异人自别朱姬后，春心荡漾，客馆无聊，再三向乾哀告，早与不韦讲亲，惟恐日久有变。乾即差人催促不韦，择是年九月念五日，送朱姬赴公孙乾宅，与异人成亲。光阴瞬息，不觉已十个月，是时乃秦昭王五十五年，岁次甲辰六月旦日，朱氏怀娠大期，诞生一子，生得隆准巨目，方额长眉，背上有麟，出世有齿，容貌奇异。皇孙甚喜，取名为政，随差人报知不韦。不韦暗喜曰： 大事成矣！ 即同从人至乾处，与皇孙各道恭喜罢，乾与不韦握手至后厅，分宾主坐定，留饮至晚方散，自此常常往来会饮不题。
却又值夏尽秋初天气，不韦与父商议曰： 异人久未还国，大事如何得成？今日父亲可差老妪往公孙乾处，请朱姬与政来家，暂住几日，儿自有计。 吕翁从其言，即差老妪往公孙乾家，去请朱氏并子政到家看望。异人告过公孙乾，就令朱氏与子政，同车到不韦家。不韦即令父吕翁收拾家财细软之物，同几个心腹从人，带领家小并朱氏干政，星夜先往咸阳，报知秦王去讫。但不知不韦在此如何脱身？且看下回分解。


吕太后谋诛功臣
汉帝崩四日，后秘不发丧，召吕泽、审食其议曰： 方今在朝功臣，强梁跋扈，各怀异志，若知帝崩，决然作乱，岂肯委身以事少帝？我欲假传帝病甚重，召大小诸臣人内分付遗嘱，不拘在内在外，通要入内，却埋伏下武士，因而杀之。以除后患。此计如何？ 审食其曰： 娘娘须草诏传布中外，着令大小群臣入内，仍要委一心腹大将，率领武士、方好下手，若防备不严，倘群臣作变，反惹起祸来。非同小可。 后曰： 左右人将惟郦商可托心腹，汝可召来计议。 吕泽即往召郦商，商急来见后，后将前事密与郦商说知，商曰： 此事甚非长策，娘娘若草招传布中外，倘群臣各生疑忌，其起异志，则天下危矣！况陈平、灌婴，前领精兵十万把守荥阳；舞阳候樊哙，太尉周勃，领精兵二十万前定燕代；其余诸将，散处四外，各据精乓，势已固立，若知帝崩，又闻娘娘赚入内谋害，彼各连兵还向，以攻关中，诸大小群臣在内者。知外有兵变，若复协力内叛，娘娘虽有百万雄兵。亦难支持。只一变乱，岂是等闲，娘娘须当裁处，不可轻举！ 后曰： 如尔所言，真是有理，为今之计，将复如何？ 商曰： 以臣愚见，急颁诏中外·传说帝崩，大赦天下，召樊哙、周勃、王陵等防护关中，上不失先帝万年之业，下可以保少帝安太平，娘娘开创之功，勒铭彝鼎，子子孙孙，传颂不朽也。 后曰： 既是如说，即令叔孙通草遗诏，传布中外。 诏曰：
朕起自布衣，还定关中，艰苦三十余年，大业始定。方欲安享隆平，以臻至治，不意寝疾不起，遂尔遐逝，幸赖尔大小文武臣庶，共赞皇猷，克成鸿谟。仍冀辅佐太子，嗣登天位，保守海宇。统绩万年，天下元元，奠安汉土。如有弄兵潢池，不遵王化者，即命一二大将，统兵征讨，竭力剿除，毋负朕命。发丧之礼，勿大费侈，恐伤民财．非朕初意。故兹诏示，咸使闻知。
诏布中外，大小群臣悉来举哀。丁未发丧，丙寅葬帝于长安故城，已已立太子盈为皇帝，颁诏天下。诏曰：
朕乃帝长子，册立已久。帝崩，群臣遵帝遗诏，立朕嗣皇帝位。朕自谅德薄，恐不足以胜天下之重，但帝命简在，不敢固逊，乃于大汉十二年，夏四月己巳，入登大宝，昭布中外，惟赖尔大小文武诸侯，匡朕不及，以保鸿业，期统续于万年，衍子孙于不拔：故兹昭示，咸使闻知。
惠帝颁诏毕，叔孙通率群臣上表朝贺，又议尊汉帝为高帝，以明汉祖，为创业之主也。惠帝曰： 尔等欲尊帝为高帝，此亦子孙尊祖之孝，但不知于礼亦有合乎？ 群臣曰： 先帝起自微细．拨乱反正，平定天下，为汉太祖，功业最高，上尊号为高皇帝，深合三王之礼，允协天下之情。 惠帝曰： 尔臣既议停当，急上尊号，以示中外。 于是群臣议尊人帝为高皇帝，令郡同诸候。各立高庙，以岁时祭享：又思高帝尝悲歌于沛县，即于沛县原发迹之地立高帝庙，就令原教习歌儿二百人，每祭祀之时，即歌舞，以为享神之礼。如有名缺，辄令有司补之。
惠帝即位后，各处诸侯俱来朝贺，惟燕王卢绾闻高帝崩，即率众结连匈奴谋叛，惠帝乃遵高帝遗诏，即召樊哙、周勃，统领精兵二十万伐卢绾，樊哙、周勃领帝命，拣选精兵二十万，前赴燕代，一日兵到漳河，先差小校探听卢绾消息。差去小校数日回复曰： 卢绾大势人马，屯住燕北，两路人马，共五十刀，接连三百里不绝。 樊哙闻说，与周勃计议曰： 卢绾兵马既多，不可力敌，须当智取：公可领精兵五万，由漳河东北走太原，以挠其后；吾领兵前赴燕南与卢绾对敌，彼惟专意于前，不防其后，公乃急攻其后，使彼两势不能相应。绾可擒也。 勃曰： 匈奴现今屯兵燕北，倘闻吾兵攻击，或来接应，不惟无益于我，亦恐无益干将军矣。 哙曰： 不然！我兵往攻燕南，与绾对敌。匈奴决向前救应，与绾合兵，与我相敌·岂有顾后之理，公乃举兵挠乱其后，彼必惊溃而走，疑我从天而降矣。一阵决可取胜。 周勃从其计，即领精兵五万，由漳河东北而去。樊哙亦催动三军，径趋燕南大路而来。离卢绾营五十里下寨。
卢绾知樊哙领兵到来，急报知匈奴，着急领兵来燕南救应：樊哙扎营三日。不与交战。卢绾与匈奴商议曰： 樊哙乃汉之名将，今渐年老，来此三日，不敢出战，想见我兵势重，有怯敌之意。我明日与彼交战，汝可出兵以冲击之，彼必败走，可尽力追赶，决然取胜，若樊哙一败，汉将再无出力者：倘关中挠动，我与汝举兵而西，长安可得也。 卢绾计议停当。
却说樊哙分付骑将张荣、李鼎、马和、党奉四将，各领兵四万左右埋伏，曰： 待我诈败，汝可并力截杀，彼必溃乱。 四将得令，引兵左右埋伏，樊哙却一马突出阵前，与卢绾答话曰： 汉帝与汝起兵三十余年，爱汝如子，封汝为燕王，可谓极贵，汝尚不知足，乃结连匈奴造反。今天兵到来，及早受死，免使三军涂炭！ 卢绾曰： 汉帝诛戮功臣，吕后尤甚，因此起兵，以图天下，汝若见机与我合兵一处，免遭未央之苦。 樊哙大怒，举戟直取绾，绾举刀交还，两家战在一处，金鼓震天，尘笼四野。战到三十回合，樊哙诈败，勒回马落荒而走。匈奴人马亦冲杀过来，卢绾并力与匈奴追赶，才然前进，两边一声炮响，左右突出两枝人马来，为首四员大将，截住燕代人马，奋力冲杀，樊哙复调转人马并力夹攻，卢绾大败，向后奔走。樊哙挥动三军，连夜追杀。又有燕北人来报，汉兵不知多少，自太原冲杀前来，已将老营辎重尽数烧毁，相离止五十余里，卢绾大惊，急趋燕城，又有樊哙紧追在后，不得脱身。追及天明，汉将周勃人马已到，将卢绾、匈奴围住，箭如飞蝗。匈奴急下马投降，卢绾见势不可支，遂引刀自杀。众军士将匈奴绑缚至军前听候。
樊哙呜金收军，同周勃迸城安抚百姓，犒赏军士，周勃称贺曰： 果不出将军之所料也！ 樊哙曰： 匈奴虽擒，惟单于一支，未可诛灭，可监押赴长安见帝，与群臣计议，正好乘此与单于相和：况帝初即应，首擒此巨寇，亦足以壮国威也。 勃曰： 将军所见甚当。 于是引本部兵二十万，并降兵十五万·奏凯而回。一日到长安，见惠帝，备说卢绾自杀，匈奴归降，燕代悉平。帝甚喜，重赏二将，即令匈奴解去其缚，候次日朝见。比有叔孙通奏曰： 臣有一言面奏，欲使外国明日朝见之时，仰瞻上国君臣之礼，陛下当升大殿，令武士陈列仪仗，以彰威武。 帝曰： 此奏甚台朕意。 随密传旨，着文武大小群臣。各具锦绣服色，次日早朝。未知如问盛张朝仪？且看下回分解。


娄敬议迁都咸阳
却说其人欲见帝，陈说大事，此人为谁，乃齐人姓娄名敬，自陇西过洛阳。因见汉帝购求钟离昧甚急，遂大笑语左右曰： 量一钟离昧不过亡国之臣，何足以起大事？吾今欲有一言，为汉家立万世之业，衍子孙不拔之基，使天下如磐石之安，但无人引进。 左右因以告帝，帝命召见，左右语敬曰： 汝布袍草履，恐非见君之礼。 敬曰： 市井草莽，自有常服，吾衣布袍草履，正为常服，不可易也。 于是入内见帝，帝曰： 汝欲见朕，有事商议，不知何事可言？ 敬曰： 昔霸王不从范增之言，舍关中而都彭城，后韩生极谏，遂遭烹，项王以此夫天下，今陛下建都洛阳，固非彭城可比；然陛下之意，必欲与周室比隆也！ 帝曰： 然。 敬曰： 陛下取天下，与周不同。周自始于后稷，积德累仁数百年，至武王伐纣有天下。及成王即位，以洛邑为天地之中，四方诸侯纳贡奉职，道里相均。有德则易以兴，无德则易以亡，故周盛时诸侯四夷，莫不宾服；及其衰也，天下莫朝，周不能制，非谓德薄，乃形势弱也。今陛下起自丰沛，卷蜀汉而定三秦，与项羽战荣阳、成皋之间，大小七十余阵，使天下之人，肝脑涂地，伤痍未起，而欲比隆周室，臣窃以为误矣！夫秦地，披山带河，四塞以为固，卒然有急，百万之众，可立具也。夫与人斗，不扼其吭而柑其背，未能以全其胜也，陛下若舍此而必欲都洛阳，倘他日或势弱，不能以制天下，使诸侯阻关中之险，则秦政、项籍之强，可立见矣。此天下大事，臣为陛下言之，所谓万世之业，子孙不拔之基也。
帝乃间群臣，群臣皆山东人，争言； 周世建都洛阳，数百年不衰；始皇都咸阳，不二世即亡，洛旧东有成皋，西有殷渑，背河面洛，其固亦足恃也。 帝又问张良，良曰： 洛阳虽有此固，四面受敌，非用武之国，关中左殽右函，陇蜀沃野千里，阻三面而固守，独一面以制诸侯，此所谓金城千里，天府之国。娄敬之言是也。 于是帝从敬之言，择日车驾迁都咸阳，号娄敬为奉春君，赐姓刘氏。颁诏天下，以正月建寅为岁首云，自此遂建都咸阳，天下无事。群臣上表称贺，表曰：
陛下以神圣戮定四方，以威德制服万国，华夷混一,礼乐同文，垂山河带砺之盟，庆龙虎风云之会，建昭昌运，衍大宗小宗之蕃；巩立皇图，成一世万世之统，前临沙苑，浮旺气以帝从；后枕浒岗，锁烟云而出秀。蓝山右绕，华岳东环，依终南以为城，乃天造巍然之险；顺泾渭而为守，实地设自然之雄。奠安天府，坐享金汤，臣薄得以共沐王猷，同瞻夏纪，允升蓬莱之境，随登凤翥之台。臣等不胜庆贺欣跃之至。
汉王览表甚喜，大设筵宴，搞赏群臣毕。各散。
帝独坐匣殿，因思钟离昧久不来见，恐包藏祸机，终为后患。次日，召众臣问曰： 钟离昧久不来见，汝等独无一个知之者。 季布出班奏曰： 臣当时与钟离昧逃避之时，曾问彼；欲往何处避难，波亦下隐，就说韩信与彼；日交甚厚，欲投信处藏避，但不知此时还在否？ 帝闻布言，愈加忧疑，召陈平问曰： 韩信隐藏钟离昧，必有深意，欲差人寻访的实，捉来以除后患。但不知必用何计可得获？ 平曰： 此事不可太急，亦不可缓。急则转移于他处，恐难得获；缓则养虎成患，终必生乱。陛下须差一心腹之人，假托别事，暗行体访，如果在信处，用言调拨，令彼自杀，庶为善处。 帝即差随何分付： 前往郴州修造义帝陵寝，顺路过西楚见韩信，打听钟离昧消息。如果在彼，汝可如此如此调拨，使韩信杀钟离昧，以除后患，乃汝之功也。
随何领帝命，即往楚国来。一日，到楚见韩信，备说前赴郴州，修造义帝陵寝，因想大王旧日恩德，特来一见。信甚喜，设酒相待，信问朝中大小事务，随何一一告知。因看左右无人，何近前附耳曰： 前有人告大王隐藏钟离昧在府，汉帝乃叱之曰： 楚王受一国之封，岂有容叛臣之理？ 帝虽不信，但左右俱有谮言，又闻季布说，钟离昧曾约会大王处隐藏，今满朝人知尽之，惟萧丞相再三回护，帝尚在犹豫之间耳，某受足下知遇之恩，不敢隐讳，特此为足下言之，足下当急为之处，庶塞人言也。不然，恐此事一漏泄，足下徒重友道，而难免负国之名，开国之功，遂成画饼。足下其熟思之！ 韩情被随何一篇话，说得半晌无言。深自懊悔，徐言曰： 据大夫之言，必是如何，方可以决帝之疑，塞众人之口？ 随何曰： 惟杀钟高昧，献上咸阳，则自然无事矣。 信曰： 钟离昧乃我数十年故旧，何忍杀之？ 何曰： 足下若重友道而轻国法，祸不旋踵矣！ 信曰： 大夫之言是也，容吾思之！
于是韩信复与随何饮数杯，相别而出。韩信急到后花园小阁中，见钟离昧，具道前事，昧曰： 将军将何以处我？ 信曰： 惟遵国法，将子首级献上咸阳，庶我无祸矣。 昧曰： 我若存，汉王尚不敢害将军；我若亡，汉王必随手杀将军矣！ 信沉吟不决，遂有不杀昧之意。随何住数日，见无动静，即密差人驰书回报帝，遂辞信赴邯州而去。
且说帝早朝毕，正与众臣议事，忽左右来报，有一人告讥密事见帝：帝召相见·其人近前即奏曰： 韩信自封楚之后，夺民田以葬父母，陈兵马以扰郡县，隐藏楚亡将钟离昧，不行出首，久怀异志，实欲谋叛。臣体访的实，星夜飞报陛下。请陛下急早图之！ 帝闻奏，召陈平等曰： 韩信侍功妄作，此时本欲据齐，以图大事，后因改封于楚，心实怨谤，今观隐钟离昧，不行投首，愈见有谋叛之意。 众臣闻帝言，各奋然要领兵往击之，陈平因进言曰： 不可！韩信非他将可比，所居之地，正当淮蔡之冲，带甲数十万，倘一生变，其势不可当，岂特项王之强而已哉？汝诸将一时不平之气，欲与韩信争衡，吾知不战则已，战必取败。 帝曰： 如先生之言，当可以处之？ 平曰： 以臣愚见，韩情当以智擒，不可以力取。 帝曰： 其智安在？ 平曰： 臣有一计，不动干戈，使韩信束手就擒，陛下自然销将来之患。 不知其计如何？且看下回分解。


刘沛公还军灞上
是时沛公引兵抵关下，只见韩荣等守拒要害。沛公不得前进，要以兵击之，张良进曰： 秦兵尚强，未可轻击。臣闻秦将多屠贾之子，易以利动，愿请白壁，使人先行通贿，即遣人益张旗帜于关下山上为疑兵，使陆贾、郦食其往说秦将，陷以重利，侍其不备而袭之，必然大获胜也。 公从其说，使人日日遍山插旗帜为疑兵，又使食其、陆贾往说守关将士。
郦生等上关，见了韩荣、朱蒯等，施礼讫，因以言说之曰： 今秦无道，苦虐百姓，天下合兵共伐之，非独沛公一人也。若将军肯惜天下百万生灵之苦，开关纳降沛公，沛公保奏楚义帝，必以千金赏、万户侯，酬将军之功也。 荣曰： 吾食秦禄久矣，背之不义，先生且退下关，待吾等三思而后行。 食其去讫，众将自相商议，或有欲降者，或有不欲降者，两皆犹豫，坦然并无准备。次日，食其等又上关来见韩荣曰： 将军等三思之后何如？ 荣曰： 众人不从，奈何？ 食其曰： 将军虽不归降，沛公亦深感厚德，愿以千金，与将军为酬德之资。沛公暂退兵，待众诸侯到时再作区画。 荣曰： 我与沛公为敌国，岂有受金之理？ 食其曰： 公今不受此札，是与沛公绝情。他日天下诸侯到关，兼力攻打，料此关终是难保，公等那时如何见面？不若今日且受此礼，以为后日之情，公等思之！ 荣曰： 且权收此礼，仍望沛公与众诸侯讲和罢兵，免致生灵涂炭。此则先生之盛德也。 食其曰： 某即与诸侯转道此意，吾料沛公长者，必能见从也。
食其辞荣，回见沛公，备道前情。张良曰： 可乘此机会，正好用计。陆续差薛欧与陈沛带领十数人，却从山后小路潜过关去，遍山放起火来；我却令樊啥引兵在关前攻打，使他两处不能救应，决弃关而走，吾兵可过矣！ 沛公曰： 甚善。 于是令薛欧、陈沛带领十数人，各挑柴担，中间暗藏火炮，从小路潜过关去，已三日矣，却令樊啥等将大张旗帜，鼓噪前进，兼力攻打。不想韩荣自受金之后，终日饮酒，毫无准备，一见兵到来，急欲出马，早有人来报，关后火起，已有人入关；又见炮声不绝，韩荣恐惶，未及对敌。樊哙等抢上关来，大杀秦兵，韩荣等星夜逃走，追至蓝田，遂屯住人马。
却说韩荣收集败兵，整顿队伍，来与沛公决战，公令夏侯婴与战，复驱大队人马，一涌杀出，荣大败，走入咸阳。是时乙未年冬十月，五垦聚于东井。沛公领兵追至灞上。三世正坐着，韩荣败走回，入奏前事，三世闻知大惊，谓群臣曰： 此事如何？ 有上大夫毕革出班奏曰： 事已危极矣！陛下可急救一城生灵，暂屈迎候轵道，庶免自身夷族之祸。 于是秦王子婴大哭，依言以素车马系颈，以组封皇帝符玺，出宫至轵道傍，接着沛公。沛公大喜，与秦王施礼讫。王曰： 婴在位无德，闻将军车驾西征，情愿拜降，以安万民。 言讫，将玉玺符组与沛公，沛公受了，言曰： 尔等既降，吾奏义帝，不害汝之命。 言讫，乃以属吏待义帝诏，迁于何地，秦三世王听毕去讫。诸将曰： 秦王苦虐万民，罪不容诛，沛公何故纵之？ 公曰： 始怀王遣我，固以我能宽容，而使我西略至此也；且人已降服，杀之不祥也。 于是弗听。入城安民，犒赏三军。
却说沛公打破晓关，子婴投降，公遂引兵西入咸阳，秋毫不伤，百姓市肆不移，诸将皆先争取金帛财物，并库藏聚积，各自分用，独萧何入内，一无所取，止收秦丞相府图籍，闲暇与沛公检看，以此沛公得知天下厄塞，户口多少，强弱之处。
是时沛公与诸将入宫，见宫殿壮丽，规模宏大，有三十六宫，二十四院，兰台椒房，重楼玉宇，十分大喜。遂缓步移入后宫正寝殿中设坐，诸将分班而立。沛公见秦宫室帷帐，狗马重宝，嫔妃美姬有千数，意欲居之，谓众将曰： 秦之富贵，亦至此乎！我就居此，以安人心，庶使诸侯无相争夺。 樊哙谏曰： 沛公欲有天下耶？将为富家翁耶？凡此奢丽之物，皆秦之所以亡也！沛公何用焉？愿急还军灞上，无留宫中。 沛公不听。张良复谏曰： 夫内作色荒，外作禽荒，酣酒嗜音，峻宇雕墙，有一于此，未或不亡。秦惟无道，主公乃得至此。夫为天下除残去暴，宜缩素为资；今始入秦，天下未定，即欲居此以为乐，诸侯入咸阳，决不相容，是复以此取争也，且忠言逆耳利于行，良药苦口利于病，愿公听啥之言，无恋此也！ 沛公乃封府库，锁宫门，传令以兵带屯灞上，以待诸侯。
于是萧何近言曰： 今发苦秦苛法久矣，主公可约而改之，以宽恤百性，则秦民皆悦服主公之德，天下可得而治安也。 公曰： 善。 次日，令人召诸县父老豪杰至灞上，谕之曰： 今汝父老苦秦苛法久矣，诽谤者诛族，偶语者弃市，使汝久不安，非民父母为也。吾奉怀王约， 先入关者王之。 我今先入关，当王关中，与汝父老等约法三章：杀人者死；伤人及盗抵罪；余罪量情轻重处之。悉除去秦苛法。尔诸吏民，皆安堵如故。凡吾所以来此者，为尔父老除害，非有所侵暴，尔等无相恐惧。且吾所以还军灞上，待诸侯至而定约束耳。 言讫，遂命各回县。又传令大小三军，不许骚扰居民，如违令者，即斩首示众。父老等以手加额曰： 不图今日复见天日矣！ 皆欢声满路而去。公又使人与秦吏行县乡邑告谕之。秦民大喜，乃争持羊酒食献与沛公，享劳三军。沛公又让而不受，谓众民曰： 仓粟颇多，未至乏用，不欲费民财也。 众民益喜，惟恐沛公不为秦王也，不题。
却说项羽既定河北，率诸侯之兵，欲西入关，乃谓诸侯曰： 今河北大定，不如入咸阳，早定关中。 众曰： 诺。 遂拔寨起行，来取咸阳。未知如何？且看下回分解。


霸王帐下别虞姬
却说霸王见楚兵皆散，将士惟有周兰、桓楚二人，势孤力弱，不觉泪下数行，回到帐中长叹曰： 天其亡我乎？ 左右亦皆泣下，莫敢仰视。虞姬急起而问曰： 陛下何乃悲泣如此？ 霸王曰： 楚兵将士俱已散去，见今汉兵攻围甚急，我欲辞汝冲杀出去，辗转反侧，不忍遽舍。我思与汝相守数年以来，朝夕未尝暂离，虽千军万马之中，亦同汝相随而行。今一旦与汝长别，恋恋之怀，伤感于中，不觉泪下！ 虞姬听罢，相向失声，哽咽了半晌，遂告霸王曰： 妾蒙陛下眷爱，镂心刻骨，亦不能忘。今不幸遭此乱离，陛下欲舍妾长往，妾如刀割肝肠，岂容这舍？ 遂扯住霸王袍袖，泪珠满面，柔声娇语，相偎相倚，甚难割舍。霸王遂命左右置酒帐中，与姬饮数杯，乃作歌曰：
力拔山兮气盖世，时不利兮骓不逝，骓不逝兮可奈何？虞兮虞兮奈若何！
霸王歌罢，复与姬饮数杯，又歌数阕。虞姬因而和之曰：
汉兵已略地，四面楚歌声；大王意气尽，贱妾何聊生？
霸王与姬唱和会饮，已五鼓矣。周兰、桓楚在帐外促之曰： 天将明矣！陛下可急急起行。 霸王复又泣而别姬曰： 吾将行矣！汝当保重。 姬曰： 大王已出重围，置妾于何地？ 霸王曰： 据汝姿色，刘邦见之，决留用，料不至杀伤也，汝何患其无地耶？ 姬曰： 妾愿随大王之后，杂于众军中，可出则出，不可出则死于大王马前，阴魂随大王过江，葬于故土，妾之心也。 霸王曰： 万军之中，戈戟在前，军士围绕，骁勇尚不敢进，况汝从来娇媚，又不能驰骑，徒丧却花容，半世青春，诚为可惜！ 姬曰： 愿借大王宝剑，妾假装男子，紧随大王之后，务要出去。 霸王遂拔宝剑递与姬，姬接剑在手，泣而告曰： 妾受大王厚恩，无以报大王，愿一死以绝他念！ 遂一剑自刎而死。霸王掩面痛哭失声，几于坠马。周兰劝曰： 陛下当以天下为重，何自伤如此？ 虞子期见姬死，遂撞死军前。
且说霸王领八百楚兵冲杀头阵，灌婴即领本部人马拦阻。霸王跃马横枪，直取灌婴，战十余合，婴乃败走。霸王不取追赶，只径透重围，奋力冲杀，汉兵不能抵当。灌婴急入中军，汉王同韩信统大兵分头追袭，樊哙在山顶上麾动大旗，招八路人马，四面围绕。有曹参正遇周兰、桓楚断后，急率副将刘贾、王燧、周从、李封截住去路。周兰、桓楚兵止有二十余骑，势已孤立，欲冲敌众将，力不能支，又恐被汉兵所获，仰天长叹曰： 臣力至此，不能支也！ 遂引刀自杀。随从二十余人皆被害。
不说周兰、桓楚自杀。却说汉王大兵分头追赶霸王，霸王杀透重围，急奔淮河，到河边，有一小舟，泊近河岸，霸王向军士撑驾渡河，复将北岸军马，陆续渡河，计点止有百余骑。又走数里，遂至阴陵，迷失故道，霸王四望俱是小溪夹路，又见四面尘土大起，金鼓振天。忽见一田父在道傍，霸王问曰： 从何处可往江东去？ 田父见霸王甲胄异常，自思： 此必霸王也，都彭城数年，无德以及百姓，专行杀戮，民受其害！今被汉兵追急，迷失故道，欲往江东去，不可指说正路。 田父沉吟未答。霸王复又问曰： 田父勿得恐惧，我是霸王，因汉兵追赶在后，欲渡江往江东去，但不知从何路可往？ 田父因欺其不知，即绐之曰： 当从左路而往。 霸王遂往左走，行未一里，陷于泽中，几不能出，幸赖乌骓乃龙驹，一跃而起，遂出泽中。
才然前进，忽见杨喜一枝人马先到，霸王知是杨喜，乃言曰： 吾今人困马乏，又陷大泽中，方才得出，力不能与敌，汝当时曾随我数年，不若与吾同过江东，再整兵马，封汝为万户候，共享富贵，何必追我至此？ 杨喜曰： 大王不纳忠谏，不惜贤士，大肆无道，遂至于此。纵使过江，终不足以成大事。臣今事汉，真得其主矣！奉命追至此，念大王故旧，不敢无状，幸即投降，同见汉王，不失封王之贵。 霸王大怒，举枪直取杨喜，杨喜来战霸王，二马相交，兵器并举。战到二十回台，霸王按下枪，举鞭望杨喜打来，杨喜急闪时，左臂上已着一鞭，打落下马，霸王方欲举枪，复往下刺，早有杨武、王翼、吕胜、吕马通一齐俱到，扶杨喜上马，退回后阵。
众将来敌霸王，霸王与从将交战，后面英布、彭越、王陵、周勃，分头围绕上来。霸王不敢恋战，兜转向城而走。回见相随者，止二十八骑，自度必不能得脱重围，又觉身体困乏。天渐昏黑，路小山多，树木丛杂，左右曰： 大王连日驱驰，未得饱食，臣等随大王万死一生，亦未得食，马俱未沾水草，乘此树木丛杂之中，汉兵围绕在外，且因路狭树多，彼未敢遽进，大王可到前村，寻一民舍，暂歇半时，换到天明，方好行走。况如此昏黑，倘或奔前进，误入溪泽中，人马疲乏之甚，决能逃生。 霸王从其言，遂徐徐寻路。遥望林木间，微露灯光，知是人家，霸王与众人及到大林边，不见灯光，只有一古院。众人便道： 院中亦可暂歇，请大王下马。 霸王到大门边，忽听潺潺水声，勒马看时，乃一道涧水，遂策马近前饮水，又令一小卒，将所持宝刀，在溪边大石上磨荡，以备来日冲阵。小卒力弱不能举，霸王下马，自将宝刀在石上往来磨荡，力大将石推在一边，石下泉水涌出，遂是古泉。此处乃兴教院，离乌江七十五里，大林颠石之间，至今有项王饮马泉，卓刀泉，古迹尚存。
霸王同众人进院，两廓寻问，人俱不见，寻到后居，居数老人，围炉而坐。小卒便问： 院中如何不见众人？ 老人曰： 看院者原有二十人，近闻楚汉交兵，遂皆逃去。我等是近村人家，各人恐院中遗失家事，遂倩我等年老无用者，在此看守。但不知汝等是何人？夜晚至此，有何事干？ 小卒曰： 如今有西楚霸王被汉兵追赶到此，夜晚不能前进，欲投院中暂歇一宵，明日早行。汝等有饭，可进与用。 众老人听说是霸王，急起身出到门外，拜伏在地，请霸王进屋内设座。众老人近前又拜曰： 山野材民，不知礼体，乞大王恕罪。 霸王曰： 尔众老人在此，有米粮否？可做饭与众人用，待过江时，用汝一石，当以百石补之。 内有一老人素读书，近前曰： 大王建都彭城，此处皆楚地，正是大王所管之处，费用些须粮米，岂敢望补？ 霸王闻说大喜，众老人遂凑米一石有余，付与众军士生火，担水，做饭，拔野菜，煮熟先进饭与霸王用，然后众军士分用毕，霸王遂寝。
将至半夜，忽见天边一轮红日，浮于江面，见汉王乘五色彩云，翱翔而来，将红日抱于怀中，驾云而起，但见相连云脚之后，有万缕祥光，接续不断。霸王见汉王抱日而起，急撩衣涉水而上，来夺红日，被汉王云中一脚迎面踢来，将霸王踢落江中，径抱红日向西而去。霸王忽然惊觉，却是一梦。霸王叹曰： 天命有在，不可强也！ 才言未了，只见小卒进报： 汉兵又杀到林前，请大王可急起前进。 霸王紧束衣甲，扣鞴鞍马，杀出林来。不知如何脱身？且看下回分解。


霸王江中弑义帝
却说张良以卖剑为由，说韩信归汉，遂于衣襟下取角书一封，递与韩信： 我昔日别汉王萧何时，曾与约下，如荐举元帅来，可凭此角书为记，如有角书，须当重用。公可将此书收好，不可失落，有误大事。 信又问曰： 先生已将栈道烧绝，却从何路可入褒中？ 良在书袋中取出地理图一本来，付与韩信曰： 此图乃山僻小路，从斜岔入陈仓口，转近孤云岭、雨脚山，绕到鸡头山，径下褒中，近二百里，将军他日破三秦，当从此出。此地汉人亦不知，将军当秘之，不可轻示于人也。 角书、地理图，韩信收拾在身，又问曰： 先生今往何处去？ 良曰： 吾今看霸王迁都后，效苏秦游说六国，着他反楚，以分霸王之势，使无复西顾之意，则将军得任意下三秦，据咸阳，而图天下也。 信曰： 某亦早晚就行，但看事讥如何，到彼时自有处也。 韩信亦无家小，止有门吏二名在外扼门，家童二人优侍。张良遂与韩信同榻，过了一宿。次日，别韩信出离咸阳，往各国说诸侯去，韩信预备行装，写了家书，分付家僮，打发盘费，往淮阴看视家小不题。
却说范增在彭城，守催义帝幸郴州。帝曰： 君，出令者也；臣，奉君之令而宣化者也。昔项羽立我为君，以属天下之望，以此诸侯悦服，而得入关中，我已有约，但先入关者为王。今羽背约自立为王，封天下诸侯，意欲迁我于郴州，废置而不用，何异于首居其下，足居其上，冠履倒置，甚非臣体，尔为项羽亚父，当极言苦谏，以正其过可也，乃助彼为恶，是亡秦之续耳！尔心独不愧乎？ 范增俯伏在地曰： 臣增屡次苦谏，项王不听，今又差季布守催，指日离咸阳，要来彭城建都。臣亦两难，不过惟君所使耳， 帝曰： 尔为项羽心腹之人，正当苦谏，岂可委于从命，而略无可否？此乃阿附小人，非大臣以道事君之体也！ 增惶恐无地，只得具书奏知霸王。
霸王知义帝不欲离彭城，大怒曰： 怀王乃民间竖子，我家听立，尊以为王，千载之奇遇矣！却乃偏使刘邦西行，意欲相为结好，以恩为仇，反有谋害之意。今为义帝，且又妄自尊大，若不剪除，必为后患。 遂使九江王英布，衡山王吴芮，临江王共敖，潜于大江之中埋伏，却着范增、季布、桓楚、于英急催启行，侍至大江，假以出迎，因而杀之，传布中外，只说义帝行到江中，遇风，船覆淹死，以隐前情，庶免天下议论。
霸王计较停当，传令分付四人，急在大江伺候，却修书上义帝曰：
西楚霸王臣项籍稽首顿首上言：伏以来命破秦，直抵咸阳，子婴受首，受正国法，仰尊陛丁为义帝，实为天下主也。然彭城路当南北之冲，乃用武之地，甚非陛下所宜居也。今郴州乃湖南名都，左有洞庭，右有彭蠡，山水秀丽，帝王之都也；请陛下幸临，以观天下。今乃听细人言语，不从所请，致使君臣有相疑之私，辇设阻壶浆之望，遮道来迎，终日稽候，一日之费，何止万金？为民元首，于心何安？复差千户项臣上书恳启，惟速赐裁决下情，不胜激切之至。
义帝看罢羽书，与左右商议曰： 项羽屡次差人催并，急如星人，已无人臣之体。若复留连，恐生他变，不若车马启行。 义帝即传令文武大小官员，择日幸郴州来。只见彭城百姓，遮道伏地，望尘叩首，相联数百里，或献茶果，或上歌颂，家家设放香案，尽说： 义帝在此数年，镇市不扰，乡村安静，上下和睦，乃有德之主也！今日迁都，又不知何日再得相见，遂悬望之念！ 义帝见百姓恋恋不舍，亦自垂涕。
某日，行至大江口，有白鱼阻舟，水浪不能前进，船家就将龙舟缆住，只见大风骤起，将桅折作两段，幸大舟傍岸无事，其夜，帝方寝，只见五色祥云，罩台龙舟，香风馥郁，有一派仙乐自天而降，先有二金重玉女入舟中，低言： 启请陛下，早幸龙宫，受百官朝贺。 帝曰： 我自赴郴州建都，此地非我居也。 金童曰： 龙宫奉上帝敕命，已设御座，专候车驾，文武百官，具朝服于上清门迎接，陛下不可推辞也。 帝曰： 龙宫恐非人世，朕何以居之？ 金童曰： 上帝以陛下有君德，宜在高位，因赤帝子当权，福德洪大，陛下当让此位而居龙宫，以掌水府，会九天列圣，以次推举，非同小可。陛下请移王步。 帝方欲出龙舟，遥见水光接天，洪涛巨浪，耳闻仙音，不敢登步。趑趄之间，顿然觉来，却是一梦，舟中更鼓三漏矣。急忙呼左右掌烛详梦，有近臣奏曰： 适见白鱼阻舟，桅被风折，据此梦警，皆非佳兆。陛下大明回舟，再作商议。 帝曰： 不然，车驾已行，大信昭布，如若反覆，则非大体。况大数默定，人不可为，纵有不测，又何惧哉？ 不听近臣之言。
次日早发舟，望大江而来，行至中流，有英布、吴芮、共敖坐三只大船，鼓噪大进，顺风而下。三人立于船头大呼曰： 臣等奉项王命来迎陛下，陛下所有玉符金册，留下与臣等为执照。 义帝大骂曰： 尔等助纣为恶，不通王化，当此大江中流之际，据兵阻行，甚非人臣之礼！ 英布等各持刀将船拢近龙舟，直身一跃，众士卒随即通过龙舟来，惊得舟中恃从急欲藏躲，被英布等手起刀落，杀死数十人，或有望大江自尽者，或有船仓中藏匿者，帝见此光景，指西北大骂： 项籍逆贼，他日决遭横死！ 遂撩衣望大江一跃而坠，逐浪翻波，不知所向。舟中藏躲者，尽被英布等杀死。
英布等弑了义帝，方欲回舟，只见南岸上有接义帝的百姓人马，呐一声喊，尽道： 英布逆贼，汝信项羽指使，弑了义帝，夺了天下，决不得长久！我等布告天下，立个盟主，与义帝发丧，诛此无道，以雪天下之恨。 英布欲撑舟近岸敌当，风色不顺，急难凑拢，百姓一哄都走了。未知如何？且看下回分解。


齐田横义士死节
却说张良奏帝曰： 田横齐之义士，远遁海岛，静观强弱，其志不小。陛下若遣兵征进，洪涛万倾，势若滔天，一时遽难取胜。以臣愚见，差人赍明诏，陈说利害，赦其罪而召之，仍谓复齐之后，以全田氏。彼闻复齐之后，必慕德而来，横可致也。不然，徒费甲兵，横岂可力致哉？ 帝即从其言，于是差上大夫陆贾赍诏，前住海岛召田横。
陆贾一日到海岛，四望风景，只见罗山亘其东，潍水阻其西，神山距其南，渤海枕其北，洪涛巨浪，一望无涯。寻问郡人，有老父曰： 田横居海岛，在即墨县东北一百里，四面环海，去岸二十五里。如大夫见田横，须驾大船沿海顺风而入，方可见横。若此处寻访，岂可得见？ 陆贾听老父之言，即同从人前到即墨，分付收拾大舡，多差水手，乘顺风，一时就到海岛。田横闻汉使至，先着人拒住寨门，陆贾乃谕之曰： 汉王平定西楚，天下归一，独汝主未附，特差天使赍诏晓谕，作速出寨相见，勿得抗拒！ 田横闻贾之言，即出相见，开读诏书。诏曰：
夷齐耻食周粟，而武王卒有天下；介子推不欲事晋，而晋卒霸一国。尔田横虽居海岛，终为汉士；独能超出人间，而与夷齐介子推齐名乎？否则可速来，大则为王，小则为候，永保田氏，不失宗祀，不亦愈于退处海涯，与鱼鳖为友乎？如执迷不反，举兵而东，身为俘馘，绝灭田宗，其愚甚矣！幸其速来，勿误！
田横读罢诏书，随款待陆贾，因相议降汉，左右曰： 不可！汉帝外宽而内实严，量大而心实刻，大王遁居海岛，久未宾服，今遣使诏而来，率然往见，倘帝一怒，大王欲从而不可，欲归而不能，那时悔之晚矣！不若严加防备，多设营寨，沿海一带，预备火箭火炮，以抵汉兵。吾辈齐心协力，与大王把守营寨，料汉帝虽有雄兵百万，临此洪涛巨浪，岂敢犯乎？大王得以优游自得，坐观强弱，岂不快哉！ 田横曰： 不然！吾与诸公相处于此，未有恩德相及，倘汉帝召我不去，必举兵而来，乃劳诸公亲冒矢石，或一时不胜，使诸公遭罹兵革，吾实不忍也。 遂领二客，同陆贾乘船至洛阳。相离三十里，因自思曰： 汉帝昔杀齐王，吾因而逃居海岛；今汉已有天下，差人召我至此，我若俯首归降，受其封赏，大丈夫不能报主之仇，而北面屈膝以事他人，有何面目立身于天地间耶？ 乃自杀而死。
二客同陆贾收横之尸来见帝，帝深加叹惜，以王礼葬于洛阳城东，召二客封为都尉。于是二客出庙相谓曰： 横之自杀，一则不欲事汉，一则恐五百义士，被汉围扰，遂乃自杀，真乃大丈夫所为也！吾二人岂可苟图富贵而不死其难乎？ 遂乃穿横冢旁，自刎而死。次日帝闻知，大惊曰： 田横自杀固难，二客穿冢同死，则尤难也。田横得人心如此，恐海岛五百人，平日受横恩义，知横自杀，必将作乱。 急差人入海岛，召众人投降。五百人闻田横自杀而死，遂皆相向痛哭曰： 大王为我等赴汉而死，我等独求生于此乎？ 遂皆自杀而死。汉王使见众人仗义死节如此，急归见汉王，具奏前事，帝益惊曰： 天下何多如此尚义之士？古今之所难也！ 遂差人收五百人尸埋瘗于海岛。后人慕田横之义，遂名其处为田横岛，至今有田横庙，有司四时享有祭。帝曰： 田横久居海岛，吾甚患之，今皆自杀，除吾心腹之疾矣！但季布、钟离昧一向不知潜在何处？昔朕睢水之败，彼二人甚窘辱我，可传布中外，有能访获者予千金，仍令各国务要严加寻访，如有匿而不出首者其罪同。
却说季布初藏于咸阳周长家，周长因闻帝购布甚急，乃谓布曰： 汉求将军甚急，倘知藏匿吾家，非惟负累吾族，亦且无益于将军。今特请将军从长计议。 布曰： 贤公无忧，我自有掩饰之计。 遂将自己头发，尽行削去，钳首为奴，自卖于鲁国朱家。朱家见布虽钳首为奴，而举步动静，与寻常不同。心知其为季布也。忽一日闻汉购求布甚急，因唤布问曰： 汝乃楚将季布也。今帝颁诏购汝甚急，汝乃藏匿吾家，恐累吾族，欲将汝投献于洛阳，汝以为何如？ 布曰： 某实楚将季布也，因埋名钳首为奴，自买于公家，公待我甚厚；今汉既购求我急，公可执我见帝，汝得千金之赏，乃我所以报公也。 朱家叹曰： 我岂陷人于死而贪千金之赏耶？纵得大富，心实不忍也。吾有一友人夏侯婴，见在洛阳，与我自幼交厚，吾为子往见此人，救汝性命如何？ 布谢曰： 若明公肯拔救我如此，所谓生死而肉骨者也。
朱家备行李，一日到洛阳见滕公，滕公知故人远来，甚喜，施礼毕，置酒相待。朱家因说曰： 季布何罪？而帝乃求之急耶？ 婴曰： 昔尝数窘辱帝，以此求之急也。 朱家曰： 臣各为其主用力耳。今帝始得天下，而以私怨求一人，何示人不广也？且以季布之贤，汉求之急，不北走胡，必南走越耳，此弃壮士以资敌国也。公可言于帝，赦布以广求贤之路，则天下之士，莫不延颈愿为帝臣矣。 于是滕公入朝见帝，奏已： 季布无罪，陛下何求之急耶？ 帝曰： 数窘辱于我，安得无罪？ 婴曰： 季布各为其主，此时惟知有楚而不左右陛下，此正季布之忠。使汉臣皆如布，陛下又何患天下之不大治耶？愿陛下赦一人而用之，则天下之尽如布者，皆欲立于王之朝矣。且万乘之尊，四海之广，何乃不容一季布耶？ 帝曰： 如卿之言，季布无罪，钟离昧亦无罪也。 遂颁赦一款，俱赦楚臣季布、钟离昧等罪，许即投见，仍照旧还职，勿得故违，自取诛戮。
滕公回见朱家，具说赦二人罪，仍照旧还职，许即投见，勿得疑惧，朱家大喜拜谢，遂回鲁国，见季布备说前事，布甚喜，拜谢，预备行装赴洛阳，投见汉帝，帝曰： 汝四海无家，一身髡首，何远遁不早见我乎？ 布曰： 国破君亡，恨不能与霸王同死乌江，何面颜以见陛下？ 帝曰： 汝当时间窘我太甚？ 布曰： 臣报效于楚，惟恐窘陛下不甚。 帝欢曰： 季布可谓忠矣！ 遂授以郎中，布叩首曰： 亡国之臣，凳首垢面，不堪任事，伏望陛下赐以不死足矣，官不敢受。 帝曰： 辞官而不受者，汝之不忘楚德；怜忠而予爵者，朕之所以厚于下而与其进也，汝既安居吾土，何得不受吾官乎？ 布遂受官，拜谢而出。
左右进言曰： 季布既来投见，独钟离昧尚不知所往。 帝曰： 钟离昧为楚名将，勇冠三军，才智不出范增之下，若留之，终为后患，当急为我捕之。 左右传布晓谕洛阳内外，急寻访钟离昧。忽见一人布袍草履，游于洛阳城下，见左右大笑曰： 量一钟离昧何足为虑？吾有一大事，欲见帝言之，但无人引进。 左右见其人异常，又闻语言不同，即入内具奏帝前，帝召相见，未知其人是准，见帝有何话说；且看下回分解。


韩信褒中见滕公
韩信辞壮士，策马入到南郑，风俗自是不同：老者安闲，少者负劳，行人让畔，道不拾遗，家家快乐，处处笙歌，田野开辟，桑麻盛茂，韩信甚喜。入得城来，六街三市，衣冠文物，风景殊别，天生方圆有二百里，一望平川之地，更无一尺山路。却寻个店房安歇下，将行李收拾停当，分付店家仔细看守。那店家道： 官人放心！我这店中不比别处，若路上失了物件，亦无人敢拾去，况店中行李，岂有差失？
韩信出得店来，徐步看那汉中：南有剑门之险，东有栈道之阻，前控六路，后据大江，为荆襄之襟喉，实秦陇之要害。民安物阜，土厚风轻。国人尝云：春有碧桃红杏，夏有连藕葵榴，东篱菊绽如金，南岭梅开似雪，美酒嘉鱼，香橙晚稻。有石顶关，有瀑布泉，有盘云坞，有天汉楼，有硅石堂，有四照亭，有峨嵋山、青城山、锦屏山、巫山，有赤甲、白盐诸景，不能尽看。又信步来到一衙门前，有匾云： 招贤馆 ，两边具有榜文，上写一十三件事宜，晓谕军民人等知悉，如：一件熟晓兵法，深知韬略，可为元戎者；二件骁勇过人，斩将搴旗，可为先锋者：三件武艺出众，才堪驱使，可为散骑者；四件谙晓天文，善占风候，可为赞画者；五件素知地理，深通险易，可为乡导者；六件心术公平，为人正直，可掌纪录者；七件机变精明，动能料事，可与议军情者；八件语言便利，足能动人，可为说客者；九件精通算法，毫厘不差，可为掌书记者；十件多读诗书，以备顾问，可为博士者；十一件素明医学，神灵功巧，可为国手者；十二件善能驰骤，探听机密，可为细作者；十三件掌管钱粮，出入有经，足可以给军馈者。凡人于十三件中，晓一件吉，即入招贤馆报名，听候看验，果称其实，奏请重用，立贤无方，不拘贵贱，尽心王事，务期报效，懋著功绩，不次超擢，封侯拜相，悉在此举，敬兹告示。
韩信看罢榜文，便问居民： 掌管招贤者何人？ 居民曰： 管招贤者，乃滕公夏侯婴也。汉王封其人为汝阴侯，为人好贤下士，不拘小节。 信大喜，暗想： 我苦相府见萧何，以张良角书投献，是凭张良荐举，不见我胸中抱负。我且将角书隐下，先见滕公，次见萧何，备将我平日所学，暴露于外，使他人知我，不用奏知汉王，然后却献出角书来，方见我非碌碌因人成事者也。古人曾说难进易退，若进容易，终不得大用，必须始初甚难，次后人不敢轻看。 遂写了籍贯姓名，来见滕公。滕公看韩信一表非俗，暗思： 此人亦曾闻其名，原是楚臣，如何不辞千里而来，必有缘故。 便问曰： 贤士从何而来？亦曾出仕否？ 信曰： 某楚臣也，项王不能用，因弃暗投明，从咸阳而来。 滕公曰： 栈道烧绝，山路甚险，贤士如何便得到此？ 信曰： 志图报效，不惜路远，攀藤附葛，缘山而来，所期有在，遂忘劳苦。 滕公曰： 壮哉志也！贤士曾看榜文，果通何科？愿求一言，以观其蕴。 信曰 十三科皆知，但此外一科，未曾开出。 滕公曰： 那一科未曾开出？ 信曰： 一件才兼文武，学贯天人，出将入相，坐镇中原。莫安华夏，百战百胜，取天下犹如巨掌，堪为破楚元帅，此内少一科也。如欲下问，信当以此为明公言之，乃所优为耳。若其为十三件，不过一节之能，未足以尽信之所知也。 滕公听罢大惊，急下阶以手攀韩信上厅，纳头便拜曰： 素闻贤士之名，未曾识面，今幸千里而来，非独一人之幸，实天下社稷之幸也。愿闻良策，毋吝珠玉。 信曰： 世之为将者，徒知兵法，而不能善用，虽精熟孙吴，日讲韬略，亦不足取也。必是知兵而善用，然后为良将也。昔宋国有蓄龟药，严冬大寒，手不冻裂，其家世世在河边以漂洗绵絮为业，虽三冬冷月，而手不冻裂，以此生意甚盛，却不传外人，遇有二客经过，愿出银一百两，买求此方。其家商量，终日漂洗，不过暂得温饱，如何积得许多银养家？不若将方传与二客。后二客得方，至吴国，适当越王与兵攻吴，天气严寒，吴兵畏寒不能举，二客遂献策，却将龟手之药，涂于军士手足之上。吴兵不惧寒冷，一战胜越，遂成大功。吴王大喜，重赏二客，均一龟手之药也。宋人用之，止于漂絮；二客用之，足以破敌。即如为将之道，不但须读兵书，须要善用兵法也。 公曰： 贤士以如此大才，在楚不得大用者，何也？ 信曰： 昔百里奚在虞不能用而虞亡，在秦能用而秦霸；贤者未尝无益于国，惟在国君用与不用耳！信在楚屡次上言，楚终不能用，后范增再三荐举，项王坚执不用；我知项王决不能用也，遂弃楚归汉，以图报效。 膝公曰： 贤士在楚不用，固不足以显其才；若今汉王用之，贤士有何方略乎？ 信曰： 若汉王用我，统倾国之师，倡有名之举，东向伐楚，先取三秦，次收六国，使项王去其羽翼，范增困手束策，不数月而复咸阳如反掌耳！但恐明公不能举，汉王不能用也。 滕公曰： 贤士口出大言，恐无实学！项王暗哑叱咤，万人皆废，三年之间，纵横天下，自古武勇未有如项王者也，贤士言如此容易，不亦失于夸张乎？ 信曰： 不然！某冒险而来，跋涉千里，倘无实见，徒费口舌，以大言而欺人，是狂妄而取咎也！由汉人观之，以项王为不可；在某观之，曾婴孩之不若也，何言武勇之贯于古今乎？ 滕公曰： 贤士言能如此，亦曾读韬略乎？ 信曰： 为将之才，熟读诗书，深知成败，上至天文，下至地理，无一事不知，亦无一物不晓，岂但读韬略乎？ 滕公即于馆内架上取六韬三略数册，使信背诵。韩信从头至尾，口若悬河，滔滔不绝；又取阴阳医卜使信背诵，韩信无一字不记；又将各般兵器作何使用，韩信备将兵器之根源，作用之法则，一一陈说，无一般不知，从早至午，与信议论有千百言，更无差错。滕公曰： 贤士真天下之奇士，古今所罕有也！ 即留管待，又从容相款，胸中不知有多少好学问，愈问愈不穷也。滕公大喜曰： 我明日早朝，奏知汉王，决重用贤士。 信曰： 明公且未可奏知汉王，乞引见萧相国，二公会约，相同共力推荐，庶汉王知重韩信，得以大用也。 滕公曰： 贤士所见甚明，今晚就与相国会约，请贤士相见，料相国必不敢轻也。 信辞滕公回店不题。
却道滕公至近晚，径赴萧何府相会，备道： 韩信弃楚来褒中，议论出众，学问渊源，真天下奇士也。 何曰： 韩信某亦尝闻其名，此人素贫贱，钓于淮下，寄食漂母，遇恶少叱辱，甘受胯下，一市人皆笑之。后仗剑投楚，楚授以执戟郎官，亦未重用，惟范增屡次荐举，项王不用。想是因楚不用，遂弃彼就此。但恐汉王亦知其人，不重用也。 滕公曰： 此人可惜未遇，若果重用，决可以建立奇绩，料不负所举也。 何曰： 明日可着来相见。 滕公遂辞何归宅。不知如何相见？且看下回分解。


会角书筑坛拜将
却说韩信遂于书囊中取出张良角书来，递与萧何拆看。灯光之下，何见角书，知是张良原会约合同，惊骇不已，遂拜伏于地曰： 贤公许久在此，如何不肯发出？使我终日苦谏，费尽心力！汉王若见此书，真得连城拱璧，再无疑矣。 信曰： 某少贫贱。恐初来投汉，未见寸长，丞相决不见信，所以将子房角书暂隐未发。待公极力举荐，小子少露愚衷，今已心志相投，然后却将角书奉览，公之心始释然矣。 萧何又拜曰： 贤公真天下豪杰，所见自与寻常不同，某愈当知重，不可舍也！ 相辞各就寝。
次日萧何笑容满面，将角书进朝，会滕公说知此事，滕公亦欢喜不尽，同见汉王，将张良角书捧上。汉王接书观看，大惊曰： 韩信既有角书，缘何一向不肯发出？ 萧何备将韩信前情奏知，汉王喜曰： 卿屡次荐举，未能取信，不意张子房亦有角书荐举，天下豪杰，所见略同，可见韩信实有大才，朕所见昏暗，久远卿忠爱之意，朕今日始知过矣！可将韩信即令拜为将，以副荐举之意。 何曰： 臣荐贤为国，非一己之私也。今据张良角书，王始知臣真有所见，非滥举也。但今拜信为将，恐信终不留也。 王曰： 拜将恐轻韩信，乃拜为大将，重加封爵，韩信可以留矣。 何曰： 若拜为大将，信则可留。但又不知如何行拜将之礼？ 王曰： 召来而加封拜可也。 何曰： 王素慢无礼，今拜大将，如呼小儿。在王以封拜为重，若以臣观之，韩信乃复去矣。 王曰： 必如何而后可？ 何曰： 王如拜信为大将，必择日斋戒，设坛祭告天地，如黄帝之拜风后，武王之拜吕望，然后言拜将之礼。 王曰： 准如卿之议。 何谢恩回宅，见韩信，具言汉王行筑坛拜将之礼，信拜谢。旬日内，何画成筑坛拜将图本，上进汉王观看，图本曰：
坛高三丈，象三才；阔二十四丈，象二十四气。坛之中，列二十五人，各穿黄衣，手执黄幡豹尾、铁钺等件，按中央戊己土，以为勾陈之象；坛东列二十五人，各穿青服，手执青旗，按东方甲乙木，以为青龙之状；坛西列二十五人，各穿白衣，手执白旗，按西方庚辛金，以为白虎之状；坛南列二十五人，各穿红服，手执红旗，按南方丙丁火，以为朱雀之状；坛北列二十五人，各穿黑服，手执黑旗，按北方壬癸水，以为玄武之状。坛有三层，各具祭器祝文。周围执杂色旗者，三百六十五人，按三百六十五度。杂旗之外，立七十三人，皆长大壮士，各执剑戟，按七十二侯。坛之前，从北而南，左右列文臣武将，中间筑黄土甬道，直至坛下。四边立四面镇静牌，每牌之下，用一员牙将，立二十名甲士，知有喧哗失队伍，即时擒拿，以军法斩首。又用一员上将御车。出西门十里为坛所。
汉王看罢图本，大喜，随命灌婴督工管理，限一月内通要完备。灌婴领军士于城西起筑将坛，诸色人等，各依次预备不题。
当日萧何举荐韩信，一向未扬言于外，以此外人亦不知，及见起筑坛场，人人自以为必得大将，疑议不定。有樊哙曰： 我与汉王起兵丰沛，遂得关中，救驾鸿门，随军入汉，社稷之臣，共同甘苦者也。今日筑坛拜将，惟我则足以当之。 众人曰： 一向闻萧相国荐举大贤，但不知是何人。若以起初功臣论之，唯樊哙、周勃、滕公数人而已，料不出诸公之外也。 只见灌婴来奏汉王： 坛场修筑已毕，陛下可选择吉日拜将。 王曰： 宣萧何来计议！ 何曰： 吉日已择定，各项人等，俱已派就，一二日请王宿宫斋戒，令百官晓谕百姓，肃清御路，伺候拜将，各衙门不判押，不动刑，不宰牲，不饮酒，不茹荤。 汉王同文武百官斋戒三日。
至期，汉王驾起，前至相国府，传命捧韩信上车，推转轮毂，径出西门。两边旗幡映日，金鼓震天，文臣峨冠博带，列左而行，武将顶盔贯甲，随右而进，征尘不起，香雾满街。初时诸将闻筑坛拜将，尽皆以为得大将。及见汉王驾至相国府，拜大将者，乃淮阴韩信也，三军皆惊。当有舞阳侯樊哙随汉王驾后行，与周勃等言曰： 我等万苦千辛随主上到此，今已三年矣，如何反被饿夫节制？大丈夫岂可甘受其屈，而不申言以表其心哉？ 急下马逆汉王驾前，叩头大呼曰： 请王车驾暂且少停，臣有一言上告。韩信乃淮阴饿夫，乞食漂母，受辱胯下，在楚为执戟郎，弃楚而来，空钓唇舌，未有尺寸之功，王今驾捧毂，拜为大将，使项王闻之，决然耻笑，天下诸侯，以为我汉中无人，却用这饿夫为将，不待对敌交兵，人已知其虚实也，阻三军踊跃之心，长敌人果敢之气，三秦决不能下，强楚决不能破，观此非细事也！陛下当熟思之。 汉王听樊哙之言，在车上犹豫不言。萧何大踏步近前叱之曰： 不可不可！尔樊哙等，如遇冲锋破敌，则可用汝出力。若是运筹决策，百战百胜，鬼神不可测，波我不能知，非韩将军不足以当之。尔但听其指挥耳！岂敢轻发此言，以乱军心耶？我今谬居相国，然拜将之事已定矣，尔在王前恃其微功，出位妄言，不遵军法，陛下当即擒拿，随车驾后，待拜将毕，斩首以正国法。 夏侯婴亦奏曰： 陛下已出号令，众当遵守。樊哙却在驾前妄言，若使人人效尤，陛下何以东征？韩元帅何以行法？而何惜樊哙一人，以坏国家大事？ 汉王闻言亦怒，遂将樊哙擒拿，随车驾后，听候决断不题。却说汉王同韩信并百官至坛所，汉王先到斋宫洗手毕，传旨文武百官，各执事人员，照原派礼仪各就位行礼，如有喧哗失仪者，定以军法从事。诸文武将士俱肃静，拱听行礼。只见三声炮响，一路香风。引礼官导引韩信上第一层坛，有汝阴侯夏侯婴西向，韩信北向，太史官读祝文曰：
大汉元年仲秋戊寅朔丙子日，褒中汉王遣汝阴侯夏侯婴，敢昭告于五岳四渎名山大川之神曰：呜呼！天生众庶，俾牧司之；牧司不善，厥罪于谁？吕政暴虐，荼毒黔黎；位嗣项籍，子类不遗，弑君坑卒，大逆罔辞。臣邦不忍，特建义旗，拜信为将，救民立基。维神其翼，鉴兹在兹。尚飨！
太史读罢祝文，夏侯婴捧弓矢曰： 汉王有命，用锡弓矢，俾将征伐。 韩信跪而受之，授与左右牙将，左执弓，右执矢，韩信中立。引礼官复引韩信，上第二层坛，相国萧何西向，韩信北向，太史官读祝曰：
大汉元年仲秋戊寅朔丙子日，汉王遣相国萧何敢昭告于日月星辰雷雨、历代圣帝明王之神曰：惟神知兴衰，识成败，达治乱，明去取，数虽有定，而归则在德，故虽秦暴虐，神绝其祀，项籍凶狠，天岂宴佑？生民涂炭，地土荒残，为人主者，欲解倒悬之厄，须仗希世之才。职专征伐，莫如韩信。仰赖神祇翊卫，启迪辅翼，吐纳风云，嘘咈变化，拯救下民，匡扶帝业。竭诚惟享，昭格于斯。尚飨！
太史官读罢祝文，萧何捧钺曰： 汉王有命，赐将军钺。自今以后，奉天征讨，诛此无道，为民除害，为天下造福，将军其勋之哉！ 韩信跪受钺，复令左右执捧而行，礼官复引韩信上第二层坛，汉王北向而拜，捧龙章凤篆，歌中和之曲，奏八音之章，乐声嘹亮，动彻上下。乐毕，太史读祝文曰：
大汉元年仲秋戊寅朔丙子日，褒州汉中王刘邦，敢昭告于皇天上帝后土神元曰：臣邦仰赖天地之德，百神之威，肃清海宇，镇抚万姓，为国求贤，礼敦三荐；故古人云：虽强兵苦无智将，安得坐收人心，风行八表也哉？是以拜韩信为大将，并专征伐之权，实为生民之计；荡天下之妖氛，扶乾坤之正气；效黄帝拜风后，颛顼用武告，高辛拜祝融，大舜拜皋陶，殷汤拜伊尹、周武拜吕望。自古国乱浸夷，无不拜将兴师以伐不道。今项籍乃亡秦之续，横暴西楚，乘鸱张之势，踵崩壤之余，大肆凶恶，恣意狂悖，背约为王，弑君独霸，劫墓取财，开宫恋女，屠戮咸阳而百里火飞，焚烧阿房而万民恐怖，真为强横，实乃独夫！天厌神怒，死有余辜。臣邦欲建义旗，拜信为将，授弓矢以定四方，执铁钺而专杀伐；有鬼神不测之机，抱沧海难度之志，国士无双，人中豪杰，用以为将，允孚公议。自天申之，保佑命之。尚飨！
太史官读罢祝文，汉王行礼毕，乃拜信为破楚大将军。汉王西向而立，韩信北向而立。汉王亲捧虎符玉节，金印宝剑，授与韩信曰： 从此上至于天，下至于渊，尽从将军节制。若见其虚则捣，见其实则止；勿以三军为众而轻为势，勿以授命为高而必为死，勿以身贵而贱人，勿以独谋而违众，勿以强辩而自饰，与士卒同甘苦，与三军同寒暖；如此，则士庶亲上死长，罔有不竭力者矣。将军其钦承之！
韩信受命毕，汉王面南坐，韩信拜谢，跪而奏曰： 臣闻国不可从外而治，军不可从中而御，二心不可以事君，疑志不可以应敌。臣既受命，专铁钺之威，臣敢不尽竭骂骀，以报陛下知遇之恩哉？ 汉王大喜，因复谓信曰： 丞相数言将军之能，不知将军将何策以教寡人？ 信拜谢问王曰： 大王今东向争衡天下，岂非与项王为敌耶？ 王曰： 然。 信又曰： 大王自料勇悍仁强，孰与项王？ 汉王良久曰： 不如也！ 信曰： 臣亦以为大王不如也。然臣尝事项王，请以为与大王言之：项王暗哑叱咤，千人皆废，然不能任属贤将，此特匹夫之勇耳；项王见人慈爱恭敬，言语呕呕，人有疾病，辄涕泣分食，至使人有功当封爵者，印觍敝忍不能予，所谓妇人之仁也；项王虽霸天下而臣诸侯，不居关中，而都彭城，放轼义帝，所过无不残灭，名虽为霸，实失天下心。今大王诚能反其道，任天下之武勇，何所不诛？以天下城邑封功臣，何所不服？以义兵从思东归之士，何所不散？且三秦王将秦子弟数岁，所杀亡不可胜计，又欺其众降诸侯，及项王坑秦卒二十万，惟有章邯、司马欣、董翳得脱，秦父兄怨之痛入骨髓，而强楚以威乃王此三人于秦，秦民莫爱也。大王入关，秋毫无所害，除苛法，与秦民约法三章，秦民莫不欲王为秦王者。今大王举兵而东，三秦可传檄而定也。 汉王闻信语，喜曰： 恨得将军之晚也？ 于是总其计，与信下坛回朝，不知韩信如何代楚，且看下回分解。


萧何月下追韩信
却说萧何闻知韩信去了，急到公馆问时，左右众人曰： 昨晚吩咐备马，说是欲远行，我等不敢不从。不意一夜装束行李停当，壁上留诗一首，今早五更时启行，从东门而出，不知何往。我等曾蒙丞相吩咐，但韩大人或出外，或有甚言语，教我等一一报知。今夜远行，不敢不报。 萧何看壁上诗，乃是短歌一篇，歌曰：
日未明兮，小星竞光；运未逆兮，才能隐藏。驴蹄蹇滞兮，身寄殊乡；龙泉埋没兮，若钝无钢！芝生函谷兮，谁为与探？兰长深林兮，孰识其香？安得美人兮，愿从与游；同心断金兮，为鸾为凰！
何见歌，跌脚曰： 屡次荐举，汉王不用，直被他走了！若不追回，使我终日不安寝食矣？ 随呼从者五六人，各备驿马，不脱朝服，不奏知汉王，带领从人，急急赶到东门上，问守门官兵： 尔曾见一将军骑银鬃马背剑走出门去否？ 门官忙答曰： 今早五更方开门，见此人径过东门去了，今将五十里远矣。 何听罢，急策马追赶。来到一村，询问乡民曰： 尔曾见一将军过去否？ 乡民曰： 今早有一人骑银鬃马背剑，自西而来，今去五六十里矣。 何出朝，尚未用饭就追赶来，近时腹中饥馁，下马到一村落用饭毕，即上马追赶。渐渐天晚，一轮明月初出，萧何乘着月色，来到寒溪河边。此时正当七月初间，夜静江寒，深山路险，秋水新涨，马不能渡，远远的见一人匹马沿溪寻渡，何大喜曰： 此必信也！ 遂合从人赶上，萧何高声叫曰： 韩将军何绝人之甚耶？相处数月，一旦不辞而去，于心独能忍乎？ 遂着从人扯住马辔。各相违拗之际，从后边又一匹马急赶而来，乃滕公夏侯婴也。萧何甚喜，问曰： 公何亦追耶？ 婴曰： 某方朝回，有仓大使来报韩将军匹马出东门，吾料贤士因汉王未曾大用，欲投他国去，某遂急赶而来。适遇丞相亦来追赶，足见丞相荐贤为国之忠，不辞山险，不恤劳苦，夜深至此，真宰相也！ 韩信见萧何、夏侯婴如此殷殷恳切，极尽忠爱，遂叹曰： 二公可谓真纯臣也。世之为相者，或嫉贤妒能，独擅威权，大开私门，举在错直，好谀喜佞，偏执己见，谁肯犯颜苦谏，极力举贤，忠心为国，届己下士也。如二公世亦罕有，足知汉业当兴，生此贤相。如信匪才，敢不倾心从命，愿为门下贤士也。 萧何、夏侯婴当月明之下，握信手告曰： 古人云： 士遇知己者死。 吾二人深知贤士为伊吕之俦，管乐之匹，足可以伐秦破楚，必矣！但汉王以贤士平日门户寒微，而未深知其贤也。贤士且少耐一时，吾二人愿以身家竭力保举，如汉王仍前不重用，吾必弃官回乡，不欲久困于褒中矣。 韩信闻此言，遂拜谢，挽辔而回，暂且在萧何府住居不题。
却说汉王早朝，周勃等径奏曰： 关东诸将，因讴歌思归，亡去者有十数人。丞相萧何亦不辞而去，今两日矣！ 汉王大惊且怒曰： 萧何从吾丰沛起义，一时未尝相离。诸将去者，或纠聚而来，或中途相从，今日之去，亦不深怪。萧何与我分虽君臣，实同父子，何乃亦舍我而去耶？ 汉王起坐不安，饮食俱废，方到宫中，又出便殿，心内急躁，如失左右手。正思议间，只见禁门大使来报曰： 萧丞相、滕公回矣！ 汉王一见，且喜且怒，大骂曰： 竖子从我数年，未尝一日相舍，近日诸将多有亡去，尔如何亦去耶？ 何曰： 臣等受王知遇之恩，为一国丞相之职，王何负于臣，臣乃亡去耶？臣今去两日者，连夜追赶亡去之人，欲为我王东归之计，以图恢复关中，坐取天下也。 王曰： 追亡去者何人也？ 何曰： 追亡去者，韩信也。 汉王又笑骂曰： 诸将亡者皆不追，却言追韩信者何也？ 萧何曰： 诸将易得，至如韩信，国士无双。王如常王汉中，不欲东归，随韩信去与不去，不足以为轻重，王不必用也。如欲与项王争衡，东向而图天下，非韩信不足与议也！今王若不用韩信，臣免冠服，纳与我王，愿归田里，免使他日为项羽所虏也。 夏侯婴亦奏曰： 萧何所言，实为国家，非为信，忠心报主，王当知重也。 王曰： 卿等只闻他议论，见他有一节之能，便以为可用。朕思为将之道，所系甚重，国家之安危，三军之存亡，仰赖于一人。若一时轻信，用他为将，却将三十万兵马付他统理，七十员将官听他约束，倘依丞相言，三秦可下，项羽可破，深得今日荐举之功，如或能言而不能行，资谈有余，临事不足，非独我等受虏，三十万生命死于无辜，丞相一时悔之何及。朕之所以不敢轻用韩信者，此也。朕闻韩信亲死不能治葬，无谋也；寄居亭长，乞食漂母，无能也；受辱胯下，乡人贱之，无勇也；事楚三年，官止执戟，无用也。古人云： 有诸中必形诸外 。若有征验，方可取信，如闻空言，恐难凭据。相国当熟思之！ 何曰： 据王之言，似力确论，以臣所见，恐或未然。孔子遭困陈蔡，非无能也；匡人围之，非无勇也；卒老于行，非无用也。今日韩信之受辱乞食，乃君子不得时也；官止执戟，乃未遇其主也。臣与信言，洞见肺腑，真有用之良材，天下之奇士，决非徒资口谈也！臣待罪辅佐，职在求贤，今见贤不能举，举贤不重用，臣所以昼夜不安，冒死为王言也。 王曰： 今日色将哺矣，卿且回，明日早朝，与卿等会议。
萧何、滕公退朝，复来与信相见： 汉王明日会议，拜公为将。 信曰： 汉王恐尚犹豫，恐二公空费心耳！ 何曰： 汉王若不用公，我等决弃官而去，不敢欺也， 须臾，睦公馆辞回宅。韩信因思萧何如此为国求贤，汉王屡次不听用，因为我家贫贱，以至不肯重用。方欲就寝，只见人报说： 丞相出见贤士。 信整衣出迎，入坐，信曰： 公此时尚未寝乎？ 何曰： 国事系心，岂能安枕，因思贤士在楚，范增极能知人，当时必能荐举，贤士必有良策，一向未闻论及。 信曰： 在楚范增极为知已，屡次荐举，霸王不听。后闻烧绝栈道，某曾有表上谏。 信遂将表文，念讫一遍。萧何听罢，惊讶曰： 若使项王依公此奏，我等终身不得出褒中矣！西楚天下，如磐石固矣。 信曰： 项王不用其言，此时某尚无背楚之意，后范增被陈平左使赴彭城，临行之时，奏三事：第一件，不可放汉王入褒中；第二件不可离咸阳；第三件，当重用韩信，如不用当杀之。某知项王决不能用，恐终被范增谋害，是以背楚归汉，无他意也！公夜深，复兴此问，必是静中想起，恐某为范增心腹，又见昨日匹马逃回，恐打听褒中虚实，传报范增，所以乃有此问。公昼夜为国，竭尽心力，既有疑心，某今有一物与公拆看，管教汉王剖析群疑，免劳相国极言苦谏。 萧何便问： 有何妙物？乞赐一观，以决衷曲。 那韩信取出此物来，未知萧何看了如何，且看下回分解。


调陆贾智赚申阳
且说申阳拿了张良，命部将郭縻押解去见霸王，陆贾复进言曰： 郭縻去见霸王，恐不能应答，臣须同行，就打听霸王伐齐梁二国消息，亦与范增通好，以安其心。 申阳预备礼物，并陆贾路费之资，打点停当，分付陆贾早去早回，贾拜辞申阳，从洛阳大路进发。
却说郭縻押张良行未五十里远，忽听一声锣响，大林中闪出一员大将，当头高呼曰： 来者是何处军卒，押解甚人过此，快留下金马，方放尔过去！郭縻曰： 吾乃洛阳大将郭縻也，领洛阳王之命，押囚犯赴彭城见楚王去。汝有耳目，必知楚国之强，我申阳之勇，急早放过去，免尔一死！ 其人马上大怒曰： 汝以楚王为强，申阳为勇，自我视之，如婴童耳！ 举手中方天戟直取郭縻，郭縻战不数合，被其人一戟刺郭縻于马下。众军卒撇了张良，落荒便走，其人领人马追赶，行不过一二里，正遇陆贾带领数从人自洛阳大路而来，其人见了，认得是陆贾，便叫众军士快绑缚了，众军一齐上将陆贾拿了。此人不是别人，乃汉将樊哙是也。遂同到大林中，众人已将张良释放。
张良在树下坐定，令陆贾近前责之曰： 汝从汉王褒中三年，相待甚厚，今却劝申阳害我，是何背德如此那？ 陆贾曰： 我之从汉王，其事与先生同也。先生不忘于韩，犹贾之不忘于魏也。贾无二心，先生岂有二志？先生始终为韩报仇，贾亦始终为魏以尽此心耳。先生何责于贾，而视为背德薄行者耶？ 良曰： 汝虽巧说，岂不知汉王为长者，当劝申阳归汉可也，何乃专意事楚，反与汉为敌耶？ 贾曰： 某亦两请以为事汉乎？ 事楚乎？申王曰：吾受楚封，当专意事楚。某遂计擒先生，以献于楚王，是申王之为楚臣也。 樊哙大叫曰： 陆贾擒先生以献楚，见申阳之忠也。吾今擒陆贾以献汉，亦见我之忠也，又何辩说之有？ 遂将陆贾绑缚前驱，径奔西行。
只见原押张良军健一百名，杀死者只十数名，其余俱逃回，报与申阳曰： 郭縻押解离洛阳未及五六十里远，被一伙强人拦拄，索金马之类，郭縻不与，遂与他交战，不上数合，被强人将郭縻刺死，张良抢去。我等逃回，又被强人追赶，未及二三里远，正遇陆大夫，亦被强人捉去，不知存亡。我等径自逃回。 申阳听了这话，大怒： 那里有此等强人？敢如此无礼？ 就整点一千人马，出洛阳城往前追赶。到大林中探看，不见一人，问近村居民，尽说早间有些人马，各四散不知所往。申阳犹豫不决，左右曰： 大王只照大路赶，料去不远。 申阳急催人马，方欲大路上赶去，只见有三五个客人各背行李，正从大路来，申阳着人询问，众客人道： 我等从前路来，并不见有军马。 申阳等想： 此正是强人抢夺了陆贾盘费，从小路去了。 乃调转入马往小路追赶，路径盘旋，溪涧曲折，行不上三五里，天色已晚。申阳又惟恐强人害了陆贾性命，又见路径难行，心内正焦躁间，忽听坡边一声炮响，火把齐举，樊哙一马当先，手起一戟刺来，便按住手大喝曰： 我看陆贾之面，饶汝一死。 那申阳仓惶之际，急难措手，苦非张良分付樊哙，申阳已死戟下。申阳勒马便走，夜晚不防土坡边转出数人，将绊马索齐举，把申阳马绊倒，众军卒将申阳捉了，樊哙见夜深，急鸣金收军，扎住营寨，绑缚申阳来见张良。
张良秉烛坐帐上，见众军卒押申阳来，急下帐亲解其缚，扶于坐上，拜伏在地曰： 良奉汉王之命，请大王合兵伐楚，为天下除此强暴：不意大王不从，欲捉张良解楚，此皆张良预先算定这条计策，先调陆贾，后赚大王，方才樊哙无状，欲害大王，多得陆大夫再三替大王哀告，因此不敢下手。良观汉王有德长者，与项王大不同，王当归附，富贵可保，国祚绵远。请大王熟思之！ 陆贾从帐后急出劝曰： 大王当从张司徒之言，可属意于汉，以保富贵久远也，况今洛阳城已被灌婴赚入矣。今日樊将军欲袭害大王，臣再三哀告，得以保全，乃有今日。观汉王有如此豪杰，大王不可违也。 申阳曰： 事既到此，势不容已，即请张先生同到洛阳城，安置眷属停当，就同陆贾往见汉王。未知张良先生之意以为何如？ 良曰： 就同大王进城亦何害。 随调转人马回洛阳城。
到得城下，只见城上皆汉赤帜，军士严整，四门紧闭，灌婴立于城头上，大呼曰： 某奉张军师将令，昨晚已进城安抚百姓，着军士把守府门，不许有人出入。 申阳看罢，目瞪口呆，罔知所措。暗想： 张良真神人也！ 张良近前，着开门，只见放开西门，张良、樊哙同申阳、陆贾众军士徐徐进城，两旁百姓，安堵如故，鸡犬不惊，申阳叹曰： 汉王善能用人，观此便知军法矣。 随张良、樊哙入内，灌婴曰： 二公未可入内，恐人心或有变，某扎营在此，请大王、军师、樊将军在营相会。 申阳复叹曰： 汉家有如此人物，岂不足以王天下乎？ 遂折箭而誓曰： 大丈夫一言既出，岂容再变？况张司徒、樊将军亦非寻常人，汉兵俱把守四门，灌将军扎营在此，洛阳已为汉有矣，又何多疑焉？ 言未毕，有人来报，又有枝汉兵到来，以为接应之兵，为首二员大将周勃、柴武，统领精兵三千，见在城下扎营，欲来与军师相见。良曰： 请进来！ 二将进城，见张良行礼毕，与申阳、陆贾众将俱相见。良便问： 二位将军缘问劳兵马远来？ 二将曰： 军师离咸阳二日，韩元帅放心不下，复差某二人来接应，陆续有十数起探马，接应驰骤，终日有消息传报，某到潼关，已知军师计取洛阳。 一昼夜传报五六百里，此正谓飞报军情也，申阳闻说，惊讶不已，遂请众将入内，设筵宴款待众人。
次日，张良众将同申阳、陆贾赴咸阳来，一路探马飞报，往来下绝。来到咸阳，进了城，只见门禁严肃，军伍齐整。传报入内，汉王升殿，张良、樊哙、灌婴、周勃、柴武见毕，便将调陆贾，赚申阳，详细说了一遍。汉王大喜曰： 若非先生妙计，如何一举两得也？ 随召申阳、陆贾进见。左右传出，申阳不多时，朝见汉王，以言抚之曰： 贤王雄镇一国，威名日著，久欲共成王业，不得已使子房计，请过咸阳一会，幸贤王不弃，不远数百里而来，甚慰鄙怀。 申阳曰： 大王盛德日隆，天下仰望，今见诸将威武，谋臣神算，知天命有归；臣等敢不委心效力，以图补报万一也！ 陆贾惭色拜伏在地。汉王叹曰： 人各为其主，既到本国，安有复事他人理？今日来见，乃从洛阳王之命耳，吾必不过责也！汝何负愧焉？ 贾谢曰： 蒙陛下三年知遇之恩，终日不能忘于怀。但臣归家，父母有命，遂恋恋不能舍，以此失信，臣该万死也！今乃不即加诛，过蒙抚恤，愈彰陛下天地之量，覆育之恩也。 王遂设筵款待申阳，命韩信等诸将相陪，尽醉方散。申阳归公馆甚喜。次日，朝见汉王，王命回洛阳，照旧为洛阳王，陆贾仍留在韩信麾下听用。
却说韩信与众谋士计议： 今二魏已平，连日主公欲思东征，又念太公久在丰沛，不得迎养，但无人密计搬取，诸君有何良策？相与图之！ 有大将王陵曰： 陵昔年聚党于南阳，结识二壮士，其人乃嫡亲兄弟，一名周吉，一名周利，极骁勇，人不可及，啸聚二千精兵，与陵为刎颈交，此二壮士最豪气，不愿出仕，惟图山林快乐。曾令军士开荒辟地，无事耕种以为常产，有事则集聚操练，以御强敌。但到处无不取胜，不扰乡村，不害百姓，以此数年之间，人强马壮，邻近郡县，多有来归附者。近闻人马增添有一二万，陵今情愿约二壮士，带领精兵至沛县搬取太公并家眷，就着二壮士防护，送至中途，元帅却差人马接应，管教一路无事，直抵咸阳。若今动军马去搬取时，霸王知觉，决差人邀截，难保无事，以陵之愚见如此，不知元帅以为何如？ 信曰： 此论极妙，若将军能干此事，就是出关第一功也。 韩信随奏，王陵备细说搬取太公如此如此。汉王大喜曰： 将军如干此一事，庶免我日夜忧念也！ 王陵遂拜辞汉王，带领一二从人，当日启行。未知如何取太公？且看下回分解。


出荥阳纪信诳楚
却说霸王攻打荥阳甚急，汉王患之，召群臣计议曰： 霸王攻打荥阳甚急，韩信大兵未回，邻近诸侯，又非项王之对，尔等有何良策？ 张良曰： 项王因范增死，心中急躁，如何肯罢休？况近日彭城军粮又到，似有久困之意。此城若久困，或有人献策，将荥河之水绝其上流，冲灌下来，城必破矣，如之奈何？ 陈平曰： 臣有一计，大王决可脱此重围，但恐无忠臣，肯为陛下赴难者。 周勃等诸将皆曰： 先生何以发此言耶？我等随大王日久，虽鼎镬在前，白刃临颈，亦何惧哉！ 平笑曰： 非为此难也。盖有深意，非诸君所知也。 王曰： 计将安在乎？ 附王耳曰： 如此如此。 王曰： 此计甚妙。 就着张良施行，诸将皆退。
张良归驿舍，分付左右，置酒邀请诸将赴席。诸将闻良请，俱到驿舍。良出迎，礼毕，各分宾主坐定，良于中堂悬画一轴，上画着前面车内坐一人，后有甲兵数十骑迫赶甚急，树林边藏一人。众将见了，不解其意，便问良曰： 先生悬此图何意？ 良曰： 昔齐景公与晋战时，景公大败，众军尽皆遁走，止景公坐于车中，有田父御车，后追兵甚急，景公无可奈何。田父曰： 事急矣！大王当藏于林中，将王衣服与臣更换，臣坐王车，王可脱难。 王曰： 吾虽逃难，汝必遭擒，吾不忍也！ 田父曰， 食人之禄，当死人之事。留臣一人，不过大林增一叶耳；若存大王，实存百姓之主，使天下受福，岂小补哉！ 景公依田父之言，遂将衣服更换，逃难而去。独田父坐于景公车中，二百兵追至，见车中田父，以为景公，遂擒获见晋献子。晋献子知非景公，欲杀之，田父曰： 臣代景公而被杀，诚不足惜，但恐杀臣一人，而后来臣之代君者，惧其见杀而不肯效力也。 献子深义田父之言，乃叹曰： 臣不避难而君得免死，臣之忠也！若杀之不祥，宜赦其罪，以成其节。 田父遂得免而还。此图乃田父代景公免难，而景公卒成霸业，青史留名，至今不朽。今汉王被困，无人效田父之所为，良因悬此画，为诸君一见也。 诸将闻张良之言，皆奋然起身曰： 父有难，子当代之；君有难，臣当代之。我等愿代王死，而出荥阳之难。 良曰： 诸君虽各有忠心，皆不似主上仪容，惟纪将军与主上相似，可以诳楚。 纪信曰： 此某之至愿也，虽冒汤赴火，亦不敢避。 张良、陈平大喜。
次日，张良引纪信见汉王，密奏纪信欲代大王诈降，汉王曰： 不可！刘邦大业未定，臣下未沾勺水之恩，今着纪将军代我赴难，我却乘便而逃，损人利己，仁者不为，吾不忍也！ 信曰： 事已急矣！臣若退避，或城破之日，玉石俱焚，臣那时虽死，亦无益于王矣。今若代王之难，王得出此重围，臣留美名如泰山，今日轻性命如鸿毛耳，王不可以臣为念也。 汉王尚犹豫不决，纪信遂拔剑而言曰： 王若不依臣言，臣即自刎而死，以示无留难也。 王即下阶，抱纪信而哭曰： 将军之心，可谓忠诚贯日，千载不朽也。 因问曰： 将军有父母乎？ 信曰： 有母。 王曰： 即邦之母也，吾事之。 又问曰： 将军有妻乎？ 信曰： 有妻。 王曰： 即邦之妹也，吾养之。 又问曰： 将军有子女乎？ 信曰： 止有一子，尚幼。 王曰： 即邦之子也，吾抚育之。三者皆邦所以为将军终身成全之也，将军无忧焉！ 纪信叩头曰： 臣死得其所矣。
张良、陈平等即写降书，差人出城报项王曰： 汉被围急矣，亦不敢割地以分关中，愿出降与霸王相见，惟望不即加诛为幸也。 左右闻差人之言，即报霸王曰： 汉王差使下降书。 项王拆书观看，书曰：
汉王刘邦顿首上书霸王皇帝陛下：臣邦蒙封守褒中，到被水土不服，思欲东归，以栖故址。不意人心苟从，志向狂荡，遂得关中之地。后值睢水之败，已丧胆矣，望望无归，依身荥阳，苟全性命，非有他图。韩信东征，皆彼自为，招之不来，麾之不去，非邦之罪也。陛下今乃大兵临城，指日可破，威武之下，斧钱难免。从文武群臣之议，情愿面缚出降，惟免一死。王若念怀王之约，昔日之情，悉赦往愆，恩沾再造。惟陛下其怜之！不宣。
霸王看罢书，召汉使曰： 刘邦几时出城投降？ 使曰： 今夜即出降。 霸王密传旨曰： 若刘邦出降，比面见之时，即伏刀斧手，将邦碎尸万段，以雪吾恨！ 季布、钟离昧领兵伺候。
却说陈平、张良奏汉王曰： 王当服便服，乘快马。 文武将士，各装束停当，命枞公、周苛，领在城人马把守荥阳，命纪信即将汉王华衣更换，坐玉龙车。将近黄昏，先出女子二千人，自东门陆续出城。左右报霸王曰： 汉王出女子数千，行未尽也。 霸王笑曰： 刘邦酒色之徒，贪恋妇女如此之多，何足以成大事？范增虑之过也！
楚军士见汉出放女子，各门皆来东门争看，夜晚之时，挨肩擦背，遂忘其军伍行阵，诸将亦各争看，不相提防也。汉王同文武将士领轻骑衔枚出西门，望成皋而去。东门女子步行又慢，及尽，将二鼓矣。只见赤帜排队而出，纪信端坐车中，黄钺左纛，前遮后拥，蜂拥而出，公然不行君臣之礼，亦不见有归降之意。项王怒口： 刘邦定醉死车中矣！见朕不下车投见，尚端坐如木偶耶？ 左右执火把望车中照看，见纪信端坐不言，左右曰： 汉王如何不言？ 纪信曰： 某非汉王，乃汉臣纪信也。我汉王困久，今已出荥阳，会韩元帅、英布、彭越众诸侯，径趋彭城，拘项王家小，会兵广武，与楚愿决一战，以定胜负。早间下降书乃诈降也。今汉王已出二百里外矣！ 左右急报楚王曰： 车中非汉王，乃汉臣纪信也。 备将纪信之言，奏知楚王。楚王大怒，既而复叹曰： 刘邦逃之甚易，纪信代之实难，此真忠臣也哉！朕虽文武将士，收录何止数百人，未有如纪信之忠者。 急唤季布曰： 尔可说纪信降朕，朕实爱其忠也。 季布向前大呼曰： 纪信代刘邦出围，可谓忠臣，霸王怜爱，不忍诛戮，尔当感王大恩，下车投降，仍封以重爵，尔不可负王命也。 纪信大骂曰： 沐猴无知，徒尔妄想！丈夫事主，忠心不二，此头虽断，而浩气冲天，金石不磨也！生为汉臣，死为汉鬼，烈烈之志，岂汝言可感耶？ 楚王闻信言，知其不可易也，遂命执火把者，各举火焚车，但见烈焰之中，众军士闻纪信骂不绝口，须臾焰既灭，车与人俱成灰烬矣！却说霸王焚了纪信，杀败汉兵，急差季布、龙且领精兵一万，追赶汉王。不知如何对敌？且看下回分解。


置太公挟汉退兵
却说霸王同诸将回到楚营中军坐定，查计损折人马三万有零，周殷、桓楚、季布、虞子期俱中伤，帐后调理，诸将暂休息数日出敌。传令毕，不觉过了二日，有细作小校打探汉营消息，回报曰： 韩信整点人马，一二日又来与楚交兵，各处诸侯军马陆续而来，现汉兵共有五十余万，萧何转运粮储，积聚荥阳，自成皋相连五百里，俱是汉兵。 霸王闻说，召钟离昧、项伯等商议曰： 汉兵势重，又兼韩信善能用兵，我兵在此，不可久待，况又绝粮，似难与争锋，尔等有何长策？ 钟离昧曰： 太公见在楚营，明日陛下出师，置太公于俎上，使汉王见父子之情，自然伤感，着他退兵，免太公一死；如不退兵，决将太公入烹，汉王见时，必然哀求请免，或有别议，此为长策。若恃勇与战，恐复蹈广武之困。愿陛下裁之！ 霸王曰： 烹太公亦不难，但恐人耻笑， 昧曰： 欲为退兵之谋，何惜人耻笑？ 相与议定。
次日霸王整率人马，将太公绑缚在马上，杀奔汉营来。早有人来报： 霸王将太公绑缚在马上，不知何谓。 汉王闻之，放声大哭曰： 我生不能以奉养父母，因为争天下，反致我父如此受苦，不若急早降楚，以救我太公还国。 张良、陈平急止之曰： 大天何执一如此耶？此是霸王因见汉兵围困甚急，故将太公来，欲陛下退兵。况今大事已定，岂可遽然归降乎？大王不可心急，须以智胜之。 汉王曰： 闻太公捆缚在马上，不觉此心十分哀痛，纵天下得与不得，亦何要紧？救我太公，实第一件大事！ 良、平曰： 霸王到阵前，定将太公置于油镬之上，要逼大王退兵，大王如此如此，管教项王不敢烹太公也。 言未罢，人报项王到阵前，要请大王答话。
韩信闻项王来，预备于平川之上，排下阵势，周围列下战车，两边旗帜严整，静静肃肃，鸦雀不闻，刁斗不鸣，甚是威武。楚兵见了，先自惧怯。霸王遂勒住兵不动。汉王到阵前大呼曰： 霸王兵穷势困，急早归降，庶得裂土，世为楚王，免今目下受戮。 霸王大怒，叱之曰： 刘邦匹夫，乃敢出大言，以辱我耶？ 急举枪直取汉王，汉王背后樊哙、灌婴、周勃、王陵四将突出，拦住霸王。霸王力敌四将，正在酣战之际，忽汉阵上一声炮声，中军黄旗荡动，只见四面八方合围上来，把霸王围裹在阵中，四将各向方位。霸王左冲右突，不能得出。众军士随着霸王，亦无走路。霸王定睛看那阵时，四望如连城之状，不分东西，难辨出入，愁云漠漠，惨雾朦朦，寻思： 又中韩信之计！吾闻战而误入其阵者，以外应破之。不然，一时妄动，便遭擒矣！吾营中将士，必有知此阵势者，待外边打入，却乘机杀出，庶脱此阵也。 正思虑间，只见季布、周兰、周殷、钟高昧从阵东门打入，霸王即乘势接应，君臣五人，奋力踊跃，荡开一条血路，冲倒汉兵，一拥而出。韩信亦不敢追赶。
霸王回到楚营，召诸将问曰： 何人知此阵法？ 周兰近前奏曰： 韩信此阵，乃太乙阵也。有生门，有死门，有阴阵，有阳阵，虽有向背，而四面合一，若八卦阵，实为八卦也。如走生门而入阳阵，必得活路；若不知妄入，必遭擒获。臣少从龙山李少仙学道，尝闻太乙阵之说，臣以此领诸将，从生门而入，策应陛下，遂出此阵。 霸王闻说大喜。于是钟离昧曰： 陛下且将太公回营，今日不必与汉交兵，容一日却将太公置车前号令，待将兵退后，陛下回彭城招集兵马，休养士卒，再作良图。 霸王遂回营。
却说张良、陈平商议救太公之策，遂于楚降卒中，选一伶俐小校，入帐中以言抚之曰： 我看汝相貌，将来亦有功名，但汝杂于众军卒之中，何日得显？我今差汝干一要紧大事，若成此功，定在封赏之贵。 小校曰： 军师有何吩咐？ 良曰： 有书一封，差你做细作，往楚营捎与大司马项伯，因你是楚军；定有相识亲故，你可乘空便将此书密密递与项伯，就说是我捎与他的。他有甚话语，你可来回我的话，须要小心仔细。 小校曰： 此事甚易，军师快写书来，我就往楚营，见项老大王，管教下书得信回话。 良大喜，赏劳小校，将书礼就贴肉藏定。小校仍前楚军打份，前来楚营。有巡哨军士看见小校，原是楚军，问： 你如何得回？ 小校曰： 我前日阵前被汉兵活捉去，我暂时归降，我父母妻子皆在彭城，如何降汉？因此逃回。明日烦你众位，引我见项伯将军，报姓名入队伍。
此日项伯正点看三军毕，巡哨军引小校见项伯曰： 这个军士，前日被汉兵虏去，今日逃回，我等不敢隐藏，引来见老大王，他仍要入队伍，我等不敢擅专，请自尊裁。 项伯召小校近前问曰： 汝在汉营，曾见张良否？ 小校曰： 我就一向伏侍张军师，时常说老大王名姓，甚是看顾我。只因我父母妻子在彭城，终日思想，以此逃回。 项伯曰： 张良如何时常说我？ 小校见项伯问的紧，回顾左右无人，近前却向身边取出书来，密密递与项伯曰： 我临来时，张军师吩咐，将此书呈上老大王。 项伯接书，拆开观看，书曰：
旧交故友张良书奉大司马项老将军麾下：昔承馆谷之心，后托云水之游，自意富贵无心，功名绝念；岂料志有龃龉，不遂所愿，羁縻于此，不过苟延岁月，非有他望也。但汉王仁厚长者，终成大业，不忍舍去，以此恋恋左右，如鸟依人，人自爱之，安得兀然高坐，不画一筹耶？因昨有霸王欲烹太公，实为退汉兵计耳，汉王驱兵于此，实无所归，汉兵不退，项王必烹太公，太公被害，不可复生，他日汉王与将军有蓝田之约，成秦晋之好，将军何以相见乎？良因托鸿便驰书上渎，倘太公欲烹之时，望一言力阻，得赐救援，太公蒙再造之德，汉王免不孝之名，恩义兼至，仁德无穷矣。如允所请，乞讨回音，以慰汉王惕厉望救之怀。下情无任恳切惓惓之至。
项伯看罢书，便吩咐小校曰： 汝既与张子房捎书，想是他帐下心腹。 小校曰： 不敢欺老大王，我是张军师所使，专为下书而来，非逃回也。若大王有回书，我仍捎去回话。 项伯犒赏小校，亦写数字，密付身边，着左右心腹，押小校出营。
小校径来汉营，见张良，备说入楚营见项伯，即以军师分付的事，俱干停当，径来回话，便将项伯回书呈上。张良拆书观看，书曰：
久睽素好，心切遐思，来示教言，敢不如今。俱罢兵言和，乃益国家耳。太公久稽于此，某实朝夕维持，料供给不至缺乏。然不剖意息兵，太公岂能还国？某虽救援，不过为一时之计。近左右每劝杀太公，若一怒不回，恐难永保，望足下筹之！
良看罢书大喜，重赏小校，仍着军政司纪姓名，令纪功禄报功，待封赏之时，查名重用。
且说霸王亲统大兵，复到汉营，列成阵势，命军士抬油镬，设于军前，将太公置于俎上，命军士传呼曰： 汉兵早退，免烹太公；如不退，烹太公！ 汉王急出阵前，亦大声呼曰： 吾与霸王俱北面事怀王，结为兄弟，吾翁即若翁，如若烹而翁，幸分我一杯羹！ 言罢，语笑自若，似无哀戚之意。霸王大怒，即欲烹太公，项伯急向霸王前止之曰： 凡为天下者不顾家，昔大禹圣人也，有父名鲧，而治水无功，被尧帝杀之，大禹仍治水三年，三过家门而不顾。今汉王与陛下争天下，前太公被拘禁三年，汉王略不相顾者，正是以天下为重耳。若今陛下杀太公，既无干胜败之数，反使天下说陛下杀人之父，是为盛德之累也。不若陛下且收兵回营，再为别图，何必挟杀太公，然后为退兵之计？陛下威武震于天下，何乃听此以示怯也。 霸王急令赦太公，遂收兵回营。是日两家俱未经交兵。
汉王到营大哭曰： 太公虽得暂救，一时不能还国，我诚天下罪人也！ 汉王召良、平等议救太公还国，良曰： 若使太公还国，必须差人与楚讲和，况楚方缺粮势弱，必从其议。但无此能言之士，往楚为使命耳。 言未毕有一人上帐曰： 臣愿往与楚讲和。 王见其人大喜，就令往楚讲和，救太公还国。未知如何？且看下回分解。